މަޤާމް :އެސިސްޓަންޓް ލައިބްރޭރިއަން\nދިވެހިރާއްޖޭގެ ޤައުމީ ޔުނިވަރސިޓީ / ލައިބްރަރީ\nމަހަކު 2,476/33 ރުފިޔާ\nއެމް.އެން.ކިޔޫ.އެފް ލެވެލް 5/6 ގެ ސެޓިފިކެޓެއް މަސައްކަތުގެ ދާއިރާއިން ލިބިފައިވުމާއެކު 1 އަހަރުދުވަހުގެ ތަޖްރިބާ މަސައްކަތާ ގުޅޭ ދާއިރާއިން ހޯދާފައިވުން. ނުވަތަ،\nއެމް.އެން.ކިޔޫ.އެފް ލެވެލް4ގެ ސެޓިފިކެޓަށްފަހު2އަހަރުދުވަހުގެ ތަޖްރިބާ މަސައްކަތާ ގުޅޭ ދާއިރާއިން ހޯދާފައިވުން. ނުވަތަ،\nގްރޭޑް 12 ނިންމާފައިވުމާއެކު، އިދާރީ އަދި އޮފީސް މަސައްކަތުގެ މަދުވެގެން4އަހަރު ދުވަހުގެ ޞަރީޙަ ތަޖުރިބާ (ފޯރމަލް ޓްރޭނިންގ އާއެކު) ލިބިފައިވުން.\nލައިބްރަރީއަށް ލިބޭ ފޮތާއި ނޫސް މަޖައްލާއާއި އެހެންވެސް ލައިބްރަރީއަށް ލިބޭ ނުވަތަ ހޯދޭތަކެތި ހަމަޖެހިފައި އޮންނަ ނިޒާމުގެ ދަށުން ޕްރޮސެސްކޮށް ބެލެހެއްޓުން.\nލައިބްރަރީގެ ރިސޯސް ބޭނުންކުރާ އެންމެހާ ފަރާތްތަކަށް ފަސޭހަކަމާއެކު ޚިދުމަތް ލިބިދިނުމަށް އެކުލަވާލާފައިވާ އުޞޫލްގެ ދަށުން ލައިބްރަރީ ސާރކިޔުލޭޝަން ގެ ތެރޭގައި ހިމެނޭ ފޮތްހޯދުމާއި، ރިޒަރވް ކުރުމާއި، ތަކެތި ދޫކުރުމާއި ބަލައިގަތުމާއި، ލައިބްރަރީ ގައި ހިމެނޭ އީ. ރިސޯސްތައް ބޭނުންކުރާނޭގޮތް އޮޅުންފިލުވައިދިނުމާއި، އެހީތެރިކަން ދިނުން.\nއެމުވައްޒަފަކަށް ހަވާލުކުރެވޭ ޝެލްފްތައް ކަނޑައެޅިފައިވާ އުޞޫލުން ތަރުތީބުކޮށް ބެލެހެއްޓުމާއި، ދުވަހީގޮތެއްގައި ޝެލްފް ރީޑް ކުރުމާއި ބެލެހެއްޓުން.\nލައިބްރަރީ ގެ އިންވެންޓަރީ ބެލެހެއްޓުމާއި ލައިބްރަރީގެ ރިސޯސްތައް އޮންނަ އުޞޫލުން ކެޓަލޮގް ކުރުމުގައި އެހީތެރިވުމާއި، އަމިއްލައަށް ކެޓަލޮގް ކުރުމަށް މަސައްކަތް ކުރުން.\nފޮތްތައް ޕްރޯސެސް ކުރުމުގައި ކަނޑައެޅިފައިވާ އުޞޫލުން މަސައްކަތްކުރުމާއި ހަލާކުވެ މަރާމާތުކުރަންޖެހޭ ތަކެތި އެހެން މުވައްޒަފުންގެ އެހީތެރިކަމާއެކު މަރާމާތުކޮށް ސާރކިޔުލޭޝަން ތެރެއަށް ގެނައުމަށް މަސައްކަތް ކުރުން.\nޑިއުޓީ ހަމަޖެހިފައިވާ ގޮތެއްގެ މަތިން ސާރކިޔުލޭޝަން ޑިޔުޓީލައިބްރަރީގައި ފުރިހަމަކުރުމާއި އެއާއި ގުޅިގެން ކުރަންޖެހޭ މަސައްކަތްކުރުން. މުވައްޒަފުން ގެ ދަތިކަން ހުންނަގޮތުން އެމް.އެން.ޔޫ.ގެ އެހެންލައިބްރަރީ ތަކުގައި ޚިދުމަތް ކުރަންޖެހިއްޖެ ނަމަ ޚިދުމަތް ކުރުން.\nލައިބްރަރީ ތަރައްޤީކޮށް، ޕްރޮމޯޓް ކުރުމުގައި ހުރިހާ މުވައްޒަފުންނާއި ގުޅިގެން މަސައްކަތް ކުރުން. މިގޮތުން ޑިސްޕްލޭ ހެދުމާއި، އެކިއެކި މުނާސަބަތު ފާހަގަކުރުމާއި، ކުރު ތަމްރީނު ހިންގުމާއި، އެނޫނަސް ލައިބްރަރީގައި ކުރަންޖެހޭ ކަންކަން ކުރުން\nކެމްޕަސްތަކުގެ ލައިބްރަރީތަކަށް ފޮނުވާ އަދި އެތަންތަނުން ގެނެވޭ ތަކެތި އޮންނަ އުޞޫލުން ބެލެހެއްޓުމާއި އެތަންތަނުގެ ތަރައްޤީއަށް ކުރެވޭކަންކަމުގައި ބައިވެރިވެ އެހީތެރިކަން ދިނުން\n2021 މޭ 06 ވާ ބުރާސްފަތި ދުވަހުގެ މެންދުރު 12:00 ގެ ކުރިން ތިރީގައިވާ ފޯމް ލިންކް މެދުވެރިކޮށް އޮންލައިންކޮށް.\nދިވެހިރައްޔިތެއްކަން އަންގައިދޭ ކާޑުގެ (މުއްދަތު ހަމަނުވާ) ސާފު ކޮޕީ.\nވަޒީފާގައި އުޅުއްވާ ނުވަތަ އުޅުއްވާފައިވާ ބޭފުޅެއްނަމަ އަދާކުރައްވާ ނުވަތަ އަދާ ކުރެއްވި ވަޒީފާގެ މަސްއޫލިއްޔަތާއި، ވަޒީފާ އަދާކުރެއްވި މުއްދަތުގެ ފެށުނު ތާރީޚް އަދި ވަޒީފާއިން ވަކިވި ތާރީޚް އެނގޭނެފަދަ ލިޔުމެއް.\nތަޢުލީމީ ސެޓްފިކެޓްތަކުގެ ކޮޕީ އެޓެސްޓްކޮށްފައި ނުވާނަމަ ވެރިފައިކުރުމަށް ޔުނިވަރސިޓީއިން އެދުމުން އޮރިޖިނަލްތައް ކޮޕީ ވެރިފައިކުރުމަށް ހުށަހަޅަންވާނެއެވެ.\nރާއްޖެއިން ބޭރުގެ ކޮލެޖް/ޔުނިވަރސިޓީއެއްގެ ކޯހެއް ފުރިހަމަކޮށް ސެޓިފިކެޓް ލިބިފައިނުވާނަމަ، ކޯސް ފުރިހަމަކޮށްފައިވާކަމުގެ ލިޔުމާއެކު އެމް.ކިއޫ.އޭގެ ކޮލިފިކޭޝަން އެސެސްމެންޓް ރިޕޯޓެއް ހުށަހަޅަންވާނެއެވެ.\nމަޢުލޫމާތު ސާފުކުރުމަށް ގުޅާނީ 3345142 ނަމްބަރު ފޯނަށެވެ.\nޕަބްލިޝްކުރި ތާރީޚު: 29 އޭޕްރިލް 2021\nސުންގަޑި: 06 މޭ 2021 1200


Meehun raheenukoh mudhalah gellundhinun OK vumakee gaumah ghahdhaaruvun: Maria | Mihaaru\nމީހުން ރަހީނުކޮށް މުދަލަށް ގެއްލުން ދިނުން އޯކޭ ވުމަކީ ގައުމަށް ޣައްދާރުވުން: މާރިޔާ\nޑިފެންސް މިނިސްޓަރު މާރިޔާ އަހުމަދު ދީދީ ރަސްމިއްޔާތެއްގައި ވާހަކަ ދައްކަވަނީ. އޭނާ ވިދާޅުވީ ރަހީނު ކުުރުން އޯކަމަށް ދުށުމަކީ ޣައްދާރުވުން ކަމަށް.\nއިއްޔެ ހެނދުނު ކުރެއްވި ޓްވީޓެއްގައި މާރިއާ ވިދާޅުވީ ބިދޭސީންގެ ހައްގު ހޯދަން ރާއްޖޭގެ ކޯޓުތަކާއި ހިއުމަން ރައިޓްސް ކޮމިޝަނާއި ލެބާ ރިލޭޝަންސް އޮތޯރިޓީ އަދި އެ ނޫން ވެސް މުއައްސަސާތައް އެބަހުރި ކަމަށެވެ.\n"ދިވެހި ބިމުގައި ދިވެހިން ރަހީނުކޮށްް މުދަލަށް ގެއްލުން ދިނުން އެއީ މުސާރަ ނުލިބުމުން އޯކޭ ކަމުގައި ދުށުން އެއީ ގައުމަށް ޣައްދާރުވުން ކަމަށް ޣައްދާރުވުން ކަމަށް އަޅުގަނޑު ދެކެން،" އޭނާ ވިދާޅުވި އެވެ.\nބެލެވޭ ގޮތުގައި މާރިއާ މިހެން ވިދާޅުވީ ބޮޑުފިނޮޅުގައި ހަމަނުޖެހުން ހިންގި ބިދޭސީންނަކީ އެތައްް މަހެއް ވަންދެން މުސާރަ ނުދީ ބައިތިއްބާފައި ތިބި ބައެއްކަން އެނގުމުން، އެމީހުން ގެންގުޅޭ ކުންފުންޏަށް ފާޑުކީ ބައެއް މީހުން، ޓްވިޓާގައި ދެއްކި ވާހަކަތަކަށް ރައްދު ދެއްވުމަށެވެ. ބިދޭސީން ހިންގި ހަމަނުޖެހުމުގެ ސަބަބަކީ މުސާރަ ނުދީ އެމީހުން ލައްވާ މަސައްކަތް ކުރުވުން ކަަމަށް ބުނެ އެތައް ބަޔަކު މިއަދު ނުރުހުން ފާޅުކުރި އެވެ.\nOur authorities shouldn’t let human trafficking in our soil either. Trade of humans for the purpose of forced labour is notagood thing for our countriey’s Securiy, regardless of who does that. Intel services are paid for such purposes. This incident must have been prevented.\n— Ibrahim M Didi (@ibrahimmdidi) July 3, 2020\nމާރިއާގެ ޓްވީޓަށް ވެސް ބައެއް މީހުން ރައްދު ދިނެވެ. އެންމެ ބޮޑަށް ފާޑުކިއުން އަމާޒުވީ ހައްގު ހޯދަން ދާން ދެއްކެވި މުއައްސަސާތަކުގެ ލިސްޓަށެވެ. އެ ތަންތަނުން ދިވެއްސަކަށްް ވެސް އިންސާފު ނުލިބޭ އިރު، ބަސް ވެސް ރަނގަޅަށް ނުދަންނަ ބިދޭސީންގެ ބަޔަކު އިންސާފު ހޯދާނީ ކިހިނެތްތޯ ބައެއް މީހުން ސުވާލުކުރި އެވެ.\nހިއުމަން ޓްރެފިކިން ކަަމަށް ބެލެވޭ ގޮތަކަށް ބިދޭސީން ގެންގުޅުނު މައްސަލަ މާރިޔާ ކުށްވެރި ނުކުރެއްވުމުން ވެސް މީހުން ފާޑުކިއެވެ.\nބޮޑުފިނޮޅުގައި ހަމަނުޖެހުން ހިންގައި ބަޔަކު ރަހީނުކުރީ އެ ރަށުގެ ބައެއް މަސައްކަތްތައް ކުރަން ހަވާލުވެފައިވާ ރިޒް ޕްރައިވެޓް ލިމިޓެޑްގެ 200 ވަރަކަށް ބިދޭސީ މުވައްޒަފުންނެވެ.\nރިޒް އަކީ ރައްޔިތުންގެ މަޖިލީހުގެ މިލަންދޫ ދާއިރާގެ އެމްޑީޕީގެ މެމްބަރު އަލީ ރިޒާގެ ކުންފުންޏެކެވެ.\nރިޒާގެ ބެލުމުގެ ދަށުގައި ތިބި ބިދޭސީން ހަމަނުޖެހުމަކަށް ދިޔައީ މުސާރަ ނުދީ، ބޮޑުފިނޮޅުން ފޭބިޔަވެސްް ނުދީ ތިބޭތާ އެތައް މަހެއް ވީ ފަހުން ކަމަށް ރިޒް ޕްރައިވެޓް ލިމިޓެޑުން ރޭ ވަނީ އެއްބަސްވެފަ އެވެ. އެކަމަކު އެކަމުގެ ޒިންމާ އެކުންފުނިން އެޅުވީ ޑިވެލޮޕަރު، ސީލް މޯލްޑިވްސްގެ ބޮލުގަ އެވެ. މީހުންނަށް މުސާރަ ނުދެވުނީ ސީލް އިން ޕޭމަންޓްތައް ނުދީގެން ކަމަށް ބުންޏެވެ.\nއެކަމަކު ސީލް މޯލްޑިވްގެ ވަކީލުން މިއަދު ބުނީ އެއީ ދޮގެއް ކަަމަށާއި ރިޒް މޯލްޑިވްސް އަށް ދޭން ޖެހޭ ވަރަށް ވުރެ އިތުރަށް ވެސް ފައިސާ ދީފައިވާ ކަމަށެވެ\nއެމްޑީޕީ ދިވެހި ސަރުކާރު މާރިޔާ އަހުމަދު ދީދީ، ޑިފެންސް މިނިސްޓަރު ލޭބާ ރިލޭޝަން އޮތޯރިޓީ ބިދޭސީން ޑިފެންސް މިނިސްޓަރު ބ. ބޮޑުފިނޮޅު ކުށްކުރުން މެމްބަރު އަލީ ރިޒާ (މިލަންދޫ)\n78 ކޮމެންޓް, 99 ރިއެކްޝަންސް\nގައްދާރުވީ އެމްޑީޕީގެ މެންބަރެއް ހަގީގަތެއް އޮޅުވައެއް ނުލެވޭނެ މިތިބީ ބަލަން\nއިންޑިޔާ ސިފައިން ބާލާ މީ ދިވެހިންގެ ބިން މިތާކު ބޭރު ސިފައިން ތިބުމަކީ ދިވެހިންނަ ހިންނުތަނަވަސްކަން ލިބެނެ ކަމެއް.\nބިދޭސީންގެ މުސާރަ ނުދިނު މަކީ ލާއިންސާނީ ލާދީނީ ޖަރީ މާއެއް.. މައްސަލައިގެ ފުލުގައި އޮތީ އަދި މައްސަލައިގެ ފެށު މަކީ މުސާރަނުދިންކަން.. މުސާރަ ދިންނަ މަ ތިޔަ ހާދިސާއެއް ހިނގާކައް ނުޖެހޭނެ.\nމެޑަ މްމމ މުސާރަނުދީ މުވައްޜަފުންނަށް އަނޔާވެރި ވުމަކީ ޤައު މުގެ އަގުވައްޓާލުން ވީ މާ އެފަދަ ޢަ މަލުތައް ހިންގާ ކުންފުނިތައް އުވާލަންޖެހޭ\nކަލޭމެން ރާއްޖެ ފުނޑާލަފަ ވިލާތުގެ ޤައުމުތަކައް ނައްޓާލާނެ.\nދިވެހިން ރަހީނުކޮށް ރައްޔިތުންގެ މުދަލަށް ގެއްލުން ދިނުން އޯކޭ އެއް ނޫން !\nނިމިދިޔެ ސަރުކާރު ކޮއްކޯފުޅު އިމިގްރޭސްން ގައި ހުރެހިނގި ޖަރީމާގެ އުނދަނގޫ ރައްޔިތުން މިވަނީ އުފުލާންޖެހިފަ\nރައިސް ނާޝީދު އިންޑިޔާ ލައްވަ ރާއްޖެ ހިފަން އުޅުމަކީ ޤައުމައް ހިޔާނައްތެރިވުން. މިކަން ނުވީ ޗައިނާގެ އިންޒާރުގެ ސަބަބުން އިންޑިޔާ ބުރުގަތީ.\nއެމްޑީޕީ އަކީ ކޮންކަހަލަ ބައެއްކަން ދިވެހިންނަ ނޭގޭތީ ހައިރާންވަން.؟ ރައްޖޭގޭ މިނިވަންކަން ބައެއްގެ އަމްމައްޏަ ދޫކޮއްލުމަކީ ޤައުމައް ހިޔާނައްތެރިވުން\nއިންޑިޔާ ހެލިކަޕްޓަރު ގެނެސް އިންޑީޔާ ސިފައިން ގާއިމްކުރީމަ އޯކޭއެއްނުން.


Raajjeyga furathama faharah embalming procedure Tree top hospital...\nޓްރީ ޓޮޕް ހޮސްޕިޓަލު\nރާއްޖޭގައި ފުރަތަމަ ފަހަރަށް އެމްބާމިންގް ޕްރޮސީޖަރ ޓްރީ ޓޮޕް ހޮސްޕިޓަލުން ކޮށްފި\nޕްރޮސީޖަރ ކޮށްފައިވަނީ މި މަހުގެ 19 ވަނަ ދުވަހު\nއެމްބާމިންގް އަކީ މަރުވުމަށްފަހު، ހަށިގަނޑު ބޭރަށް ފޮނުވުމަށް ހަލާކުވެނުދާނެ ގޮތަށް ރައްކާތެރިކުރުމަށް ކުރާ ޕްރޮސީޖަރއެއް\nކ. މާލެ | 20 ޖެނުއަރީ 2020 | ހޯމަ 09:06 | 18,158\nޓްރީ ޓޮޕް ހޮސްޕިޓަލު - ޔޫސުފް ސޮފްވާން ރަޝީދު\nރާއްޖޭގައި އެންމެ ފުރަތަމަ ފަހަރަށް އެމްބާމިންގް ޕްރޮސީޖަރ ޓްރީ ޓޮޕް ހޮސްޕިޓަލުގައި ކޮށްފިއެވެ.\nއެ ހޮސްޕިޓަލުން މި ޕްރޮސީޖަރ ކޮށްފައިވަނީ މި މަހުގެ 19 ވަނަ ދުވަހުއެވެ. އެމްބާމިންގް އަކީ މަރުވުމަށް ފަހު، ހަށިގަނޑު ބޭރަށް ފޮނުވުމަށް ހަލާކުވެނުދާނެ ގޮތަށް ރައްކާތެރިކުރުމަށް ކުރާ ޕްރޮސީޖަރއެކެވެ. ޓްރީ ޓޮޕް ހޮސްޕިޓަލުގެ މޯޗަރީ ޚިދުމަތުގެ ދަށުން ރާއްޖޭގައި އަލަށް މި ޚިދުމަތް ތަޢާރަފުކޮށްފައިވަނީ2ޖޫން 2019 ގައެވެ.\nޓްރީ ޓޮޕް ހޮސްޕިޓަލުގައި ބައިނަލްއަޤުވާމީ ޤަވާއިދުތަކާއި އެއްހަމައެއްގައި މި ޚިދުމަތް ފޯރުކޮށްދިނުމުގައި ޙަރަކާތްތެރި ވަނީ ލައިސެންސް ލިބިފައިވާ ޤާބިލު ބޭފުޅުން ކަމަށް އެ ހޮސްޕިޓަލުން މަޢުލޫމާތުދެއެވެ. އަދި މި ޚިދުމަތާއެކު ބައިނަލްއަޤުވާމީ ފެންވަރުގެ އެމްބާމްކުރެވިފައިވާކަމުގެ ސެޓްފިކެޓެއް އެމްބާމްކުރެވޭ ފަރާތަށް ދެވޭނެއެވެ.\nއެމްބާމިންގެ މި ޚިދުމަތަކީ ރާއްޖޭގެ އަދި ދުނިޔޭގެ ޤަވާއިދުތަކުގެ ދަށުން، ނިޔާވެފައިވާ ފަރާތުގެ ހަށިގަނޑަށް އިޙުތިރާމުކޮށް، ގެއްލުންނުވާނެހެން ނަގަންޖެހޭ އެންމެހާ ރައްކާތެރި ފިޔަވަޅުތަކާއެކު ދެވޭ ޚިދުމަތެއް ކަމަށް އެ ހޮސްޕިޓަލުން ބުނެއެވެ.


ސަރުކާރުގެ ފަރާތުން ރައްޔިތުންގެ މަޖިލީހަށް ހުށަހެޅުމަށްޓަކައި ދިވެހި ފުލުހުންގެ ބިލެއް ރައީސުލްޖުމްހޫރިއްޔާގެ އޮފީހަށް ފޮނުވުން | އެޓަރނީ ޖެނެރަލްގެ އޮފީސް\nސަރުކާރުގެ ފަރާތުން ރައްޔިތުންގެ މަޖިލީހަށް ހުށަހެޅުމަށްޓަކައި ދިވެހި ފުލުހުންގެ ބިލެއް ރައީސުލްޖުމްހޫރިއްޔާގެ އޮފީހަށް ފޮނުވުން\nސަރުކާރުގެ ފަރާތުން ރައްޔިތުންގެ މަޖިލީހަށް ހުށަހެޅުމަށްޓަކައި ދިވެހި ފުލުހުންގެ ބިލެއް\nރައީސުލްޖުމްހޫރިއްޔާގެ އޮފީހަށް ފޮނުވުން\nދިވެހި ފުލުހުންގެ ޚިދުމަތުގެ މަސްއޫލިއްޔަތުތަކާއި ވާޖިބުތައް އަލުން ކަނޑައަޅައި، ފުލުހުން ޖަވާބުދާރީކުރެވޭ ނިޒާމު އިޞްލާޙުކުރުމަށްޓަކައި “ދިވެހި ފުލުހުންގެ ޚިދުމަތުގެ ބިލު” ގެ ނަމުގައި ބިލެއް އެކުލަވާލައި ސަރުކާރުގެ ފަރާތުން ރައްޔިތުންގެ މަޖިލީހަށް ހުށަހެޅުމަށްޓަކައި ރައީސުލްޖުމްހޫރިއްޔާގެ އޮފީހަށް ފޮނުވައިފިއެވެ.\nފުލުހުންގެ ޚިދުމަތުގެ ބިލެއް ސަރުކާރުން ހުށަހަޅަން ނިންމީ، ދިވެހި ފުލުހުންގެ ޚިދުމަތުގެ އެންމެހައި ކަންކަމަކީ ދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީއާއި އެ ޤާނޫނުއަސާސީގައި ބަޔާންކުރެވިފައިވާ ދުސްތޫރީ ހަމަތަކާއި، އިންސާނީ ޙައްޤުތަކަށް އިޙްތިރާމުކުރުމާއެކު ޤާނޫނުގެ ހުކޫމަތުގެ ތެރެއިން ދެވޭ ޚިދުމަތެއްކަން ކަށަވަރުކުރުމަށްޓަކައި، މިހާރު ޢަމަލުކުރެވެމުންދާ ޤާނޫނު ނަންބަރު 2008/5 (ފުލުހުންގެ ޤާނޫނު) ގެ ބަދަލުގައި އާ ޤާނޫނެއް ތަޢާރުފުކޮށް، ފުލުހުންގެ ޚިދުމަތް ޤާއިމުކުރެވިގެންވާ ގޮތާއި، ފުލުހުންގެ ޚިދުމަތް ފޯރުކޮށްދިނުމުގެ މައިގަނޑު އަސާސްތަކާއި އުސޫލުތަކާއި، ފުލުހުންގެ ޚިދުމަތުގެ މައިގަނޑު މަސްއޫލިއްޔަތުތަކާއި، ބާރުތަކާއި، އެ ޚިދުމަތާގުޅޭ އެނޫންވެސް ކަންކަން އެ ޤާނޫނު މެދުވެރިކޮށް އަލުން ކަނޑައެޅުމެވެ.\nފުލުހުންގެ ޚިދުމަތުގެ ބިލު މެދުވެރިކޮށް އިޞްލާޙުކުރުމަށް ހުށަހެޅޭ މައިގަނޑު ކަންކަމުގެ ތެރޭގައި އަންނަނިވި ކަންކަން ހިމެނެއެވެ.\nކޮމިއުނިޓީ ޕޮލިސިންގގެ ފަލްސަފާގެ މައްޗަށް ބިނާވެގެންވާ ފުލުހުންގެ ޚިދުމަތެއް، ލާމަރުކަޒީ އުސޫލުން، އިދާރީ ދާއިރާތަކުގައި ފޯރުކޮށްދެވޭނެ އުސޫލު ތަޢާރުފުކުރުން؛\nފުލުހުންގެ ޒިންމާތައް އަދާކުރުމުގައި، ޤާނޫނުގެ ދަށުން ފުލުހުންނަށް ލިބިދޭ ބާރު ބޭނުންކުރުމުގެ އިޚްތިޔާރު ފުލުހުންނަށް ލިބިގެންވަނީ ކަމާގުޅޭގޮތުން ޤާނޫނުގައި ބަޔާންކޮށްފައިވާ އުސޫލުތަކާ އެއްގޮތްވާ ގޮތުގެމަތިން، އެ އުސޫލުތަކުގެ ދާއިރާގެ ތެރޭގައިކަން ކަނޑައެޅިގެން ބަޔާންކުރުން؛\nކޮމިޝަނަރ އޮފް ޕޮލިސް އަދި ޑެޕިއުޓީ ކޮމިޝަނަރ އޮފް ޕޮލިސްގެ މަޤާމަށް މީހުން ޢައްޔަންކުރުމުގެ އިޖުރާއަތު އިތުރަށް ހަރުދަނާކޮށް، މަޤާމުގެ ޝަރުޠުތައް ކަނޑައެޅުން؛\nޤާނޫނުއަސާސީއާއި ޤާނޫނުގެ ދާއިރާގެ ތެރޭގައި ފުލުހުންގެ ޚިދުމަތް ހިންގުމަށް ކޮމިޝަނަރަށް ދޭންޖެހޭ މަޝްވަރާއާއި ލަފާ ދިނުމަށާއި، އެކަންކަން އެގޮތަށް ހިނގަމުންދާކަން ކަށަވަރުކުރުމަށްޓަކައި، ކޮމިޝަނަރަށް ލަފާދޭ ބަޔަކު ތިބެންވާނެ ކަމަށް ކަނޑައެޅުން؛\nވަކިވަކި ފުލުހުންނަށް މިނިސްޓަރަށް އަމުރުނުކުރެވޭނެ ކަމުގައި ކަނޑައެޅުމާއެކު، ފުލުހުންގެ ޚިދުމަތާގުޅޭ ކަންކަމުގައި މިނިސްޓަރުގެ ޒިންމާތަކާއި މަސްއޫލިއްޔަތު މިހާރަށްވުރެ ސާފުކޮށް ބަޔާންކުރުން؛\nތަޙްޤީޤުތައް ހިންގުމުގައި ޕްރޮސިކިއުޓަރ ޖެނެރަލްގެ ދައުރު ބަޔާންކުރުން؛\nފުލުހުންގެ ޚިދުމަތް ޖަވާބުދާރީކުރުވުމުގައި 241 ކޮމިޓީގެ ދައުރު ބަޔާންކުރުން؛\nކުށްކުރުން ހުއްޓުވުމާއި، އަމަން ބެލެހެއްޓުމާ ގުޅޭގޮތުން ފުލުހުންނަށް ލިބިދޭ ބާރުތައް އިތުރަށް ތަފްޞީލުކޮށް ބަޔާންކުރުން؛\nޤާނޫނުގައިވާ ގޮތުގެމަތިން މެނުވީ އެއްވުންތައް ރޫޅާލުމުގައި ޢަމަލުކޮށްގެންނުވާނެ ކަމުގައާއި، ބާރުގެ ބޭނުންކުރަންޖެހޭ ޙާލަތެއް އުފަންވެފައިނުވާ ޙާލަތެއްގައި ބާރުގެ ބޭނުން ނުކުރުމަށާއި، ބާރުގެ ބޭނުންކުރަންޖެހޭ ޙާލަތުގައި، ބޭނުންކުރާ ބާރަކީ، ކުރިމަތިވެފައިވާ ނުރައްކަލާ އެކަށޭނަ، ނިސްބަތްހަމަ ބާރަކަށް ވާންވާނެ ކަމަށް ކަނޑައެޅިގެން ބަޔާންކުރުން.\n5 ޑިސެންބަރު 2019


Real adhi Barcelona in ves furusathu nagaalaifi | Mihaaru\nރެއާލް މެޑްރިޑުގެ ބެންޒެމާ (ވ) އާއި ވިޔަރެއާލުގެ މުސަޝިއޯ (މ) އަދި ސޮރިއާނޯ ބޯޅައަށް މަސައްކަތްކުރަނީ. --ފޮޓޯ: އޭއެފްޕީ\nރެއާލް އަދި ބާސެލޯނާ އިން ވެސް ފުރުސަތު ނަގާލައިފި\n22 ސެޕްޓެމްބަރ 2016 - 08:357comments\nމެޑްރިޑް (ސެޕްޓެމްބަރު 22) - ވިޔަރެއާލްއާ 1-1 އިން އެއްވަރުވެ، ސްޕެނިޝް ލީގުގައި ޖެހިޖެހިގެން އެންމެ ގިނަ މެޗުން މޮޅުވުމުގެ ރެކޯޑް ހަދަން ލިބުނު ފުރުސަތު ރެއާލް މެޑްރިޑުން ގެއްލުވާލިއިރު، އެތުލެޓިކޯ މެޑްރިޑާ 1-1 އިން އެއްވަރު، ތާވަލުގެ ކުރީގައި ތަފާތު ކުޑަކުރަން ލިބުނު ފުރުސަތު ބާސެލޯނާ އިން ނަގާލައިފި އެވެ.\nރޭގެ މެޗުން މޮޅުވި ނަމަ، ޖެހިޖެހިގެން 17 މެޗުން މޮޅުވެ، ސްޕެނިޝް ލީގުގެ އެންމެ ގިނަ މެޗުން މޮޅުވުމުގެ ރެކޯޑް ރެއާލަށް ލިބޭނެ އެވެ. ދެން އެ ޓީމަށް ޖެހޭނީ 2010-2011 ވަނަ އަހަރު ބާސެލޯނާ އިން 16 މެޗުން މޮޅުވެ ހަދާފައިވާ ރެކޯޑް ހިއްސާކުރާށެވެ.\nފުރަތަމަ ހާފުގެ ފަހު މިނެޓުގައި ވިޔަރެއާލްގެ ބްރޫނޯ ވަނީ ޕެނަލްޓީ އަކުން ލީޑު ނަގާފަ އެވެ. މިއީ އޭރިއާ ތެރެއިން ރެއާލުގެ ކެޕްޓަން ސާޖިއޯ ރާމޯސް ބޯޅައިގައި އަތްލުމުން ރެފްރީ ދިން ޕެނަލްޓީއެކެވެ. އެކަމަކު ދެ ވަނަ ހާފުގެ ފުރަތަމަ ފުރަތަމަ މިނެޓުގައި ރާމޯސް ވަނީ ގޯލެއް ޖަހައި، އޭގެ ބަދަލު ދީފަ އެވެ. މެޗުގެ ފަހުކޮޅު ރެއާލުން ކުރިއަށް ޖެހި ޕްރެޝަރު ދިން ނަމަވެސް ވިޔަރެއާލުން ވަނީ ލަނޑެއް ވަނަނުދީ ހިފަހައްޓައިފަ އެވެ.\nމި މެޗުން އެންމެ ޕޮއިންޓެއް ލިބުނު ނަމަވެސް ޖުމްލަ 13 ޕޮއިންޓާ އެކު ރެއާލް އޮތީ އެއް ވަނައިގަ އެވެ. ރޭ ބާސެލޯނާ މޮޅުވި ނަމަ 12 ޕޮއިންޓާ އެކު ތާވަލުގެ ދެ ވަނަ އަށް އެރުނީހެވެ. މިހާރު އެ ޓީމު އޮތީ 10 ޕޮއިންޓާ އެކު ތިން ވަނައިގަ އެވެ. ދެ ވަނައިގައި 11 ޕޮއިންޓާ އެކު އޮތީ ސެވިއްޔާ އެވެ. ބާސެލޯނާއާ އެއްވަރުވި އެތުލެޓިކޯ އޮތީ ނުވަ ޕޮޮއިންޓާ އެކު ހަތަރު ވަނައިގަ އެވެ.\nއަމިއްލަ ދަނޑުގައި ބާސެލޯނާ ކުޅުނު މެޗުގެ 41 ވަނަ މިނެޓުގައި އިވާ ރަކިޓިޗް ވަނީ އެ ޓީމަށް ލީޑު ނަގައިދީފަ އެވެ. އެތުލެޓިކޯ އިން ހަމަހަމަކުރީ 61 ވަނަ މިނެޓުގައި އެންހެލް މާޓިން ކޯރެއާ ޖެހި ލަނޑުންނެވެ.


ވިލާ ފައުންޑޭޝަންގެ އެންމެ ބޮޑު ކާމިޔާބަކީ ރާއްޖެއަށް ބޭނުންވާ ތަފާތު ދާއިރާތަކުން މީހުން ބިނާކުރުން: ޤާސިމް\nވިލާ ފައުންޑޭޝަންގެ އެންމެ ބޮޑު ކާމިޔާބަކީ ރާއްޖެއަށް ބޭނުންވާ ތަފާތު ދާއިރާތަކުން މީހުން ބިނާކުރުން ކަމަށް ވިލާ ގުރޫޕްގެ ބާނީ ގާސިމް އިބްރާހިމް ވިދާޅުވެއްޖެ އެވެ.\nވިލާ ފައުންޑޭޝަނަށް 20 އަހަރު ފުރުން ފާހަގަކުރުމަށް މިރޭ ވިލާ ކޮލެޖްގައި ބޭއްވި ރަސްމިއްޔާތެއްގައި ވާހަކަފުޅު ދައްކަވަމުން ގާސިމް ވިދާޅުވީ އްޖޭގައި ފަންނީ މީހުން މަދު ދުވަސްވަރު ވިލާ ފައުންޑޭޝަންގެ އެހީތެރިކަމުގައި ވަރަށް ގިނަ ދާއިރާތަކުން މީހުން ތަމްރީން ކުރުމަށް އެހީތެރިވެ ދީފައިވާނެ ކަމަށާއި ވިލާ ފައުންޑޭޝަންގެ 20 އަހަރުގެ އެންމެ ބޮޑު ކާމިޔާބަކީ ރާއްޖެއަށް ބޭނުންވާ ތަފާތު ދާއިރާތަކުން މީހުން ބިނާކުރުން ކަމަށެވެ.\nގާސިމް ވިދާޅުވީ ވިލާ ފައުންޑޭޝަނުން ފުލްފަންޑިން، ހާފް ފަންޑިން ނުވަތަ އެ ނޫންވެސް އެކި މިންވަރުން އެހީތެރިވެ ދީފައިވާ ދަރިވަރުންގެ އަދަދު 7000 ވުރެ އިތުރު ވާނެކަމަށާއި ދަރިވަރަކު ފައިސާ ނުދައްކައިގެން ދުވަހަކުވެެސް ކޯޓަށް ގޮސްފައިނުވާނެކަމަށެވެ.\nވިލާ ކުންފުންޏަށް 44 އަަހަރު ވެގެންދިޔައިރު އާމަދްނީ ހޯދުމަށް ކުރި އިންވެސްޓްމަންޓަށްވުރެ ރައްޔިތުންގެ މަންފާއަށް ކުރެވިފައިވާ ހޭދަ ބޮޑުވާނެކަން ފާހަގަކުރައްވާ ގާސިމް ވިދާޅުވީ ތަފާތު ބަލިތަކުގެ ޝިކާރަކަށްވި އެތައް ދިވެހިންގެ ބޭސްފަރުވާގައި ވިލާ ކުންފުނިން އެހީތެރިވެދީފައިވާނެކަމަށެވެ.\nކޮރޯނާ ވައިރަސް އިން ސަލާމަތްވުމަށް އެއްބައިވަންތަކަން އިސްކޮށް އެންގުންތަކަށް އެއްބާރުލުން ދިނުމަށް ޤާސިމް އެދިވަޑައިގެންފި\nޤައުމަށް މިވަނީ މާބޮޑެތި މައްސަލަތަކެއް ކުރިމަތިވެފަ! މިއީ މިނިމަމް ވޭޖް ކަނޑައަޅަންވީ ވަގުތެއް ނޫން!: ޤާސިމް\nގާސިމް މަރާލިކަމަށް އަދުހަމް މިހާރު ކުރަނީ އިންކާރު! ހުރިހާ ތުހުމަތެއް އޭނަ ކުރީ ފުލުހުންނަށް!\nއަލީ ވަހީދުގެ އޯޑިއޯ: ގޮތް ނިންމަވާނީ ރައީސް - އޭގެފަހުން ޖޭޕީން ނިންމަންޖެހޭ ކަމެއް އޮތް ނަމަ ނިންމާނަން: ގާސިމް\n11 ފެބްރުއަރީ 2020


އެމްޑީޕީން މެމްބަރޝިޕް ފޯރމްތައް އިލެކްޝަނަށް ވެއްދިއިރު ގަޑިއެއްނުޖެހޭ – އަކްރަމް – Maldivian Democratic Party\n19 ނޮވެމްބަރު 2012\nއެމްޑީޕީން މެމްބަރޝިޕް ފޯރމްތައް އިލެކްޝަނަށް ވެއްދިއިރު ގަޑިއެއްނުޖެހޭ – އަކްރަމް\nއެމްޑީޕީގެ ސެކްރެޓަރީ ޖެނެރަލްގެ ނައިބު އަކުރަމް، ޓްރެކް ސަރަހައްދުގައި ބޭއްވި އެ ޕާޓީގެ ގައުމީ މަޖިލީހުގެ ޖަލްސާ ގައި ވާހަކަދައްކަވަނީ\nސިޔާސީ ޕާޓީތަކަށް މިއަހަރުގެ ދަފްތަރަށް މީހުން އިތުރުކުރެވޭނެ އެންމެ ފަހު ވަގުތަކީ އިއްޔެގެ މެންދުރުފަހު 3.30 ނަމަވެސް އެ ވަގުތުގެ ކުރިން އެމްޑީޕީގެ ފޯރމްތައް އިލެކްޝަންސް ކޮމިޝަނާ ވައްދާފައިވާނޭކަމަށް އެމްޑީޕީގެ އަމީން އާއްމުގެ ނާއިބު އަހުމަދު އަކްރަމް ވިދާޅުވެއްޖެއެވެ.\nއަކްރަމް މިހެން ވިދާޅުވީ، އެމްޑީޕީގެ ފޯރމްތައް އިލެކްޝަނަށްވެއްދީ ގަޑިޖެހުނުފަހުންކަމަށް އިލެކްޝަން ކަމިޝަނުން ބުނެފައިވާކަމަށް ބައެއް މީޑީއާތަކުން ރިޕޯޓުކޮށްފައިވާތީ އެކަން ހިނގާދިޔަކޮށް އޮޅުންފިލުވައިދިނުމަށް އެމްޑީޕީ ވެބްސައިޓަށް މައުލޫމާތު ދެމުންނެވެ.\n” އަޅުގަނޑުމެންނާއި ޕީޕީއެމްގެ ފޯރމްތައް ގެންދިޔައީ އެއްވަގުތެއްގައި، އެއިރު އަދި ގަޑިއެއްނުޖެހޭ، ނަމަވެސް އެތަނުގައި ކިޔު އޮތުމުގެ ސަބަބުން އަޅުގަނޑުމެންގެ ފޯރމްތައް ބަލައިގަތްއިރު 3.30 ވެއްޖެ. އޭގެ މާނައަކީ އަޅުގަނޑުމެން ފޯރމްތައް ގެނައީ ގަޑިޖެހިގެންނެކޭ ނޫން. އަޅުގަނޑުމެން ގަޑިޖެހުމުގެ ކުރިން ފޯރމްތައް ހިފައިގެން އައިތަން ފެންނާނެ ކޮމިޝަނުގެ މެމްބަރަކަށްވެސް، އަދި ކަމިޝަނުން އެފޯރމްތައް ބަލައިގަތުމަށްފަހު ފޮތުގައި ސޮއިވެސްކުރި، ފަހުން ވެރިޔަކު ވިދާޅުވި ކަމަށްބުނެ ފޮތުން އެކަނޑާލީ.” އަކުރަމް ވިދާޅުވިއެވެ.\nއަކްރަމް ވިދާޅުވިގޮތުގައި އެމްޑީޕީ އިއްޔެ ހުށަހެޅި މެމްބަރޝިޕް ފޯރމްތަކާ މެދު ވަކިގޮތެއް ނިންމުމަށް ފަހު އަންގާނެކަމަށް އިލެކްޝަންސް ކޮމިޝަނުން ބުނި ނަމަވެސް އަދި މިހާތަނަށް ވެސް އިލެކަޝަނުން ވަކިގޮތެއް އަންގާފައިނުވާކަމަށެވެ.\n‘ އިލެކްޝަންސް ކަމިޝަނުގެ ނައިބު ރައީސް ފަޔާޒް ބައްދަލުކުރެއްވި ޕީޕީއެމް އާއި އެމްޑީޕީ އާ ވަކިވަކިން، އެބައްދަލުވުމަށްފަހު އަޅުގަނޑަށް ދެންނެވި ވަކިގޮތެއް އަންގާނެކަމަށް، އަޅުގަނޑު ދެންނެވިން ފޯރމްތައް އަނބުރާ ނުގެންދާނެކަމަށް، އަދި އެ ފޯރމްތައް ގެނައި އިރު ގަޑި ނުޖެހޭނެކަމަށް، އަދި އަޅުގަނޑުމެންގެ ފޯރމްތައް ފޮނުވާލާނަމަ ޕީޕީއެމްގެ ފޯރމްތައް ވެސް ފޮނުވާލަންޖެހޭނެ ކަމަށް، އެއީ އަޅުގަނޑުމެން ފޯރމްތައް ގެނައީ އެއްކޮން ކަމަށް ވާތީ، ހަވާލުވިކަމުގެ ލިޔުމެއްދިނުމުން އަޅުގަނޑުމެން އައީ ފޯރމްތައް ބަހައްޓާފަ، އަދި ޖަވާބެއް ނުލިބޭ އެކޮޅުން ރަސްމީކޮށެއް.” އަކްރަމް ވިދާޅުވިއެވެ.


Adu ahan vee Jabir ge mi vaahakathah\nއަޑުއަހަންވީ ޖާބިރުގެ މި ވާހަކަތައް\nކާށިދޫ ދާއިރާގެ މެންބަރު އަދި މަޝްހޫރު ވިޔަފާރިވެރިޔާ އަބްދުﷲ ޖާބިރު: މުހިންމު ވަރަށް ގިނަ ވާހަކަތައް ވިދާޅުވެ ދެއްވާ -- އަވަސް ފޮޓޯ\nކާށިދޫ ދާއިރާގެ މެންބަރު އަދި ޔޮޓް ޓްއާސްގެ ޗެއާމަން އަބްދުﷲ ޖާބިރަކީ ކާމިޔާބު ވިޔަފާރިވެރިއެކެވެ. ދަތިތަކާއި އުނދަގޫތަކާ ކުރިމަތިލައްވާ އެކަންކަން ބަލި ކުރައްވާ ކާމިޔާބު ހޯއްދަވާފައިވާ ބޭފުޅެކެވެ. އެކަމުގެ އެންމެ ސާފު ހެއްކަކީ މިހާރު އޭނާ ފުރުއްވާ ކާށިދޫ ދާއިރާގެ ގޮނޑި ހޯއްދެވުމަށް ކުރެއްވި މަސައްކަތްޕުޅެވެ. މުޅި ރާއްޖެއާހެން ހަނގުރާމަ ކުރައްވާ ކާށިދޫ ދާއިރާގެ މެންބަރަކަށް އިންތިހާބުވެވަޑައިގެންނެވީ އެ ގޮނޑި މި ދައުރުގައި ފުރުއްވާނީ އޭނާކަން ތަކުރާރުކޮށް ވިދާޅުވަމުންނެވެ. އެ ވާހަކައެއް ނޫނެވެ. ޖާބިރަކީ ކުޅަދާނަ ވާހަކަ ދެއްކުންތެރިއެކެވެ. އޭނާގެ ދުލުގެ ފަސޭހަ ކަމާއެކު މަޖިލީހާއި ޓީވީ އަދި ރޭޑިއޯ ޝޯތަކުގައި ދައްކަވާ ވާހަކަތަކަށް އެންމެންގެ ޝައުގުވެރިކަން ހުއްޓެވެ. ނަމަވެސް ބައެއް މީހުން އެ ވާހަކަތައް އަޑުއަހާލަނީ މޮޅު ވާހަކައެއް އަޑުއަހާލުމުގެ ޝައުގުވެރި ކަމުގައެވެ. އަނެއް ބަޔަކު ޖާބިރުގެ ވާހަކަތަކަށް ހުއްޓެނީ އެ ވާހަކަތަކުގައި ހުންނަ ސަމާސާއިން ހީނލާ އުފާވެރިކަން ހޯދާށެވެ.\nނަމަވެސް ޖާބިރުގެ ބައެއް ވާހަކަފުޅުތަކަކީ މިއަށްވުރެ މާފުންކޮށް ވިސްނާލަން މުހިންމު ވާހަކަތަކެކެވެ. ޒުވާނުންނަށް މުހިންމު މެސެޖްތަކެއް ލިބޭނެ ވާހަކަތަކަކަށް ބައެއް ވާހަކަތައް ވެއެވެ. އޭނާގެ ކުޑައިރުގެ ދިރިއުޅުއްވުމާއި ކުރިމަތިވެވަޑައިގެންނެވި ގިނަ ބޮޑެތި ގޮންޖެހުންތަކާއި އަދި މިއަދު އެ ހުންނެވި ހިސާބަށް ވަޑައިގެންނެވުމަށް ކުރެއްވި ދަތުރަކީ ޝައުގުވެރި ވާހަކަތަކެކެވެ. އަދި މިއަދުގެ ހަގީގީ ހާލަތާއި ގުޅޭގޮތުން ޖާބިރު އެ ދައްކަވާ ވާހަކަތަކަކީ މިހުރިހާ ކަމަކަށްވުރެ މާ މުހިންމުކަން ބޮޑު ވާހަކަތަކެކެވެ. ޖާބިރުގެ ކިބައިން ދިވެހިން އަހަންވީ އެ ވާހަކަތަކެވެ.\nއެމްވީޕްލަސް އަށް ޖާބިރު ދާދި ފަހުން ދެއްވި އިންޓަވިއަކީ އެފަދަ އިންޓަވިއުއެކެވެ. ޖާބިރުގެ އެ އިންޓަވިއު އޭނާ ނިންވާލައްވަނީ އޭނާ ދެއްކެވި ވާހަކަތައް ޒުވާނުން ކޮންމެހެންވެސް އަޑުއަަހަން ޖެހޭނެ ކަމަށް ވިދާޅުވަމުންނެވެ. އެއީ ވަރަށް ބޮޑު ހަގީގަތެކެވެ. ބައެއް ފަހަރު ވަރަށް ޖޯޝާ ފޯރީގައި ދައްކަވާ ސިޔާސީ ބައެއް ވާހަކަތައް ދޫކޮށް އަޑުއަހަންވީ ޖާބިރުގެ މި ވާހަކަތަކެވެ. ފައިދާއެއް ކުރާނެ އެވެ. ނޫންނަމަ ހަގީގަތާމެދު ވިސްނާލަން ކޮންމެވެސް ވަގުތުކޮޅެއް ލިބޭނެ އެވެ.\nފުރަތަމަ ޖާބިރު ވިދާޅުވެ ދެއްވަނީ އޭނާ އުހަށް ވަޑައިގެންފައިވާ ޓޫރިޒަމް ވިޔަފާރީގެ ތެރެއަށް ވެންނެވި ގޮތެވެ. ކުޑަ ސިޓީ ނުހެއްދިގެން މާލޭ ފަޅުގައި އެތަށް ދުވަހަކު ރަށު އޮޑީގައި އޮންނެވުމަށް ފަހު މާލެއަށް ފޭބުމުގެ ފުރުސަތު ލިބިވަޑައިގެން މާލޭގައި އުޅުއްވީ ގެއެއްގައި "ނޯކިރީ" ކުރައްވާށެވެ. ބައެއް ފަހަރަށް އެއީ ޑެލިވަރީ ބޯއީ އެކެވެ. ބައެއް ވަގުތު މަގުމަތީ އުޅުއްވަނީ "ލޮލީ" ވިއްކާށެވެ.\nޖާބިރު ވިދާޅުވި ގޮތުގައި މަންމައަށް ގާތްގާތުގައި ބޭފުޅުން ލިބިވަޑައިގަންނަވަމުން ގެންދެވި އެވެ. އާއިލާއަށް ހަރަދު ކުރާނެ މީހަކަށް ބޭނުންވެ ވަޒީފާއަށް ނިކުމެ އާމްދަނީ ހޯދަން ޖެހޭ އާއިލާގެ އިސް މީހަކަށް ހުންނެވީ އޭނާ އެވެ. އެހެންވީމަ ވަރަށް ޅަ އުމުރެއްގައި ވަޒީފާއެއް އަދާކުރައްވަން ޖެހިވަޑައިގަތެވެ. ހިތްވަރާއެކު ފެށި ދަތުރުން ޓޫރިޒަމް ވިޔަފާރީގެ ތެރެއަށް ފުރަތަމަ ވެންނެވީ ސްވެނިއާ ވިއްކާ މީހެއްގެ ގޮތުގައެވެ. ދެން ރިސޯޓެއްގެ ކުނިކަހާ މީހެއްގެ ވަޒީފާއެވެ. އެންމެ ޓޮޕަށްވެސް ވަޑައިގެންނެވިއެވެ. މިއަދު އެއީ ރިސޯޓް އޯނަރެކެވެ. އަދި ރިސޯޓް ތަރައްގީކޮށް ވިއްކަވާ ބޭފުޅެކެވެ.\n"މާލެ އައިސް އުޅުނުއިރު ޓޫރިޒަމަށް ވަންނަން އިންޓްރަސްޓް ނެގީ. އެގޮތުން ޓެސްޓް ފިހާރަތަކުގައި އުޅުމާއި ރިސޯޓްތަކުގައިވެސް އުޅުމާއި އެއީ ކުނިކަހާ ވަޒީފާތަކުން ފެށިގެން ގޮސް ޓްރެއިން ލެވެލްގައި އުޅުނީ. އެއީ އެވަގުތު އާމްދަނީއެއް ލިބެން އޮތް ގޮތަކީ އެއީ ކަމުގައިވާތީ. އެހެން ގޮސް އެކިއެކި ކުދިކުދި ވިޔަފާރިތައް ކުރަމުން ކުރަމުން ގޮސް... އެންދެރި އޮއްފަތިވެސް ވިއްކަނީ، ބޮލިވެސް ވިއްކަނީ، ދޯނި ފަހަރު ކަހަލަ ސްވެނިއާ އައިޓަމްސް ވިއްކަނީ. ދެން އޭގެން ކޮންމެވެސް އާމްދަނީއެއް ހޯދަމުން ރިސޯޓް ވަޒީފާއަށް ގޮސް އެންމެ މަތީ މަގާމާ ހަމައަށްވެސް ދެވުނު. މިހާރު މިއީ ރިސޯޓް އޯނަރެއް. ރިސޯޓް ޑިވެލޮޕްކޮށް ވިއްކަނީ،" ޖާބިރު ވިދާޅުވިއެވެ.\nއަލިދޫ އާއި ވަޓަވައްރިހާގެ އިތުރުން ދޮންވެލި ރިސޯޓާއި ރިބޮންސަން ރިސޯޓް ވުޖޫދަށް ގެންނެވީ ޖާބިރެވެ.\n"ސެލްފް މޭޑް މީހެއްގެ ގޮތުގައި މިހިސާބަށް އާދެވުނީ ނިކަން ހިތްވަރު ކޮށްގެން،"\nވިޔަފާރިވެރިޔާ އަބްދުﷲ ޖާބިރު މިދިޔަ އަހަރު އަވަސް އޮފީހަށް ކުރެއްވި ޒިޔާރަތެއްގެ ތެރެއިން --\nއިންޓަވިއުގައި ޖާބިރުގެ އެންމެ ޝައުގުވެރި ވާހަކަތައް އައީ އޭގެ ފަހުންނެވެ. ޖާބިރު އެ ވިދާޅުވެ ދެއްވީ އާ ވާހަކަތަކެއް ނޫނެވެ. ނަމަވެސް އެއީ އެންމެންގެ ލޮލަށް ފެންނަ ނަމަވެސް ސިކުޑިއާ ހަމައަށް ގެނެސް ވިސްނާނުލެވި އޮތް ކަންތައްތަކެއްގެ ވާހަކައެވެ. ޒުވާނުން މި ވާހަކަ އަޑު އަހަން ޖެހެނީ އެހެން ވެގެނެވެ. ޔަގީނުންވެސް އޭރުން ކުރިމަތީ މަންޒަރުވާ ހަގީގަތްތަކާމެދު ވިސްނާލަން ހިސާބަކަށް ފުރުސަތު ލިބޭނެއެވެ.\n"ފުރަތަމަ ކަމަކީ ހެނދުނު ހޭލުން. ފަތިސް ނަމާދަށް ހޭލުން. ދެވަނަ ކަމަކީ ކޮފީ ބޮއެ ނިމުނީމަ ހުއްޓާލުން. އަޗާ ތަޅަން ނުތިބެ ހިތްވަރު ކުރުން، ރިސްކު ނެގުން. ހިސާބު ޖަހައިގެން ކަންތައް ކުރުން. މަސައްކަތް ކުރުން. ސިންގަޕޫރު މީހުން ކަންކުރާ ސްޓައިލަށް ކަންކުރުން. މަސައްކަތް ކުރަންވީ. މަސައްކަތްތެރި އުފެއްދުންތެރި ބަޔަކު ބޭނުމީ،" ޒުވާނުންވާން ޖެހެނީ ކޮންކަހަލަ ބަޔަކަށް ކަމަށް ވިދާޅުވެ ޖާބިރު ފެއްޓެވިއެވެ.\nޖާބިރު ވިދާޅުވި ގޮތުގައި ދިވެހިން ޒުވާނުންގެ ދިރިއުޅުން މިއަދު ހުރީ ދެރަވެ ކަންބޮޑުވާންޖެހޭ ފަދަ ހާލަތެއްގައެވެ. ދުވާލު އޮންނަނީ ނިދުމެވެ. ރޭގަނޑު ހޭލާ ކޮފީތަކުގައެވެ. ކޮފީއެއް ބޮއެ ނިމުމުން ކޮފީ މޭޒު ދޫކޮށް ދިއުމެއް ނެތެވެ. ފައިދާއެއް ނެތް ބޭކާރު ވާހަކަތަކާއި ސަމާސާ ވާހަކަތަކުގައި ހޭދަކުރަނީ މަދަކު ބައިވަރު ވަގުތެވެ. އެކަމުގެ ސަބަބުން ޒުވާން ޖީލު ކަންނެތް ވެއްޖެ އެވެ. ފަތިސް ނަމާދަށް ހޭލާ މަސައްކަތް ފެށުމެއް ނެތެވެ. ޖާބިރުގެ ބަހުންނަމަ ގިނަ ދިވެހިންނަށް އިރުއަރަނީ ބެންކުތައް ބަންދު ކުރީމައެވެ. މާނައަކީ މެންދުރުން އެނބުރުގެ ކުރިން ހޭލާ އުޅޭ ބަޔަކު ނެތެވެ.\n"ވިޔަފާރި ކުރާށޭ ކިޔާފައި އެންމެން ގޮސް ކޮފީ ބޯން ރެއާ ދުވާލު ތިބެފައި އައިމަ ކަމަކު ނުދާނެ. ކަންނެތްކަން ބޮޑީ. ރޭގަނޑު ހޭލާ ތިބުން ދޫކޮށްލަންވީ. ދުވާލު މަސައްކަތަށް ނިކުންނަންވީ. ފަސްގަނޑި ބައިގައި އަޅުގަނޑުމެން ތެދުވަން. ފަތިސް ނަމާދު ގަޑިއަށް ހޭލާ އަޅުގަނޑުމެން ތިބޭނީ. މަސައްކަތުގައި ޓައިމްގައި. ރޭގަނޑު ކޮންޓްރެކްޓެެއް ކަމެއް ކުރަންވެއްޖިއްޔާ ތިބެންވީ ހޭލާ. އަޅުގަނޑުމެންގެ ހާލަކީ ފުރަތަމަ ތެދުވަނީ ބެންކު ބަންދު ކުރީމަ. އެހެންވީމަ ބެންކު ހުޅުވަންވީ ރޭގަނޑުތޯ. ނުވައެއް ޖަހާއިރު ހުޅުވަންވީ ބެންކުތޯ،" އަދުގެ ހަގީގަތް ސާފުކޮށް ނިއުޅައިދެއްވަމުން ސާދާ ބަސްތަކަކުން ޖާބިރު ސުވާލު ކުރެއްވިއެވެ.\nޑީއާރުޕީގެ ލީޑަރު، ކާށިދޫ ދާއިރާގެ މެންބަރު އަބްދުﷲ ޖާބިރު -- ފޮޓޯ: މަޖިލީސް\nފުރަތަމަ ކަމަކީ ހެނދުނު ހޭލުން. ފަތިސް ނަމާދަށް ހޭލުން. ދެވަނަ ކަމަކީ ކޮފީ ބޮއެ ނިމުނީމަ ހުއްޓާލުން. އަޗާ ތަޅަން ނުތިބެ ހިތްވަރު ކުރުން، ރިސްކު ނެގުން. ހިސާބު ޖަހައިގެން ކަންތައް ކުރުން. މަސައްކަތް ކުރުން. ސިންގަޕޫރު މީހުން ކަންކުރާ ސްޓައިލަށް ކަންކުރުން. މަސައްކަތް ކުރަންވީ. މަސައްކަތްތެރި އުފެއްދުންތެރި ބަޔަކު ބޭނުމީ\nއަބްދުﷲ ޖާބިރު | ޔޮޓް ޓްއާސްގެ ޗެއާމަން\nއޭނާ ވިދާޅުވި ގޮތުގައި ދިވެހިންނަށް އޮތް އެންމެ ބޮޑު ނިކަމެތި ކަމަކީ ރާއްޖޭގައި ހަރުދަނާ ވޯކް ފޯސްއެއް ނެތުމެވެ. ހިތްވަރު ހުރި މަސައްކަތްތެރިން ނެތުމެވެ. ކޮންމެ ކަމަކަށް ބޭރުން މީހުން ގެންނަން ޖެހުމެވެ. ދިވެހިންނަށް ހާއްސަ އެއްވެސް މަސައްކަތެއް މިއަދު ނެތުމެވެ. ޒަމާނުއްސުރެ ދިވެހިން ކުރަމުން އައި އެތަށް މަަސައްކަތުން މުޅީން އަތް ދުރަށްލާ އެ މަސައްކަތްތަކުގެ ކޮންޓްރޯލް ބިދޭސީންނަށް ދޫކޮށްލުމެވެ. އެކަމުގެ ސަބަބުން ދިވެހި އިގްތިސާދު ތިޔާގި ކޮށްލަން ހުރި ހުރިހާ ފައިސާއެއް ބޭރުވެގެންދާ ކަމެވެ.\n"އެހެންވީމަ މިރާއްޖޭގެ އެންމެ ބޮޑު ނިކަމެތި ކަމަކީ ދިވެހިންނަށް އަންޑަސްޓޭންޑް ވަނީ ތިމަންނަމެންގެ ސީރިއަސް ވޯކް ފޯސްއެއް މިތާނގައި އޮންނަން އެބަޖެހޭކަން. އެއީ މިތާ އެންމެ ބޮޑު މައްސަލައަކީ. ބޭރުން މީހުން ގެންނަން މި ޖެހެނީ. ކުރާ މަސައްކަތުގެ ލާރިކޮޅު މިދަނީ ރާއްޖެއިން ބޭރަށް. ދިވެހިން މަސައްކަތް ކުރާށޭ. ކޮންމެވެސް ތިމާގެ މީހާ ގުޅައިގެން ސަރުކާރުން ވަޒީފާއެއް ހޯދައިގެން ގޮސް ކޮފީ ބޯން އިނުމުގެ ބޭނުމެއް ނެތެއްނު. ގައުމަށް އުފެެއްދުންތެރި ޒުވާން ޖީލެއް އޮންނަން އެބަޖެހޭ. އަޅުގަނޑަށް ޔަގީން ޒުވާނުން އަޑުއަހަން ޖެހޭނެކަން އަޅުގަނޑު މިދައްކާ ވާހަކަ،"\nވިޔަފާރި ކުރާށޭ ކިޔާފައި އެންމެން ގޮސް ކޮފީ ބޯން ރެއާ ދުވާލު ތިބެފައި އައިމަ ކަމަކު ނުދާނެ. ކަންނެތްކަން ބޮޑީ. ރޭގަނޑު ހޭލާ ތިބުން ދޫކޮށްލަންވީ. ދުވާލު މަސައްކަތަށް ނިކުންނަންވީ. ފަސްގަނޑި ބައިގައި އަޅުގަނޑުމެން ތެދުވަން. ފަތިސް ނަމާދު ގަޑިއަށް ހޭލާ އަޅުގަނޑުމެން ތިބޭނީ. މަސައްކަތުގައި ޓައިމްގައި. ރޭގަނޑު ކޮންޓްރެކްޓެެއް ކަމެއް ކުރަންވެއްޖިއްޔާ ތިބެންވީ ހޭލާ. އަޅުގަނޑުމެންގެ ހާލަކީ ފުރަތަމަ ތެދުވަނީ ބެންކު ބަންދު ކުރީމަ. އެހެންވީމަ ބެންކު ހުޅުވަންވީ ރޭގަނޑުތޯ. ނުވައެއް ޖަހާއިރު ހުޅުވަންވީ ބެންކުތޯ\nއަބްދުﷲ ޖާބިރު އަވަސްގެ ހެނދުނު ޝޯގައި ވާހަކަދައްކަވަނީ --\nޖާބިރު ވިދާޅުވީ ކޮންމެ ހާލަތަކާއެކުވެސް ކާމިޔާބު ހޯދޭނެ ކޮންމެވެސް ފޯމިއުލާއެއް އޮންނާނެ އެވެ. ބޭނުންވަނީ ހިތްވަރެވެ. ގަދަ ހިތްވަރެވެ. މަސައްކަތް ކުރުމެވެ. ބުރަ މަަސައްކަތް ކުރުމެވެ. މަސައްކަތަށް ހާއްސަވެފައި އޮތް ދުވާލު އެކަމުގައި ހޭދަކުރުމެވެ.\nއެގޮތަށް މަސައްކަތް ކުރެއްވުމުން އޭނާއަށް އާދެވިފައިވާ ހިސާބާމެދު ވަރަށް ބޮޑަށް ހިތްޕުޅު ހަމަޖެހިފައިވަޑައިގަންނަވާ ކަމަށް ވިދާޅުވިއެވެ.\n"ހިތާމަވެރި ކަންތައްތަކީ ވިޔަފާރީގައި އޮންނަ ކަމެއް ނޫން. ވިޔަފާރީގައި އޮންނާނީ ރިސްކު ނެގުން. ވިޔަފާރީގައި ނޯންނާނެ އިމޯޝަންސް އެއް. ބިޒްނަސް ގޯސް ނަންބަރާސް. އެހެންވީމަ ނަންބަރުން ބަލާއިރުގައި ޔޮޓް ޓްއާސް ކުންފުނި އޮތީ ރަނގަޅު ހާލަތުގައި. ވިޔަފާރިއާ ސިޔާސީ ކަންތަކުގައި އިމޯޝަން އެއް ނޯންނާނެ،" ޖާބިރު ވިދާޅުވިއެވެ.\nދިވެހިން ހިމެނޭހެން މުޅި ދުނިޔެ ހުއްޓުވާލި ކޮވިޑްގެ ބަލިމަޑުކަމުގެ މިދިޔަ އެއް އަހަރުވެސް ޖާބިރު ވިދާޅުވި ގޮތުގައި އޭނާ ނުހުއްޓެއެވެ. ކިތަންމެ ރަށެއްގެ. މަސައްކަތް ފެއްޓެވިއެވެ. ބައެއް ރަށްރަށް ވިއްކާލެއްވުމަށް އެތަށް ބަޔަކާއެކު ކާމިޔާބު ނެގޯޝިއޭޝަންތައް ހިންގުނެވެ. ވިޔަފާރީގައި އުހަށް ވަޑައިގަތުމަށް ކޮންމެ ވަގުތަކީވެސް ހިތްވަރާއެކު މަސައްކަތް ކުރަން ޖެހޭ ވަގުތެކެވެ. އެ ވިސްނުމުގައި މަސައްކަތް ކޮށްފިނަަމަ ކުރިއަށް ދެވޭނެކަން ކޮވިޑްގެ ބަލިމަޑުކަމުން މާބޮޑަށް ސާފުކޮށްދީފި ކަމަށްވެސް ވިދާޅުވިއެވެ.\nރައްޔިތުންގެ މަޖިލިސް އަބްދުﷲ ޖާބިރު އިގްތިސޯދު


Israel Aai Dhekolhah Palestine Gai Iyye Ves Bodu Muzaaharaa Eh - Vaguthu\nއިސްރާއީލާއި ދެކޮޅަށް ފަލަސްތީނުގައި އިއްޔެވެސް ބޮޑު މުޒާހަރާއެއް\nފަލަސްތީނުގެ ގައްޒާގައި އިއްޔެވެސް، އިސްރާއިލުގެ އިސްތިއުމާރާ ދެކޮޅަށް ބޮޑު މުޒާހަރާއެއް ކޮށްފިއެވެ.\nކޮންމެ ހުކުރު ދުވަހަކުވެސް ގައްޒާގައި ކުރަމުންދާ މުޒާހަރާ، އިއްޔެވެސް ފަށާފައިވަނީ ހުކުރު ނަމާދަށް ފަހުގައެވެ.\n"ދަ ގްރޭޓް މާޗް އޮފް ރިޓާން" ގެ ނަމުގައި ބާއްވަމުން އަންނަ ސިލްސިލާ މުޒާހަރާތަކުގެ ތެރެއިން އިއްޔެގެ މުޒާހަރާގައިވެސް، ބައިވެރިންނާ ދެކޮޅަށް އިސްރާއިލުގެ ސިފައިންވަނީ ބާރުގެ ބޭނުންކޮށްފައެވެ.\nފަލަސްތީނުގެ ހެލްތު މިނިސްޓްރީގެ އޮފިޝަލަކާ ހަވާލާދީ "އަލް ޖަޒީރާ" ގައި ރޭ ބުނެފައިވަނީ މުޒާހަރާތަކުގެ ތެރެއިން އެކަކު މަރުވެ، 100 އަށް ވުރެ ގިނަ މީހުންނަށް ޒަޚަމްވެގެން ފަރުވާ ދީފައިވާކަމަށެވެ. އޮފިޝަލު ބުނެފައިވާ ގޮތުގައި މަރާލާފައިވަނީ އުމުރިން 40 އަހަރުގެ މީހެކެވެ. އަދި، އެމީހާ މަރުވީ ޔަހޫދީ ސިފައިން ޖެހި ވަޒަނެއް، މެއަށް އެރުމުންނެވެ. ޒަޚަމްވި މީހުންގެ ތެރޭގައި ނޫސްވެރިޔަކުވެސް ހިމެނެއެވެ.\nއޮފިޝަލު އިތުރަށް ބުނެފައިވާ ގޮތުގައި އިއްޔެވެސް، ހާލަތާ ނުބައްދަލު ބާރު، އިސްރާއިލުގެ ސަލާމަތީ ބާރުތަކުންވަނީ ބޭނުންކޮށްފައެވެ. އެގޮތުން، ވަޒަނާއި ރަބަރު ކޯޓު ލައިފައިވާ ދަގަނޑު އުންޑައާއި ކަރުނަ ގޭސް ބޭނުންކޮށްފައިވެއެވެ.\nކޮންމެ ހުކުރު ދުވަހަކު މުޒާހަރާތައް ބާއްވަމުން އަންނައިރު، ބޮޑު މުޒާހަރާއަކަށް ފަލަސްތީނު ރައްޔިތުން ތައްޔާރުވަމުން އަންނަކަމަށްވެސް ނޫސްތަކުން ބުނެފައިވެއެވެ. ނަކްބާ މުޒާހަރާގެ ނަމުގައި މި މުޒާހަރާ ބާއްވަން ހަމަޖެހިފައިވީނަމަވެސް، އެކަން ކުރިއަށް ގެންދާނީ ކޮން ދުވަހަކުކަމެއް އަދި ހާމަކޮށްފައެއް ނުވެއެވެ.\nއިއްޔެ ފަލަސްތީނު ރައްޔިތުން މުޒާހަރާ ކުރަމުންދިޔައިރު، ގާޒާ އާއި އިސްރާއިލު ގުޅޭ ބޯޑަރު ސަރަޙައްދުގައި އިސްރާއިލާ ވީ ފަޅީގައި، އިސްރާއިލު ރައްޔިތުންތަކެއް ވަނީ ފަލަސްތީނު ރައްޔިތުންނާ އެއްކޮޅަށް އަޑު އުފުލާ މުޒާހަރާ ކޮށްފައެވެ.


ވަޤުތުގެ ބޭނުން ހެޔޮގޮތުގައި ހިފުން – DhiSalafiyyah\nވަޤުތުގެ ބޭނުން ހެޔޮގޮތުގައި ހިފުން\n15/11/2011 އެހެނިހެން, ދީންއަލް އަޚް ބިލާލް ޢަބްދުއްސައްތާރު\nއިންސާނާގެ އުމުރަކީ ވަރަށް ކުރު މުއްދަތެކެވެ. ވަރަށް ގިނަ ބައިވަރު ކަންތައްތަކެއް ކުރަން ރާވާފައި ވަނިކޮށް އޭގެތެރެއިން ގިނަ ކަންތައްތަކެއް ހާޞިލުނުވެ އުޅެނިކޮށް މިދުނިޔެއާއި ވަކިވަން އޮންނަނީ ޖެހިފައެވެ. އެހެންކަމުން ތިމާއަށް ލިބޭ ހުސް ވަޤުތުގައި ފައިދާއެއްލިބެނިވި ކޮންމެވެސް ކަމެއް ކުރުމަށް އަވަސްވެގަތުމަކީ ވަރަށް މުހިއްމު ކަމެކެވެ. ތިބާގެ އުމުރާއި ބެހޭގޮތުން ޤިޔާމަތްދުވަހުގައި ސުވާލު ކުރެވޭނެއެވެ. ތިބާގެ އުމުރުން ﷲ ތަޢާލާއަށްޓަކައި ހޭދަކުރި ވަޤުތަކުން ނޫނީ ޤިޔާމަތްދުވަހުގައި ފައިދާއެއްނުކުރާނެއެވެ. ވަޤުތަކީ ފާއިތުވެއްޖެނަމަ އަނބުރާ ލިބޭނެއެއްޗެއްނޫނެވެ. އެހެންކަމުން ތިބާއަށްލިބޭ ހުސްވަޤުތަކީ ދުނިޔެއާއި އާޚިރަތުގައިވެސް ފައިދާކުރަނިވި ގޮތެއްގައި ހޭދަކުރެވޭ ވަޤުތަކަށް ހެދޭތޯ މަސައްކަތް ކުރަން ޖެހެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘް ކުރައްވާފައިވެއެވެ. ” نِعْمَتَانِ مَغْبُونٌ فِيهِمَا كَثِيرٌ مِنَ النَّاسِ الصِّحَّةُ وَالْفَرَاغ ” رواه البخاري މާނަ : ” މީސްތަކުންގެ ތެރެއިން ގިނަބަޔަކު ޣާފިލުވެފައިވާ ދެނިޢުމަތެއްވެއެވެ. އެއީ ފުރިހަމަ ޞިއްހަތާއި ހުސްވަޤުތެވެ. “\nއަޅުގަނޑުމެންގެ އުމުރު ކިތައްމެ ދިގުވެގެން ދިޔަކަމުގައިވިޔަސް ، ހެޔޮގޮތުގައި ﷲ ތަޢާލާއަށް ކިޔަމަންތެރިކަން އަދާކުރުމުގައި އުމުރުގެ ދުވަސްތައް ހޭދަކުރެވިފައިނުވާނަމަ އާޚިރަތުގައި އޭގެން ކުރާނެފައިދާއެއް ނެތެވެ. އަދި ކިތައްމެ ކުޑަ ވަޤުތުކޮޅެއް ނަމަވެސް ، އެވަޤުތުކޮޅަކީ ﷲ ތަޢާލާއަށްޓަކައި ހޭދަކޮށްލެވުނު ވަޤުތުކޮޅަކަށް ހަދައިލެވުނު މީހާއަށް ވުރެ ބޮޑު ނަސީބުވެރިއެއް ކޮބައިތޯއެވެ؟\nރަސޫލުﷲ ޞައްލަﷲ ޢަލައިހި ވަސައްލަމަ އާއި ސުވާލުކުރެވުނެވެ. ” يا رسول الله أي الناس خير قال من طال عمره وحسن عمله قال فأي الناس شر قال من طال عمره وساء عمله ” رواه الترمزي މާނަ : (( އޭ ﷲ ގެ ރަސޫލާއެވެ! މީސްތަކުންގެ ތެރެއިން ހެޔޮ މީހަކީކޮބައިހެއްޔެވެ؟ ޙަދީޘް ކުރެއްވިއެވެ. “އެމީހެއްގެ އުމުރު ދިގުވެފައި ޢަމަލު ހެޔޮވި މީހާއެވެ.” ސުވާލުކުރެވުނެވެ. މީސްތަކުންގެ ތެރެއިން ނުބައި މީހަކީކޮބައި ހެއްޔެވެ. ޙަދީޘް ކުރެއްވިއެވެ. ” އެމީހެއްގެ ޢުމުރު ދިގުވެފައި އެމީހެއްގެ ޢަމަލު ގޯސްވި މީހާއެވެ. ” ))\nޢަމްރު ބުން ޘާބިތު ބުން ވަޤަޝް ރަޞިޔަﷲ ޢަންހު އުޙުދުގެ ދުވަހު ހަނގުރާމައިގެ ވަޤުތުގައި އިސްލާމް ވުމަށްފަހު ﷲ ގެ މަގުގައި ހަނގުރާމަކޮށް ޝަހީދުވެގެން ދިޔައީ ﷲ އަށްޓަކައި އެއްމެ ސަޖިދައެއްވެސް ޖެހުމަކާއިނުލައެވެ. މި ޚަބަރު ރަސޫލުﷲ ޞައްލަﷲ ޢަލައިހި ވަޞައްލަމައަށް ލިބި ވަޑައިގަތުމުން ޙަދީޘްކުރެއްވިއެވެ. ” عَمِلَ قَلِيلاً وَأُجِرَ كَثِيرًا ” رواه البخاري މާނަ : ” ކުރެވުނު ޢަމަލުމަދެވެ. އަދި ގިނަވެގެންވާ އަޖުރު ޙާޞިލުކޮށްފިއެވެ. “\nއެހެން ކަމުން އުމުރު ކިތައްމެ ދިގުވެގެން ދިޔަސް އެ އުމުރުގައި ބަރަކާތެއްވާނީ ﷲ ތަޢާލާގެ ރުހިވޮޑިގަތުން ލިބެނިވި މަގުގައި އުމުރުގެ ދުވަސްތައް ހޭދަކުރެވުނު މީހަކަށެވެ. މާތް ޞަޙާބީ ޢަމްރު ބުން ޘާބިތު ބުން ވަޤަޝް ރަޞިޔަﷲ ޢަންހު އަށްވެސް އިސްލާމް ވުމަށްފަހުގައި ދުނިޔޭގައި ހޭދަކުރުމަށް ލިބުނީ މަދު ހިނދުކޮޅެކެވެ. ނަމަވެސް އެކަލޭގެފާނަށްވެސް ގިނަވެގެންވާ އަޖުރު ލިބިގެން ދިޔައީ އެ ކުޑަ ހިނދު ކޮޅުވެސް ﷲ ތަޢާލާއަށްޓަކައި ހޭދަކުރުމުގެ ސަބަބުންނެވެ.


Raajjeyge3Sarahaddhehgai Nafsaanee Bali Thakah Faruvaadhey Unit Gaaim Kuranee ރާއްޖޭގެ3ސަރަހައްދެއްގައި ނަފްސާނީ ބަލިތަކަށް ފަރުވާދޭ ޔުނިޓް ޤާއިމް ކުރަނީ – Huvadhoo News Raajjeyge3Sarahaddhehgai Nafsaanee Bali Thakah Faruvaadhey Unit Gaaim Kuranee Huvadhoo News\nރާއްޖޭގެ3ސަރަހައްދެއްގައި ނަފްސާނީ ބަލިތަކަށް ފަރުވާދޭ ޔުނިޓް ޤާއިމް ކުރަނީ\nނަފުސާނީ ބަލިތަކަށް ފަރުވާލިބޭނެ އިންތިޒާމު ހަމަޖައްސައިދިނުމުގެ މަގުސަދުގައި ދިވެހިރާއްޖޭގެ3ސަރަހައްދެއްގައި ރީޖަނަލް މެންޓަލް ހެލްތު ޕްރޮގްރާމް ފެށުމަށް ނިންމާ އަންނަ އަހަރުގެ ބަޖެޓު ކަނޑައަޅައިފިއެވެ.\nއަންނަ އަހަރުގެ ބަޖެޓުގައި އެކަމަށްޓަކައި ފަސް މިލިއަން ރުފިޔާ ބަޖެޓު ކޮށްފައިވާނެ ކަމަށް މަޖިލީހުން ހުށަހެޅިފައިވާ ބަޖެޓުގައިވެއެވެ.\nއެ ގޮތުން ހދ.ކުޅުދުއްފުށި ރީޖަނަލް ހޮސްޕިޓަލް އަދި ލ ގަން އަދި ރ އުނގޫފާރުގައި އެ ޕްރޮގްރާމާ ގުޅޭ ވަސީލަތްތައް ތަރައްގީ ކުރުމަށްޓަކައި މެންޓަލް ހެލްތު ޔުނިޓްތައް ޤާއިމްކުރުމަށް ޕީއެސްއައިޕީ ބަޖެޓުގެ ތެރޭގައި އަންނަ އަހަރަށް ވަނީ ހިމަނާފައިވެއެވެ.\nސަރުކާރުން ބުނެފައިވަނީ ސްޓްރެޓީޖިކް އެކްޝަން ޕްލޭނުގައި ހިމަނާފައިވާ މެންޓަލް ހެލްތު ޔުނިޓް ޕްރޮގްރާމްގެ ދަށުން ނަފްސާނީ ބައްޔަށް ފަރުވާދޭނެ ޕްރޮފެޝަނަލް މުވައްޒަފުންނާއި ފަރުވާދިނުމަށް ބޭނުންކުރާނެ އިތުރު ވަސީލަތްތައް ހޯދޭނެ ކަމަށެވެ.\nމީގެ އިތުރުން ސިއްހީ ދާއިރާގެ ހިދުމަތްތަކުގެ ފެންވަރު ރަނގަޅުކުރުމަށްޓަކައި 2022 ވަނަ އަހަރުގެ ބަޖެޓުގައި ގިނަ ކަންތައްތަކެއް ކުރުމަށް ވަނީ ހިމަނާފައެވެ.


Supreme court ge fandiyaaru kamah Faiz ayyan kurumaa medhu JSC ge lafa akah Raees edhivadaigenfi | Mihaaru\nކުރީގެ އުއްތަމަ ފަނޑިޔާރު ފާއިޒް: ސުޕްރީމް ކޯޓުގެ ފަނޑިޔާރު ކަމަށް އޭނާ އައްޔަން ކުރުމާ މެދު ޖޭއެސްސީގެ ލަފައަކަށް ރައީސް ވަނީ އެދިވަޑައިގެންފައި -- ފޮޓޯ/މިހާރު\nސުޕްރީމް ކޯޓުގެ ފަނޑިޔާރަކަށް ފާއިޒް އައްޔަން ކުރަން ޖޭއެސްސީގެ ލަފައަކަށް ރައީސް އެދިވަޑައިގެންފި\n17 ޑިސެމްބަރ 2019 - 15:45 36 comments\nއުއްތަމަ ފަނޑިޔާރަކަށް އެންމެ ފަހުން ހުންނެވި ޑރ. އަހުމަދު އަބްދުﷲ ދީދީ އާއި ސުޕްރީމް ކޯޓު ފަނޑިޔާރުންގެ ގޮތުގައި ތިއްބެވި އާދަމް މުހައްމަދާއި އަބްދުލްޣަނީ މުހައްމަދު ފަނޑިޔާރު ކަމުން ވަކިކޮށް، އަދި އެ ކޯޓުގެ ފަނޑިޔާރަކަށް ހުންނެވި އަބްދުﷲ އަރީފް ރިޓަޔާ ކުރެއްވުމުން އެ ކޯޓުގެ ފަނޑިޔާރުންގެ ބެންޗުން ބައެއް މަގާމުތައް މިހާރު އޮތީ ހުސްކޮށެވެ.\nއޭގެ ތެރެއިން އެއް މަގާމަށް ކުރީގެ އުއްތަމަ ފަނޑިޔާރު ފާއިޒް އައްޔަން ކުރުމާ މެދު ޖޭއެސްސީގެ ލަފައަކަށް އެދިވަޑައިގެންފައިވާ ކަމަށް ރައީސް މިއަދު ކުރެއްވި ޓްވީޓެއްގައިވެ އެވެ.\nޤާނޫނު އަސާސީގެ ދަށުން ސުޕްރީމް ކޯޓުގެ ފަޑިޔާރުކަމަށް ހދ. ވައިކަރަދޫ ވައިޖެހޭގެ އަލްއުސްތާޛް އަޙްމަދު ފާއިޒް އަޙްމަދު ޢައްޔަންކުރުމާ ގުޅޭގޮތުން ޖުޑީޝަލް ސަރވިސް ކޮމިޝަނުގެ މަޝްވަރާއަށް މިއަދު އަޅުގަނޑު ފޮނުވައިފިން.\n— Ibrahim Mohamed Solih (@ibusolih) December 17, 2019\nރައީސް ކުރެއްވި ޓްވީޓް\nގާނޫނު އަސާސީ ބުނާގޮތުން ސުޕްރީމް ކޯޓަށް ފަނޑިޔާރުން އައްޔަން ކުރާނީ ޖޭއެސްސީގެ ލަފާގެ މަތިން ރައްޔިތުންގެ މަޖިލީހަށް ރައީސް ފޮނުއްވާ ނަންފުޅުތަކަކަށް ބިނާކޮށް މަޖިލީހުން ފާސްކޮށްގެންނެވެ.\nކުރިން އިންތިގާލީ ސުޕްރީމް ކޯޓުގެ ފަނޑިޔާރު ކަން ކުރެއްވުމަށް ފަހު ދާއިމީ ސުޕްރީމް ކޯޓު އެކުލަވާލިއިރު އެ ކޯޓުގެ ފުރަތަމަ އުއްތަމަ ފަނޑިޔާރަކީ ފާއިޒެވެ. އެކަމަކު ސުޕްރީމް ކޯޓުގެ ފަނޑިޔާރުންގެ ބެންޗް ކުޑަ ކުރުމުގެ ގޮތުން ކަމަށް ބުނެ ކޯޓުތަކުގެ ގާނޫނަށް 2014 ގައި ގެނައި އިސްލާހެއްގެ ދަށުން ފާއިޒް އާއި އޭރު ސުޕްރީމް ކޯޓުގެ ފަނޑިޔާރަކަށް ހުންނެވި އަހުމަދު މުއުތަސިމް އަދުނާން މަގާމުން ވަކި ކުރި އެވެ.\nފާއިޒް ސުޕްރީމް ކޯޓުގެ ފަނޑިޔާރު ކަމަށް އައްޔަން ކުރުމާ މެދު ޖޭއެސްސީގެ ލަފައަކަށް ރައީސް އެދިވަޑައިގަތްއިރު، އޭނާއާ އެކު އޭރު މަގާމުން ވަކި ކުރެއްވި މުއުތަސިމް އަދުނާން އުއްތަމަ ފަނޑިޔާރުގެ މަގާމަށް ދާދިފަހުން ވަނީ އައްޔަން ކުރައްވައިފަ އެވެ.\nހަތް ފަނޑިޔާރުންގެ ބެންޗެއް މައްޗަށް އެކުލެވޭ ސުޕްރީމް ކޯޓުގައި މިހާރު ތިއްބެވީ އުއްތަމަ ފަނޑިޔާރު މުއުތަސިމާއި ފަނޑިޔާރު ޑރ. އަޒްމިރަލްދާ ޒާހިރާއި ފަނޑިޔާރު ހުސްނުއްސުއޫދާއި ފަނޑިޔާރު އައިޝާ ޝުޖޫން މުހައްމަދުގެ އިތުރުން ފަނޑިޔާރު މަހާޒް އަލީ ޒާހިރެވެ.\nއިތުރު ލިޔުންތައް ފަނޑިޔާރުން ސުޕްރީމް ކޯޓް ޖުޑީޝަލް ސާވިސް ކޮމިޝަން ރައީސް އިބްރާހިމް މުހައްމަދު ސޯލިހް ފަނޑިޔާރުން އައްޔަންކުރުން ކުރީގެ އުއްތަމަ ފަނޑިޔާރު ފާއިޒު


އީ-ވޯޓިން ތަޢާރަފް ކުރުމަށް ނިންމެވިކަން މީޑިޔާގައި އިއުލާން ކުރުމާ ގުޅިގެން އިތުރު މައުލޫމާތު ދެއްވުމަށް އެދި އިލެކްޝަންސް ކޮމިޝަނަށް އަނެއްކާވެސް ސިޓީ ފޮނުވައިފި – Maldivian Democratic Party\nއީ-ވޯޓިން ތަޢާރަފް ކުރުމަށް ނިންމެވިކަން މީޑިޔާގައި އިއުލާން ކުރުމާ ގުޅިގެން އިތުރު މައުލޫމާތު ދެއްވުމަށް އެދި އިލެކްޝަންސް ކޮމިޝަނަށް އަނެއްކާވެސް ސިޓީ ފޮނުވައިފި\nދިވެހިރާއްޖޭގެ އިންތިޚާބާ ބެހޭ މިނިވަން މުވައްސަސާ، އިލެކްޝަންސް ކޮމިޝަންގެ ފަރާތުން ރާއްޖޭގައި ކުރިއަށް އޮތް އަހަރުގެ ތެރޭގައި ބޭއްވުމަށް ހަމަޖެހިފައިވާ ލޯކަލް ކައުންސިލްތަކުގެ އިންތިޚާބުގައި އިލެކްޓްރޯނިކް ވޯޓިންގެ ނިޒާމް ބޭނުން ކުރުމަށް ނިންމަވާފައިވާތީ އެކަމާ ގުޅިގެން އިތުރު މައުލޫމާތު ސާފުކުރުމަށް ދިވެހިރައްޔިތުންގެ ޑިމޮކްރަޓިކް ޕާޓީ (އެމް.ޑީ.ޕީ) އިން އެދުމުން އެކަމާ ގުޅޭ އެއްވެސް އިތުރު މައުލޫމާތެއް ދެއްވާފައިނުވާތީ އެނިޒާމް ތަޢާރަފް ކުރުމާ ގުޅޭ ގޮތުން އެމް.ޑީ.ޕީގެ ކަންބޮޑުވުންތަކާއި އީ-ވޯޓިންގެ ނިޒާމާ ގުޅޭ ގޮތުން އެކޮމިޝަނުން ނިންމަވާފައިވާކަން އެމް.ޑީ.ޕީއަށް އަންގަވައިދެއްވުމަށް އެދި އިލެކްޝަންސް ކޮމިޝަަަނަށް މިއަދު ސިޓީއެއް ފޮނުވައިފިއެވެ.\nއިލެކްޝަންސް ކޮމިޝަންއިން އީ-ވޯޓިންގެ ނިޒާމް ބޭނުން ކުރެއްވުމަށް ނިންމަވާފައިވާކަމަށް މީޑިޔާގެ އެކިފަރާތްތަކުން ރިޕޯޓުކުރަމުން ގެންދާތީ އެފަދަ އެއްވެސް ނިންމެވުމެއް ނިންމަވާފައިވާނަމަ އެމް.ޑީ.ޕީއަށް އެކަން އަންގަވައިދެއްވުމަށް އެދި2މެއި 2016 ގައި ސިޓީއަކުން އެދުނެވެ. އެ ސިޓީގައި އެދިފައިވާ މައުލޫމާތު ހިއްސާކުރެއްވުމުގެ ބަދަލުގައި3މެއި 2016 ގައި އިލެކްޝަންސް ކޮމިޝަނުން އެމް.ޑީ.ޕީއަށް ސިޓީއަަކުން ދެންނެވީ “ކުރިއަރަމުންދާ ދުނިޔޭގައި، ފަހުގެ ޒަމާނީ ވަޞީލަތްތަކާއެކު މި ކޮމިޝަނުގެ މަސައްކަތްތައް ތަރައްޤީ ކުރުމަށް ކުރަންޖެހޭ ކަންކަން މި ކޮމިޝަނުން ދަނީ ކުރަމުންނެވެ. މިގޮތުން އިލެކްޓްރޯނިކް ވޯޓިން ތަޢާރަފް ކުރުމުގެ މަސައްކަތް ކުރަމުން ގެންދާނެ ކަމުގައި ދެންނެވީމެވެ.”\nމިއަދު އެމް.ޑީ.ޕީން އިލެކްޝަންސް ކޮމިޝަނަށް ފޮނުވި ސިޓީގައި އީ-ވޯޓިންގެ ނިޒާމު ރާއްޖެއަށް ތަޢާރަފް ކުރުމާ ގުޅޭ ގޮތުން އެމް.ޑީ.ޕީގެ ކަންބޮޑުވުންތައް ވަނީ ހިއްސާކޮށްފައެވެ. އެގޮތުން ދިވެހިރާއްޖެއަކީ އާބާދީ ކުޑަ ޤައުމަކަށްވެފައި މަދު ގަޑިއިރުތަކެއްގެ ތެރޭގައި ވޮޓު ފޮށިތަކުގެ ނަތީޖާތައް އިއުލާންކުރެވޭހިނދު އީ-ވޯޓިންގެ ނިޒާމަށް ކުއްލިގޮތަކަށް ބަދަލުކުރަން ޖެހޭ ސަބަބާމެދު ސުވާލު އުފެދޭކަމުގައި ސިޓީގައިވެއެވެ. އަދި އެމް.ޑީ.ޕީއަކީ ދިވެހިރާއްޖޭގައި އެންމެ ބޮޑު ސިޔާސީ ޕާޓީއަށްވެފައި، އެއް ޕާޓީއަކުން އެންމެ ގިނަ ވޯޓުވެސް ހޯދާފައިވާ ޕާޓީއަށްވެ އިންތިޚާބުތަކުގައި އެންމެ ގިނަ ކެންޑިޑޭޓުން ވާދަކުރާ ޕާޓީއަށްވީނަމަވެސް މިކަމާ ގުޅޭގޮތުން އެމް.ޑީ.ޕީއާއި މަޝްވަރާނުކޮށް މިފަދަ ބޮޑު ބަދަލެއް ގެނައުމަކީ އެމް.ޑީ.ޕީއަށް ޤަބޫލުނުކުރެވޭނެ ކަމެއް ކަމުގައިވެސްވެއެވެ. މީގެ އިތުރުން އިލެކްޝަންސް ކޮމިޝަނަކީ ސިޔާސީ ނުފޫޒު ފޯރާފައިވާ ތަނެއް ކަމުން އެ ކޮމިޝަނުގެ މިނިވަންކަމާ މެދު ސުވާލުއުފެދޭ ކަމުގައިވެސް ސިޓީގައިވަނީ ބަޔާންކޮށްފައެވެ.\nއިލެކްޝަންސް ކޮމިޝަންގެ ފަރާތުން އީ-ވޯޓިން ތަޢާރަފް ކުރުމަށް ނިންމެވިކަން މީޑޔާތަކުގައި އިއުލާން ކުރެއްވުމުން އެކަމާމެދު އެމް.ޑީ.ޕީން ވަނީ މީގެ ކުރިންވެސް ކަންބޮޑުވުން ފާޅުކޮށްފައެވެ.


Kudakudhinnah kuraa jinsee goanaa huttuveynee muassasathakuge...\nކުޑަކުދިންނަށް ކުރާ ޖިންސީ ގޯނާ ހުއްޓުވޭނީ މުއައްސަސާތަކުގެ ޒިންމާ އަދާކޮށްގެން: އެމްއާރްއެމް\nއަމަލު އެންމެ ހަރުކަށި އިބާރާތުން ކުށްވެރިކުރަން: އެމްއާރްއެމް\nފިޔަވަޅު ނޭޅި ހުރުމަކީ އިސްލާމްދީނާއި ގާނޫނު އަސާސީން ކުޑަކުދިންނަށް ދީފައިވާ ރައްކާތެރިކަމަށް ހުރަސްއެޅޭ ކަމެއް\nކ. މާލެ | 19 ޖެނުއަރީ 2020 | އާދީއްތަ 22:38 | 3,525\nއެމްއާރްްއެމްގެ ޖަލްސާއެއްގެ ތެރެއިން - ޔޫސުފް ސޮފްވާން ރަޝީދު\nކުޑަކުދިންނަށް ކުރާ ޖިންސީ ގޯނާ ހުއްޓުވޭނީ ޤާނޫނީ ގޮތުން ޒިންމާ ހަވާލުކުރެވިފައިވާ ގުޅުންހުރި ހުރިހާ މުއައްސަސާތައް އަދާކުރަންޖެހޭ ޒިންމާ އާއި ރައްޔިތުންގެ ފަރުދީ ޒިންމާވެސް ފުރިހަމައަށް އަދާކޮށްގެން ކަމަށް މޯލްޑިވްސް ރިފޯމް މޫވްމެންޓް (އެމްއާރްއެމް) އިން ބުނެފިއެވެ.\nގއ. ކަނޑުހުޅުދޫ ގައި ތުއްތު ކުއްޖަކަށް ޖިންސީ ގޯނާކުރި މައްސަލަ ހަރުކަށި އިބާރާތުން ކުށްވެރިކޮށް އެމްއާރްއެމުން ނެރުނު ބަޔާނެއްގައި ބުނީ، ތުއްތު ކުއްޖަކަށް ޖިންސީ އަނިޔާ ކޮށްފައިވާ މައްސަލައިގައި އެ ޕާޓީން ނުހަނު ކަންބޮޑުވެ، އެ ނުބައި ލާއިންސާނީ އަމަލު އެންމެ ހަރުކަށި އިބާރާތުން ކުށްވެރިކުރާ ކަމަށެވެ.\nއަދި އެ މައްސަލަ ފެންމަތިވުމާ އެކު، މިކަހަލަ ގިނަ އެތައް މައްސަލަތަކެއް ފާއިތުވި އަހަރުތަކުގައި ހިނގާފައިވާކަން ފާހަގަކުރަމުން އެމްއާރްއެމުން ބުނީ، އެފަދަ ގިނަ މައްސަލަތަކެއް ރިޕޯޓު ނުކުރެވި ހުރި ކަމަށާއި، ރިޕޯޓު ކުރެވިފައި ހުރި އެތައް މައްސަލަތަކަށް ފިޔަވަޅު ނޭޅި ހުރިކަންވެސް މީޑިއާއިން ވަނީ ހާމަވެފައިވާ ކަމަށެވެ.\nސަރުކާރު ކޯލިޝަންގައި ހިމެނޭ އެމްއާރްއެމުން ބުނީ، އެފަދަ މައްސަލަ ތަކުގައި ތުހުމަތު ކުރެވުނު ފަރާތްތަކަށް އެދެވޭ ގޮތެއްގައި ފިޔަވަޅު ނޭޅުމުގެ ސަބަބުން، އެމީހުން މުޖުތަމައުގައި މިނިވަން ކަމާއެކު އުޅެމުން ދާކަމީ ހިތާމަހުރި ކަމެއް ކަމަށެވެ.\nމިކަހަލަ މައްސަލަ ތަކުގައި ފިޔަވަޅު ނޭޅި ހުރުމަކީ އިސްލާމްދީނާއި ގާނޫނު އަސާސީން ކުޑަކުދިންނަށް ދީފައިވާ ރައްކާތެރިކަމަށް ހުރަސްއެޅޭ ކަމެއްކަން އެމްއާރްއެމުން އާދިއްތަ ދުވަހު ނެރުނު ބަޔާނުގައިވެއެވެ.\nމިކަންކަން ހުއްޓުވޭނީ، ޤާނޫނީ ގޮތުން ޒިންމާ ހަވާލުކުރެވިފައިވާ ގުޅުންހުރި ހުރިހާ މުއައްސަސާތައް އަދާކުރަންޖެހޭ ޒިންމާ އާއި ރައްޔިތުންގެ ފަރުދީ ޒިންމާވެސް ފުރިހަމައަށް އަދާ ކޮށްގެން. މިބާވަތުގެ މައްސަލަ ތަކުގައި ތުހުމަތު ކުރެވޭ.\n~ އެމްއާރްއެމްގެ ބަޔާން\nކުރިއަށް އޮތްތާނގައި މިފަދަ ނުބައި ލާއިންސާނީ ޢަމަލުތައް ހުއްޓުވުމަށް އަވަސްފިޔަވަޅުތައް އެޅުމަށް އެ ޕާޓީން ވަނީ ގޮވާލާފައެވެ.\nހަމަ އެއާއެކު، އަނިޔާ ލިބުނު ކުދިންނަށް ރައްކާތެރިކަން ކަށަވަރުކޮށްދީ، އެކުދިން ފުރިހަމަ ގޮތުގައި ހެދި ބޮޑުވުމަށް ބޭނުންވާ ސިއްހީ އަދި ނަފްސާނީ ފަރުވާއަށް މަގު ފަހިކޮށްދީ އެކުދިންގެ ހައްގުތައް ހޯދައިދިނުމަށް ރައީސް މައުމޫންގެ އެމްއާރްއެމުން ވަނި ގޮވާލާފައެވެ.\nއަދި މިސަރުކާރުން އެންމެ އިސްކަމެއްދޭ ކަމެއްގެ ގޮތުގައި މިކަން ހަދާ ސޯޝަލް ސަރވިސް ސެކްޓަރު ހަރުދަނާ ކޮށް ބޭނުންވާ ވަސީލަތްތައް ވިހާވެސް އަވަހަކަށް އިތުރު ކޮށްދެއްވުމަށް ގޮވާލަމުން އެމްއާރްއެމުން ބުނީ، މިބާވަތުގެ އިޖުތިމާއީ މައްސަލަ ހައްލުކުރުމަށް ސަރުކާރާއި، ޖަމުޢިއްޔާ ޖަމާއަތްތަކާއި، ކައުންސިލްތަކާއި، މިނިވަން މުއައްސަސާ ތަކާއި ސިޔާސީ ޕާޓީތަކާ، އެންމެހާ ދިވެހި ރައްޔިތުން ގުޅިގެން މަސައްކަތް ކުރުމަށާއި އަދި ފަރުދީ ޒިންމާ ފުރިހަމަ ގޮތުގައި އަދާކުރުމަށްވެސް ގޮވާލާފައެވެ.


Season Nimendhen PSG Gai Madukurane Kamah Mbappe Vaudhu Vejje - Vaguthu\nމި ޖެނުއަރީ ޓްރާންސްފާގައި ޕީއެސްޖީ ދޫކޮށްލަން ބޭނުންނުވާ ކަމަށާއި އަމާޒަކީ ޕީއެސްޖީއާއެކު ޗެމްޕިއަންސް ލީގު ކާމިިޔާބުކުރުން ކަމަށް ކީލިއަން އެމްބާޕޭ ބުނެފިއެވެ.\nމި ސީޒަން ނިމުމުން ޕީއެސްޖީއާއެކު އެމްބާޕޭ ހަދާފައިވާ އެއްބަސްވުން ހަމަވާނެއެވެ. އޭނާއާާއެކު އިތުރު އެއްބަސްވުމެއް ހެދުމަށް ޕީއެސްޖީން މިހާތަނަށް ކުރި މަސައްކަތް ވަނީ ނާކާމިޔާބު ވެފައެވެ. މި ސީޒަން ނިމުމަށްފަހު އޭނާ ބަދަލުވުން ގާތީ ރެއާލް މެޑްރިޑާއެވެ.\nމީގެކުރިން ވެސް އެމްބާޕޭ ވަނީ ޕީއެސްޖީ ދޫކޮށް ޔޫރަޕުގެ ބޮޑު ކުލަބަކަށް ބަދަލުވާން ނިންމާފައިވާކަން ހާމަކޮށްފައެވެ.\nޕީއެސްޖީން ވަނީ ނިމިދިޔަ ހޫނު މޫސުމުގެ ޓްރާންސްފަރގައި އެމްބާޕޭ ގެނައުމަށް ރެއާލް މެޑްރިޑުން ހުށައެޅި 189 މިލިއަން ޕައުންޑްގެ ދުނިޔޭގެ ރެކޯޑު އަދަދެއްގެ ހުށައެޅުމަށް ނޫނެކޭ ބުނެފައެވެ. .އޭގެފަހުން ވެސް ރެއާލުން އެތަކެއް ފަހަރު ބޮޑު އަގުގައި އޭނާ ގެންނަން މަސައްކަތްކުރި ނަމަވެސް ޕީއެސްޖީން ދިޔައީ އެކަމާއި ދެކޮޅު ހަދަމުންނެވެ.\nމިހާތަނަށް އައި އިރު އޭނާގެ ޓްރާންސްފަރ އާއި ގުޅޭގޮތުން ވާހަކަތަކެއް ނުދެއްކި ނަމަވެސް މީގެކުރިން ވެސް ރިޕޯޓުތައް ބުނަމުން އައީ ރެއާލް މެޑްރިޑަށް އޭނާ ބަދަލުވާނެ ކަމަށެވެ. ޕީއެސްޖީން ވެސް މިކަމާއި ގުޅޭގޮތުން ރަސްމީކޮށް ވާހަކައެއް ނުދައްކައެވެ. އޭރުވެސް އެ ކުލަބުން ބުނަމުން އައީ އެމްބާޕޭ އެ ކުލަބުގައި މަޑުކުރާނެ ކަމަށެވެ.\nސީއެންއެން އަށް ދިން އިންޓަވިއު އެއްގައި ވާހަކަދައްކަމުން އެމްބާޕޭ ބުނީ ޕީއެސްޖީއަށް ޗެމްޕިއަންސް ލީގު ކާމިޔާބުކުރަން ކުރެވެން ހުރި ހުރިހާ މަސައްކަތެއް ކުރާނެ ކަމަށާއި އެއީ ޕީއެސްޖީގެ ސަޕޯޓަރުންނަށް ހައްގު އެއްޗެއް ކަމަށެވެ. އަދި ބޭނުންވަނީ ރެއާލް މެޑްރިޑް ބަލިކޮށް ޕީއެސްޖީއަށް ޗެމްޕިއަންސް ލީގު ކާމިޔާބުކޮށްދިނުން ކަމަށްވެސް އެމްބާޕޭ ބުންޏެވެ.\nޕީއެސްޖީގައި އެމްބާޕޭ މަޑުކުރުމަކީ ފުޓުބޯޅައަށް ކުރި ފުރައްސާރައެއް: ލަލީގާ ރައީސް\nޑިސެމްބަރު 29, 2021 18:01\nދެއިރު ދެދަޅައަށް ވާހަކަ ދައްކާ ކޮހެއް


Jabir Ge helicopter gennan huhdha dheynan - Nahula\nޖާބިރުގެ ހެލިކޮޕްޓަރު ގެންނަން ހުއްދަ ދޭނަން: ނަހުލާ\nރައްޔިތުންގެ މަޖިލިހުގެ ކާށިދޫ ދާއިރާގެ ރައްޔިތުން މަޖިލީހުގެ މެމްބަރު އަދި ޑީއާރުޕީގެ ލީޑަރު އަބްދުﷲ ޖާބިރު ބައްލަވައިގަތް ހެލިކޮޕްޓަރު ރާއްޖެ ގެނައުމަށް ފުރިހަމަ ކުރަން ޖެހޭ މަރުހަލާތައް ނިމުމުން އެ ހުއްދަ ދެއްވާނެ ކަމަށް ޓްރާންސްޕޯޓް މިނިސްޓަރު އައިޝަތު ނަހުލާ ވިދާޅުވެއްޖެއެވެ.\nސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމިޓީގައި ޖާބިރު ކުރެއްވި ސުވާލެއްގައި ވަނީ ހެލިކޮޕްޓަރު ގެންނެވުމުގެ ހުއްދަ ޓްރާންސްޕޯޓުން ދެއްވާނެ ކަމަށް އުންމީދު ކުރައްވާ ކަމަށް ވިދާޅުވެފައެވެ. ޖާބިރު އެގޮތަށް ވިދާޅުވުމާ ގުޅިގެން މިނިސްޓަރު ވިދާޅުވީ ފުރިހަމަ ކުރަން ޖެހޭ ކަންކަން ފުރިހަމަ ކުރުމަށް ޖާބިރުގެ އަރިހުން އެދިވަޑައިގެންފައެވެ.\n” ފޮލޯ ކުރަން ޖެހޭ ޕްރޮސެސްތައް ފޮލޯކޮށްފައި ހަމަ އެދެން ޖެހޭ ހުއްދަތައް އަޅުގަނޑުމެން ދިނުމުގައި އެއްބާރުލުން ދޭނެ ކަމުގެ ޔަގީންކަން އަރުވަން،” ނަހުލާ ވިދާޅުވިއެވެ.\nޖާބިރު ހެލިކޮޕްޓަރެއް ބައްލަވައިގަތީ ގާތްގަނޑަކަށް ހަ ލައްކަ ޑޮލަރަށެވެ. އަދި އެ ހެލިކޮޕްޓަރު ރާއްޖޭގައި ދުއްވުމުގެ ހުއްދަ ހޯދުމަށް މަސައްކަތް ކުރަމުންދާ ކަމަށް ޖާބިރު ވިދާޅުވިއެވެ. ޖާބިރު ވިދާޅުވީ އެ ހެލިކޮޕްޓަރު ދުއްވަން ބަހައްޓަން ބޭނުން ވަނީ ދިވެހި ޕައިލެޓެއް ކަމަށެވެ.\nއެ ހެލިކޮޕްޓަރުގައި ހިމެނެނީ ޖުމްލަ6މީހުންގެ ޖާގައެވެ. އެއީ ކުރީ ދެ ސީޓާއި، ފަހަތު ހަތަރު ސީޓެވެ.\nރާއްޖެއަށް ޕްރައިވެޓް ހެލިކަޕްތަރެއް ގެނައުމުގެ ހުއްދަ ދިނުމަށް، ޓްރާންސްޕޯޓް އެންޑް ސިވިލް އޭވިއޭޝަން މިނިސްޓްރީގައި ޖާބިރު ވަނީ ފެބްރުއަރީ 18 ވަނަ ދުވަހު އެދިވަޑައިގެންފައެވެ.\nއެ ވުޒާރާ އަށް ފޮނުވި ސިޓީގައި ޖާބިރު ވިދާޅުވީ، އޭނާ އަކީ ރައްޔިތުންގެ މަޖިލީހުގެ މެމްބަރުކަން އަދާކުރަމުންދާ ވިޔަފާރިވެރިއަކަށް ވުމާ އެކު އޭނާ އުޅެން ޖެހިފައި ވަނީ ވަރަށް އަވަދިނެތިކޮށް ކަމަށެވެ.\nއެގޮތުން ކާށިދޫ ދާއިރާގެ މެމްބަރުގެ ހައިސިއްޔަތުން އެ ދާއިރާގެ ރައްޔިތުންނާއި ބައްދަލު ކުރުމަށާއި، ވިޔަފާރީގެ ބޭނުމަށް ގިނަ ދަތުރުތަކެއް ރާއްޖޭގެ އެކި ހިސާބުތަކަށް ދަތުރުތަކެއް ކުރަން ޖެހުމަކީ ގިނަ ވަގުތުތަކެއް ހޭދަވާ ކަމެއް ކަމަށް ޖާބިރުގެ އެ ސިޓީގައިވެއެވެ. އަދި އެ ދަތުރުތަކުގައި ހޭދަ ކުރާ ވަގުތު ކުރުކުރުމަށް ޕްރައިވެޓް ހެލިކަޕްޓަރެއްގެ ބޭނުން ބޮޑުވެފައިވާ ކަމަށް ޖާބިރު ވިދާޅުވިއެވެ.


Supreme court ge Secretary General ah uhthama fandiyaaru inzaaru dhin massala balanee\nސުޕްރީމް ކޯޓުގެ ސެކްރެޓަރީ ޖެނެރަލަށް އުއްތަމަ ފަނޑިޔާރު އިންޒާރު ދިން މައްސަލަ ބަލަނީ\nސުޕްރީމް ކޯޓުގެ ސެކްރެޓަރީ ޖެނެރަލް އަށް އުއްތަމަ ފަނޑިޔާރު ޑރ. އަހްމަދު އަބްދުﷲ ދީދީ އިންޒާރު ދެއްވި ކަމަށް ބުނާ މައްސަލައިގައި އުއްތަމަ ފަނޑިޔާރުގެ ސުލޫކީ މައްސަލައެއް ބެލުމަށް ޖުޑިޝަލް ސާވިސް ކޮމިޝަން (ޖޭއެސްސީ) އިން ނިންމައިފި އެވެ.\nޖޭއެސްސީން ބުނެފައިވަނީ، ޖުޑިޝަލް ސާވިސް ކޮމިޝަންގެ ޤާނޫނަށް ގެނެވުނު އިސްލާހާއި ގުޅިގެން ޑިޕާޓްމެންޓް އޮފް ޖުޑިޝަލް އެޑްމިނިސްޓްރޭޝަނުން ނެރެފައިވާ ގަވާއިދުތަކަށާއި، އުސޫލުތަކަށް އަމަލުނުކުރުމަށް ސުޕްރީމް ކޯޓުގެ ސެކްރެޓެރީ ޖެނެރަލަށް އުއްތަމަފަނޑިޔާރު ޑރ. އަހުމަދު އަބްދުﷲ އަންގަވާފައިވާކަމަށެވެ.\nއަދި ސުޕްރީމް ކޯޓުގެ ސެކްރެޓަރީ ޖެނެރަލްގެ މަސައްކަތްޕުޅަށް އުއްތަމަ ފަނޑިޔާރު ހުރަސްއަޅުއްވައި، ޑީޖޭއޭ އާއި އެއްވެސް މުއާމަލާތެއް ނުކުރުމަށާއި ޑީޖޭއޭ އާއި ގުޅިގެން ސުޕްރީމްކޯޓުގެ ސެކްރަޓަރީ ޖެނެރަލް ބަގާވާތެއް ކުރައްވަން އުޅުއްވާކަމަށް އުއްތަމަ ފަނޑިޔާރު ތުހުމަތު ކުރައްވާކަމަށް ޖޭއެސްސީ މައުލޫމާތު ދީފައިވާވެއެވެ. އަދި އުއްތަމަ ފަނޑިޔާރު ސުޕްރީމް ކޯޓުގެ ސެކްރަޓަރީ ޖެނެރަލަށް ވަޒީފާގެ ބިރު ދައްކާފައިވާކަމަށާއި، އެމައްސަލަ ސުލޫކީ މައްސަލަ އެއްގެ ގޮތުގައި ބެލުމަށް ޖޭއެސްސީން ނިންމާފައިވާކަމަށް އެކޮމިޝަނުން މައުލޫމާތުދީފައިވެ އެވެ.\nއުއްތަމަ ފަނޑިޔާރު ގެ ސުލޫކީ އިތުރު މައްސަލައެއް ބެލުމަށް ޖޭއެސްސީން ނިންމާފައިވާއިރު، ކޯޓުތަކުގެ އިދާރީ ހިންގުން "ޕެރެލައިޒް" ކުރުމަށް ބަޔަކު މަސައްކަތް ކުރަމުން ދާކަމަށް އުއްތަމަ ފަނޑިޔާރު ވަނީ ތުހުމަތު ކުރައްވާފައެވެ.\nއުއްތަމަ ފަނޑިޔާރުގެ އިތުރުން ސުޕްރީމް ކޯޓުގެ އިތުރު3ފަނޑިޔާރެއްގެ ސުލޫކީ މައްސަލަ ޖޭއެސްސީން އަންނަނީ ބަލަމުންނެވެ. އަދި އެ ކޯޓުގެ ފަނޑިޔާރު ކަމުގައި ހުރި އަބްދުﷲ ދީދީގެ މައްޗަށް ސުލޫކީ މައްސަލަ އެއް ސާބިތުވެ އޭނާ ވަނީ މަޤާމުން ވަކިކޮށްފަ އެވެ.\nޑރ. ޙުސެން ފާއިޒް އަކީ ވަރށް މާތް ބޭފުޅެއް. ބަސް މަދު ކިޔަމަންތެރި ބޭފުޅެއް. އެ ބޭފުޅާ ވިދާޅު ވަނީޫ ރައީސް އޮފީހުގަ މަސައްކަތް ކުރައްވާފަ މި ކަހަލަ ތަނަކަށް އާދެވުނީމަ ވަރަށް ތަފާތު އހުސާސް ކުރެވޭ ކަމަށް. އަދި މަސައްކަތުގެ ޕްރެސަރ އިހުސާސް ކުރަން ޖެހޭ ކަމާއި ފަނޑިޔުންގެ ރުން ކުރު ކަމާއި އެމީހުން ބޭނުންވާ ގޮތަށް ހުރިހައި ކަމެއް ކށްދޭން ޖެހޭ ކަމާއި ވަކިން ޚާއްސަކޮށް އމގެ ހަރުކަށިކަމަކީ ފާހަގަ ކުރެވޭ ަކމެއް ކަމުގަ. މާތްﷲ ހުސެއިންއަށް ކެތްތެރިކަން ދެއްވާށި.


Addu City Hulhumeedhoo Fire Station hulhuvumuge rasmiyyaathugai Mayor aai Councillorun baiverivevadaigenfi\nއައްޑޫ ސިޓީ ހުޅުމީދޫގައި ޢިމާރާތްކޮށްފައިވާ ފަޔަރ ސްޓޭޝަން ރަސްމީކޮށް ހުޅުވުމަށްޓަކައި މިއަދު ހުޅުމީދޫގައި ބޭއްވެވި ޚާއްޞަ ރަސްމިއްޔާތުގައި މޭޔަރ، އަލްފާޟިލް ޢަބްދުﷲ ޞާދިޤާއި އައްޑޫ ސިޓީގެ ބައެއް ކައުންސިލަރުން ބައިވެރިވެވަޑައިގަންނަވައިފިއެވެ.\nމިއަދު ހެނދުނު ބޭއްވެވި މި ރަސްމިއްޔާތުގައި ހުޅުދޫ މީދޫ ފަޔަރ ސްޓޭޝަން ރަސްމީކޮށް ހުޅުއްވައިދެއްވީ މިނިސްޓަރ އޮފް ޑިފެންސް، އަލްއުސްތާޛާ މާރިޔާ އަޙުމަދު ދީދީއެވެ. މި ފަޔަރ ސްޓޭޝަންގައި ބޭނުންކުރުމަށް ހަމަޖެހިފައިވާ ފަޔަރ ޓްރަކަކީ ޖަޕާން ސަރުކާރުގެ ހިލޭ އެހީގެ ދަށުން ދިވެހިރާއްޖެއަށް ލިބިފައިވާ އުޅަނދުތަކުގެ ތެރޭގައި ހިމެނޭ އުޅަނދެކެވެ.\nމި ރަސްމިއްޔާތުގައި ވާހަކަފުޅުދައްކަވަމުން މޭޔަރ ވިދާޅުވީ، މިއަދު ހުޅުވިގެންދިޔަ ފަޔަރ ސްޓޭޝަންގެ ސަބަބުން ހުޅުދޫ އަދި މީދޫގެ ރައްޔިތުންނަށް ވަރަށް ބޮޑެތި ލުއިފަސޭހަތަކަކާއި ހިތްހަމަޖެހުމެއް ލިބިގެންދާނެ ކަމަށެވެ. މިގޮތުން މޭޔަރ ވަނީ މިކަން މަގުފަހިކޮށްދެއްވި ކަމަށްޓަކައި ރައީސުލްޖުމްހޫރިއްޔާ އަށާއި ދިފާޢީ ވަޒީރަށް ޝުކުރު ދަންނަވައިފައެވެ.


vnews - Taj Mahal ga salaamathee fiyavalhu varugadha koffi\nއިލެކްޝަންސް ކޮމިޝަންގެ ކުރީގެ ލީގަލް ހެޑް ޖޭޕީއަށް\nއައި.އެސްގެ އިންޒާރާ ގުޅިގެން ތާޖް މަހަލްގައި ސަލާމަތީ ފިޔަވަޅު ވަރުގަދަ ކޮށްފި\n17 މާޗް 2017\nތާޖް މަހަލް - ފޮޓޯ: އޭ.އެފް.ޕީ\nއިސްލާމިކް ސްޓޭޓް ޖަމާއަތުން ދިން އިންޒާރަކާ ގުޅިގެން އިންޑިއާއިން ތާޖް މަހަލްގައި ސަލާމަތީ ފިޔަވަޅު ވަރަށް ވަރުގަދަ ކޮށްފިއެވެ.\nއިންޑިއާގެ އާގަރާގައި ހުންނަ 17 ވަނަ ގަރުނުގެ ބިނާ، ތާޖް މަހަލްގެ އިތުރުން، އިންޑިއާގެ އެހެން ތަންތަނަށްވެސް ހަމަލާ ދޭނޭ ކަމުގެ އިންޒާރު އައި.އެސް ޖަމާއަތުން ދީފައިވާ ކަމަށް ވެއެވެ. އިންޒާރުތައް އައިސްފައިވަނީ އައި.އެސްއަށް ތާއީދުކުރާ އަހްވާލް އުންމަތު މީޑިއާ ސެންޓަރުގެ ފަރާތުން ކަމަށް ވެއެވެ.\nއެމީހުންވަނީ މޫނު ނިވާކޮށްގެން ހުންނަ ހަނގުރާމަވެރިޔަކު ތާޖް މަހަލް ކައިރީގައި ހުރެ ނަގާފައިވާ ފޮޓޯއެއް އާންމު ކޮށްފައެވެ. ހަމަލާ ދޭނޭ ކަމުގެ އިންޒާރުކޮށްފައިވަނީ މިފޮޓޯއާ އެކުގައެވެ.\nތާޖް މަހަލްއަކީ އިންޑިއާގައި ފަތުރުވެރިންގެ މެދުގައި އެންމެ މަގްބޫލް، އަދި އިންޑިއާއަށް އަންނަ ފަތުރުވެރިން އެންމެ ގިނައިން ޒިޔާރަތްކުރާ ތަނެވެ.\nތާޖް މަހަލްއަށް ހަމަލާ ދޭނޭ ކަމުގެ އިންޒާރާއެކު އިންޑިއާގެ ބޮމާބެހޭ ޚާއްސަ ތަޖުރިބާކާރުންނާއި، ސްޕެޝަލް ވެޕަންސް އެންޑް ޓެކްޓިކްސް (ސްވޮޓް) ޓީމުތައް މިހާރުވަނީ ތާޖް މަހަލް ކައިރީގައި ގާއިމް ކޮށްފައެވެ. އަދި ފުލުހުންވަނީ ސަލާމަތީ ފިޔަވަޅުވެސް އިތުރަށް ވަރުގަދަ ކޮށްފައެވެ. އަދި ތާޖް މަހަލް އިމާރާތުގެ ބިށްދޮށުން ދެމިގެންދާ ގޮތަށް އޮންނަ ޖަމްނާ ކޯރު ސަރަހައްދުގައިވެސް ފުލުހުންވަނީ ޕެޓްރޯލް ކުރަން ފަށާފައެވެ.\nމީގެއިތުރުން، ތާޖް މަހަލްގައި ކުރިން ކޮންމެ ދުވަހަކު އެއްފަހަރު ބާއްވަމުންދިޔަ ސަލާމަތީ ޑްރިލް މިހާރުވަނީ ކޮންމެ ހަގަޑިއިރަކުން އެއްފަހަރު ބާއްވާގޮތަށް ހަމަޖައްސާފައެވެ.\nއިންޑިއާ ފުލުހުންގެ ސީނިއަރ ސްޕްރިންޓެންޑެންޓް ޕްރީޓެންޑަރ ސިންހް ވިދާޅުވީ، ތަޖް މަހަލްއާއި އަދި އިންޑިއާއަށް ހަމަލާ ދޭނޭކަމަށް އައި.އެސްއިން ކޮށްފައިވާ އިންޒާރާބެހޭ މާގިނަ މައުލޫމާތެއް އެނގިވަޑައި ނުގަންނަވާ ކަމަށެވެ. އެހެން ނަމަވެސް، އެފަދަ ހަމަލާއަކަށް ފުރުސަތު ދިނުމަށް ފުލުހުން ބޭނުން ނުވާކަމަށެވެ.\n"މިހާތަނަށް ލިބިފައިވާ މައުލޫމާތުގެ މައްޗަށް ބިނާކޮށް ސަލާމަތީ ފިޔަވަޅު ވަރަށް ވަރުގަދަ ކޮށްފިން. އަދި އެފަދަ ހާލަތަކާ ކުރިމަތިލުމަށް ފުރިހަމައަށް މިވަނީ ތައްޔާރު ވެފައި" ސީނިއަރ ސްޕްރިންޓެންޑެންޓް ޕްރީޓެންޑަރ ސިންހް ވިދާޅުވިއެވެ.\nއިންޑިއާގެ ވެރިން ވިދާޅުވަމުން ގެންދަވަނީ 1.2 ބިލިއަން މީހުންގެ އާބާދީއެއް އޮންނަ އިންޑިއާގެ މައްޗަށް އިސްލާމިކް ސްޓޭޓް ޖަމާއަތަށް އެއްވެސް ނުފޫޒެއް ނޯންނަ ކަމަށެވެ. އިންޑިއާގެ މުސްލިމުންނަކީވެސް ޖުމްލަގޮތެއްގައި މެދުމިނުގެ ފިކުރުގެ ބައެއް ކަމަށްވެސް އިންޑިއާއިން ބުނެއެވެ.\nމިހެން ކަން އޮތްކަމުގައި ވިޔަސް، އިރާގާއި ސޫރިޔާގައި ހަނގުރާމަ ކުރަމުންދާ އިސްލާމިކް ސްޓޭޓް ޖަމާއަތާ ގުޅިގެން ހަނގުރާމަ ކުރުމަށް އިންޑިއާގެ ބައެއް މުސްލިމުން ގޮސްފައިވާ ކަމަށް ބައެއް ރިޕޯޓްތައް ބުނެއެވެ.\nއިންޑިއާގެ މުސްލިމުންގެ އާބާދީއަށް ބަލާއިރުވެސް ހަނގުރާމައަށް ގޮސްފައިވާ ކަމަށް ބުނާ އަދަދު ނިސްބަތުން ވަރަށް މަދުކަމަށް ބުނެއެވެ.\nމަހްމޫދު އައްބާސްގެ ސިއްހީ ހާލުކޮޅު މިހާރު ވަރަށް ރަނގަޅު: ހޮސްޕިޓަލް\nގާސިމާއެކު އަލީ ވަހީދު ޖަރުމަނުގައި، ޖޭޕީގެ ޚާއްސަ ޖަލްސާ މިރޭ 9:30 ގައި ވީޓީވީއިން!\nވިކްޓްރީގެ ޓެކްނިކަލް ޑިރެކްޓަރަކަށް މުހައްމަދު އާދަމް


Canada Gai Covid Thinvana Raalhu Varah Serious - Vaguthu\nކެނެޑާގައި ކޮވިޑް-19 ގެ ތިން ވަނަ ރާޅު ވަރަށް ސީރިއަސް ކަމަށް އެ ގައުމުގެ ބޮޑުވަޒީރު ޖަސްޓިން ޓްރޫޑޯ ވިދާޅުވެއްޖެއެވެ.\nއޭނާ އެގޮތަށް ވިދާޅުވެފައި ވަނީ ކެނެޑާގައި ކޮވިޑަށް ފައްސިވާ މީހުންގެ އަދަދު އިތުރުވެފައި ގިނަ ބަޔަކު ހޮސްޕިޓަލްގައި އެޑްމިޓް ކުރަމުން އަންނަ ދަނޑިވަޅެއްގައެވެ.\nނޫސްވެރިންގެ ބައްދަލުވުމެއްގައި ވާހަކަ ދައްކަމުން ކެނެޑާގެ ބޮޑުވަޒީރު ވިދާޅުވީ އެ ގައުމުގައި ހޮސްޕިޓަލުގައި އެނދުމަތި ކޮށްގެން ފަރުވާ ދެމުންދާ މީހުން އިތުރުވެ، ވައިރަހުގެ ވޭރިއެންޓްތަކެއް ފެތުރެމުން ދާ ކަމަށެވެ.\nދުނިޔެއަށް ބަލާއިރު ގިނަ ގައުމުތަކެއްގައި ކޮވިޑްގެ ތިންވަނަ ރާޅުގައި ފައްސި އިތުރުވެ ގިނަ ބަޔެއްގެ ފުރާނައަށް ނުރައްކާވަމުންދާ ކަމަށް ވެސް އޭނާ ވިދާޅުވިއެވެ. އެހެންވެ ކޮވިޑް އާންމުންގެ ތެރެއިން ފިލައިގެން ދިޔައީ ކަމަށް ނުނިންމުމަށް އޭނާ އެދިވަޑައިގެންނެވިއެވެ.\nކެނެޑާ އިން މިހާތަނަށް މިލިއަނަކަށް ވުރެ ގިނަ މީހުންނަށް ކޮވިޑް ޖެހި 23،000 މީހުން ވަނީ މަރުވެފައެވެ.\nއޭނާ ވިދާޅުވީ ވައިރަސް ފެތުރުން ހުއްޓުމުގެ ގޮތުން ގައިދުރުކަން ބަހައްޓާ ރައްކާތެރި ވުމުގެ ފިޔަވަޅުތައް ވަރުގަދަ ކުރަން ޖެހޭ ކަމަށެވެ.\nހެލްތް އޮފިޝަލުން ބުނެފައިވަނީ އެގައުމުން ފެނިފައިވާ ކޮވިޑް ވޭރިއެންޓުގެ ތެރޭގައި ސައުތް އެފްރިކާއާއި، ބްރެޒިލް އަދި ޔޫކޭ އިން ފެނިފައިވާ ވޭރިއެންޓް ހިމެނޭ ކަމަށެވެ. ސިއްހީ ދާއިރާގައި މަސައްކަތް ކުރާ ބައެއް މީހުން ބުނެފައިވަނީ މި ހަފްތާއަކީ ވޭތުވެ ދިޔަ 15 އަހަރު ތެރޭގައި އެންމެ މަސަައްކަތް ބުރަވީ ހަފްތާ ކަމަށެވެ.\nކެނެޑާގައި ކޮވިޑުން ރައްކާތެރިވުމުގެ ފިޔަވަޅު އިތުރަށް ވަރުގަދަ ކުރަން ވަނީ ނިންމައިފައެވެ.\nއޭޕްރީލް 7, 2021 14:07\nހީ އިޒް ޕްރިޓީ...\nއޭޕްރީލް 7, 2021 16:17\nއެޗްޕީއޭއާއި ހަވާލު ކޮށްލާ


ސްޓެޓިސްޓިކްސް ނުވަތައިކޮނޮމިކްސް ނުވަތަ އެޕްލައިޑް މެތަމެޓިކްސް ނުވަތަ ފައިނޭންސް ނުވަތަ އެކުއުންޓިންގ ގެ ދާއިރާ\nއަމިއްލަ ކުންފުނިތަކުގެ އަހަރީ ރިޕޯޓްތައް އެއްކުރުން.\nއަމިއްލަ ކުންފުނިތަކުގެ އަހަރީ ހިސާބުތައް ޔޫ.އެން ގެ ސިސްޓަމް އޮފް ނޭޝަނަލް އެކައުންޓްސްއަށް ފެތޭނެހެން ކޯޑް ކުރުމާއި ކޮމްބައިން ކުރުން.\nޖީ.ޑީ.ޕީއަށް ބޭނުންވާ މައުލޫމާތުތައް އެއްކުރުން.\nޔުނިޓުގެ މަސައްކަތާ ގުޅިގެން ކުރަންޖެހޭ އިދާރީ މަސައްކަތްކުރުން.\nދައުލަތުގެ ބަޖެޓްގައިވާ އައިޓަމްތައް ޔޫ.އެންގެ ސިސްޓަމް އޮފް ނެޝަނަލް އެކައުންޓްސްއަށް ފެތޭނެހެން އެކިދާއިރާތަކަށް ފެތޭ އައިޓަމްތައް އެދާއިރާތަކަށް ވަކިން ލުމުގެ މަސައްކަތްކުރުން.\nސަޕްލައި އެންޑް ޔޫސް ޓޭބަލް އެކުލަވާލުމަށް ބޭނުންވާ މައުލޫމާތުތަށް އެއްކުރުމާއި އެކުލަވާލުން.\nއެން.ބީ.އެސް އިން ކުރާ ސަރވޭތަކުގައި ބައިވެރިވުން.\nއެނުއަލް އެކައުންޓްސް އިންނެގޭ މައުލޫމާތު ދިރާސާކޮށް ރިޕޯރޓު އެކުލަވާލުން.\nއިޤްތިޞާދީ ތަފާސްހިސާބުގެ ދާއިރާ ތަރައްޤީކޮށް ކުރިއެރުވުމުގެ މަސައްކަތްކުރުން\nތަފާސްހިސާބުގެ ޤަވާއިދަށް އަމަލުކުރުމުގެ ގޮތުން ކުރަންޖެހޭ ކަންތައްތައް ކުރުން.\nފޮރިން ޓްރޭޑް ޑޭޓާ ކޮމްޕައިލްކުރުން\nސިވިލް ސަރވިސްގެ ޤާނޫނާއި، ޤަވާއިދާއި، ކޯޑު އޮފް ކޮންޑަކްޓާއި އެއްގޮތްވާ ގޮތުގެ މަތިން ވަޒިފާ އަދާކުރުން.\nވަޒީފާއަށް އެދޭ ފޯމު މި ބިއުރޯގެ ( ނޭޝަނަލް ބިއުރޯ އޮފް ސްޓެޓިސްޓިކްސް) ކައުންޓަރުން ލިބެން ހުންނާނެއެވެ. އަދި މި އިދާރާގެ http://www.statisticsmaldives.gov.mv ވެބްސައިޓުން މި ފޯމު ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 13 އޮކްޓޯބަރ 2019 ވާ ބުރާސްފަތި ދުވަހުގެ 12:00 ގެ ކުރިން، ނޭޝަނަލް ބިއުރޯ އޮފް ސްޓެޓިސްޓިކްސް އަށެވެ. ވަޒީފާއަށް އެދޭ ފޯމާއި ލިޔުންތައް ބިއުރޯގެ ކައުންޓަރުން ( ވަގުފް ބިލްޑިންގް9ވަނަ ފަންގިފިލާ) އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\n03 ޞަފަރު 1441 ހ\n02 އޮކްޓޯބަރ 2019 މ


ފޯޓްނައިޓް ގެ 27 އޭޕްރިލް އަޕްޑޭޓްގައި ނޭމާ ފެނިގެންދާނެ - Tech News Maldives\nފޯޓްނައިޓް ގެ 27 އޭޕްރިލް އަޕްޑޭޓްގައި ނޭމާ ފެނިގެންދާނެ\nމުހައްމަދު ރައްޔާން • 26 އޭޕްރީލު 2021\nމަޝްހޫރު ފުޓުބޯޅަ ކުޅުންތެރިޔާ ނޭމާ 27 އޭޕްރީލް 2021 ގައި ފޯޓްނައިޓް ގޭމްއިން ފެނިގެންދާނެކަން އެޕިކް ގޭމްސް އިން ހާމަކޮށްފިއެވެ. ފޯޓްނައިޓްގައި ނޭމާ ފެނިގެންދާނީ ހަމައެކަނި ފުޓުބޯޅަ ކުޅުންތެރިއެއްގެ ގޮތުގައިއެއް ނޫނެވެ. އެގޮތުން ގޭމްގައި ނޭމާ ބަދަލުވެގެންދާނީ ފުޓުބޯޅަ ކުޅޭ މެކޭނިކަލް ޖަގުއާއަކަށެވެ. ނޭމާ އަށް ހާއްސަ ކުރެވިފައިވާ ހަރަކާތްތައް ފެނިގެންދާނީ 27 އޭޕްރިލް ގައި ނިކުންނަ ފޯޓްނައިޓްގެ އަޕްޑޭޓް ވާޝަން 16.30 އިންނެވެ.\nނޭމާ މިގޭމުން ފެނިގެންދަނީ ފޯޓްނައިޓްގެ ސީޒަން6ގެ ބެޓްލް ޕާސް ގެ ހާއްސަ ބައެއްގެ ތެރެއިންނެވެ. އަދި ނޭމާ ފެނިގެންދާ ސްކިން ބޭނުންފަރާތްތަކުން މިގޭމު ތެރޭގައި ހުރި ބައެއް ޗެލެންޖުތައް ފުރިހަމަކުރަން ޖެހޭނެއެވެ. އެޕިކް ގޭމްސް އިން ހާމަކޮށްފައިވާ ގޮތުގައި މި ޗެލެންޖްތައް ފަރުމާކުރެވިފައިވަނީ ފޯޓްނައިޓް އައިލެންޑްގެ އެކި ސަރަހައްދުތަކުގައި ހަރަކާތްތެރިވާ ފުޓުބޯޅަ ކުޅުންތެރިން ހަވާލުކުރާ މަސައްކަތްތަކެއްގެ ގޮތުގައިއެވެ. ނޭމާ ސްކިން ނުވަތަ އައުޓްފިޓް ހޯދުމަށްޓަކައި މިތަނުން5ޗެލެންޖު ކާމިޔާބުކުރަން ޖެހެއެވެ.\nއެޕިކް އިން އިތުރަށް ހާމަކޮށްފައިވާ ގޮތުގައި ނޭމާގެ އިތުރުން ބްރެޒިލްގެ ގައުމީ ޓީމުގެ ކުލަތައް ކަމަށްވާ ރީނދޫ، ފެހި އަދި ނޫ ކުލައިން ފަރުމާކުރެވިފައިވާ އައުޓްފިޓް އެއްވެސް މި ގޭމްތެރެއިން ލިބިގެންދާނެއެވެ. މީގެ އިތުރުން ނޭމާ މި ގޭމުން ފެނިގެން ދިއުން ފާހަގަކުރުމުގެ ގޮތުން ފޯޓްނައިޓްގެ ކްރިއޭޓިވް މޯޑުގައި ނޭމާ ކުޅެމުންދާ ޕެރިސް އަށް ނިސްބަތްކޮށް ހާއްސަ ހަރަކާތްތަކެއް ހިންގުމަށްވެސް ވަނީ ނިންމާފައިއެވެ. މީގެ އިތުރުން ނޭމާ ކޭޝް ކަޕް އެއްވެސް ބޭއްވުމަށް ވަނީ ހަމަޖެހިފައިއެވެ. މި މުބާރާތުން މޮޅުވާ ފަރާތަކަށް ދޭން ކަނޑައަޅާފައިވަނީ މިކަމަށް ހާއްސަކޮށް ފަރުމާކުރެވިފައިވާ ފުޓުބޯޅަ ބޫޓެކެވެ.


Tiktok aai Oracle ge muaamalaaiy balainugannan govaalaifi | Mihaaru\nޓިކްޓޮކާއި އޮރޭކަލްގެ މުއާމަލާތް ބަލައިނުގަންނަން އެމެރިކާގެ މެމްބަރަކު ގޮވާލައިފި\n16 ސެޕްޓެމްބަރ 2020 - 07:10\nޓިކްޓޮކް އެމެރިކާގައި އޮޕަރޭޓްކުރަން އެ އެޕް ހިންގާ ޗައިނާގެ ބައިޓްޑާންސާއި އެމެރިކާގެ އޮރޭކަލް ކޯޕަރޭޝަން ހެދި މުއާމަލާތް ބަލައިނުގަންނަން އެމެރިކާގެ ގާނޫނު ހަދާ މަޖިލީހުގެ މެމްބަރު ޖޯޝް ހޯލީ ގޮވާލައްވައިފި އެވެ.\nއޭނާ މިކަމަށް ގޮވާލެއްވީ މައިކްރޮސޮފްޓްގެ ހުށަހެޅުން ދޫކޮށް، އޮރޭކަލްއާ ގުޅެން ޓިކްޓޮކުން ހޯމަ ދުވަހު ނިންމުމާ ގުޅިގެންނެވެ. ހޯލީ ވިދާޅުވީ އެ ދެ ކުންފުނީގެ މުއާމަލާތުން އެމެރިކާގެ ކަންބޮޑުވުމަށް ހައްލެއް ނުލިބޭނެ ކަމަށާއި އެމެރިކާގެ އެންމެ ބޮޑު ކަންބޮޑުމަކީ ޓިކްޓޮކްގެ ސަބަބުން ގައުމީ ސަލާމަތަށް ނުރައްކާވެފައިވުމެވެ.\nއެހެންވެ އެ އެއްބަސްވުން ބަލައިނުގަންނަން ހޯލީ ވަނީ ޓްރެޝަރީ ޑިޕާޓްމަންޓަށް ގޮވާލައިފަ އެވެ. އޮރޭކަލް އާއި ޓިކްޓޮކް އެއްބަސްވުން މިހާރު އޮތީ އެމެރިކާގެ ފޮރިން އިންވެސްޓްމަންޓް ކޮމިޓީން (ސީއެފްއައިޔޫއެސް) ގޮތެއް ނިންމުމުގެ މަރުހަލާގަ އެވެ. އެ ކޮމިޓީގެ ޓްރެޝަރީ ސެކްރެޓަރީ ސްޓީވް މިންޗިން އަށް ދެ ކުންފުނީގެ މުއާމަލާތް ބަލައިނުގަންނަން ގޮވާލައި ހޯމަ ދުވަހު ހޯލީ ސިޓީ ފޮނުއްވީ ޓިކްޓޮކާއި އޮރޭކަލްގެ މުއާމަލާތަށް ސީއެފްއައިޔޫއެސް އިން މަރުހަބާ ވެސް ކިޔާފައި ވަނިކޮށެވެ.\nTiktok gulhen nimmee America ge Oracle aa https://t.co/NJRqk7mn3J\n— Adhushan (@Adhushan1) September 14, 2020\nހޯލީގެ ސިޓީގައި ވިދާޅުވީ ބައިޓްޑާންސުން އޮރޭކަލްއާ ގުޅިގެން އެ އެޕް އެމެރިކާގައި އޮޕަރޭޓްކުރުމަކީ އެމެރިކާގެ ގައުމީ ސަލާމަތަށް ކުރިމަތިވެފައިވާ ނުރައްކަލާއި އެ ގައުމުގެ ރައްޔިތުންގެ ހައްގުތައް ކަށަވަރުކޮށް ދެވޭނެ އެއްބަސްވުމެއް ނޫން ކަމަށެވެ. އަދި އެ ދެ ކުންފުނި ގުޅިގެން އެކަން ކުރުމަކީ އެންމެ ރަނގަޅު ގޮތް ނޫން ކަމަށް ވެސް ވިދާޅުވި އެވެ.\nހޯލީ ވިދާޅުވި ގޮތުގައި ބައިޓްޑާންސް އަށް އޮތް އެންމެ ރަނގަޅު ގޮތަކަށްވާނީ ޓިކްޓޮކްގެ އެމެރިކާގެ މުޅި އޮޕަރޭޝަން އެމެރިކާގެ ކުންފުންޏަކަށް ވިއްކައިލުމެވެ. އަދި އެކަން އެގޮތަށް ކުރެވިގެން ނޫނީ ޓިކްޓޮކަށް އެމެރިކާ ބޭނުންވާ ކަހަލަ އިސްލާހުތަކެއް ނާންނާނެ ކަމަށާއި ޗައިނާގެ ބާރު ޓިކްޓޮކަށް ހިނގާހާ ހިނދަކު އެމެރިކާ އަށް ލިބޭނެ ރައްކާތެރި ކަމެއް ނޯންނާނެ ކަމަށް ވެސް ވިދާޅުވި އެވެ. އެހެންވެ ޓިކްޓޮކް އެމެރިކާގެ މުޅި އޮޕަރޭޝަންސް އެމެރިކާ އަށް ދޫކޮށްލަން ޖެހޭ ކަމަށް ހޯލީ ވިދާޅުވި އެވެ.\nރިޕޯޓްތައ ބުނާގޮތުން ބައިޓްޑާންސާއި އޮރޭކަލްގެ މުއާމަލާތާ ބެހޭ ތަފުސީލު މި މަހުގެ 20 ގައި އާންމުކުރާނެ އެވެ. އަދި މިކަމާ ގުޅޭ ގޮތުން އެންމެ ފަހުން ނިންމުން ނިންމާނީ ރައީސް ޑޮނަލްޑް ޓްރަމްޕެވެ.\nއިތުރު ލިޔުންތައް ޗައިނާ ސޯޝަލް މީޑިއާ އެމެރިކާ ޑޮނަލްޑް ޓްރަމްޕް\nޓިކްޓޮކާ ގުޅޭ ގޮތުން ޓްރަމްޕްގެ ރާގު ބަދަލުވެއްޖެ\nވީޗެޓް އެމެރިކާގައި މަނާކުރުން ހުއްޓުވައިފި\nބައިޓްޑާންސްގެ ސަބްސިޑަރީއަކަށް "ޓިކްޓޮކް ގްލޯބަލް"


SunOnline: George Floyd ge dhifaaugai Football tharin thedhuvejje\nޢަބްދުﷲ އައިމަން 02 Jun 2020, 09:29\nޖޯޖް ފްލޮއިޑްއަށް އިންސާފު ހޯދައިދިނުމަށް އެދި ފުޓުބޯޅަ ތަރިން ގޮވާލައި އަޑުގަދަވަނީ --- ފޮޓޯ: އޭޕީ\nއެމެރިކާގެ މިނެސޯޓާ ސްޓޭޓްގެ ސިޓީއެއް ކަމަށްވާ މިނިއާޕޮލިސް ގެ ފުލުހުން ވަރަށް އަނިޔާވެރި ގޮތަކަށް މަރާލައިފައިވާ ޖޯޖް ފްލޮއިޑްއަށް އިންސާފު ހޯދައިދުނުމަށް ގިނަ ފުޓުބޯޅަ ތަރިންތަކެއް ގޮވާލައިފި އެވެ.\nފްލޮއިޑްގެ ދިފާއުގައި އަޑު އުފުލަމުންދާ މީހުންނާއި އެއްބައި ކިޔައި ގިނަ އަދަދެއްގެ ފުޓުބޯޅަ ތަރިންތަކެއް ވެސް މިހާރު ވަނީ އޭނާއަށް އިންސާފު ހޯދައިދިނުމަށް ގޮވާލައިފަ އެވެ. އެގޮތުން ޖަރުމަނުގެ ބުންޑެސްލީގާގައި ކުރީ ރޭ ކުޅުނު މެޗުތަކުގައި ލަނޑު ޖެހުމަށްފަހު ސެލަބްރޭޝަންގައި ކުޅުންތެރިން ވަނީ ފްލޮއިޑްއަށް އިންސާފު ހޯދައިދިނުމަށް އެދިފަ އެވެ.\nނަސްލީ ތަފާތު ކުރުން ނެތިކޮށްލުމަށް އެދި ލިވަޕޫލްގެ ކުޅުންތެރިން ދިން މެސެޖް --\nބްރޮޝިއާ ޑޯޓްމަންޑުގެ ޖޭޑަން ސަންޗޯއާއި، އަޝްރަފް ހަކީމީ ގޯލު ޖެހުމަށްފަހު ޓީޝާޓްގެ ދަށުން ލާފައި ހުރި ސޫޓުގައި "ޖަސްޓިސް ފޯ ފްލޮއިޑް" ޖަހާފައި ހުރި ތަން ވަނީ ކެމެރާތަކަށް ދައްކާލައިފަ އެވެ. އަދި ކުރީގެ ތަރި ލިލިއަން ތުރާމްގެ ދަރިފުޅު މާކަސް ތުރާމް ލަނޑު ޖަހާފައި ކަކޫ ޖައްސައިގެން އިށީނީ އެވެ.\nއަދި ލިވަޕޫލުން މިއަދު ކުރިއަށް ގެންދިޔަ ޓްރެއިނިންގް ކޭމްޕް ނިންމުމަށްފަހު ހުރިހާ ކުޅުންތެރިން ވަށް ބުރަކަށް އެތުރިގެން ތިބެ ނަސްލީ ތަފާތު ކުރުމާ ދެކޮޅަށް އަޑު އުފުލައި މެސެޖެއް ވަނީ ފޯރުކޮށްދީފަ އެވެ. އަދި އެ ޓީމުގެ ސީނިއާ ގިނަ ކުޅުންތެރިންތަކެއް ވަނީ ފްލޮއިޑުގެ ދިފާއުގައި ޓްވީޓްކޮށް ހަދައިފަ އެވެ.\nމީގެ އިތުރުން ވެސް ފުޓުބޯޅަ ގިނަ ތަރިންތަކެއް އަންނަނީ އެމެރިކާގައި ހިނގި މި ހާދިސާ ހަރުކަށި އިބާރާތަކުން ކުށްވެރިކޮށް ފްލޮއިޑް މަރާލުމުގައި ބައިވެރިވި ހުރިހާ އެންމެންނަށް އެކަށީގެންވާ އަދަބު ދިނުމަށް ގޮވާލައިފަ އެވެ. އަދި "ބްލެކް ލައިވްސް މެޓާ" ގެ ނަމުގައި ހޭޝްޓެގް ބޭނުންކޮށް ނަސްލީ ތަފާތު ކުރުން ހުއްޓާލުމަށް ބާރު އަޅައި މިފަދަ ކަންކަން ކުރުމުން ލިބޭ ގެއްލުން ހާމަކޮށް ޓްވީޓްތައް ދަނީ ކުރަމުންނެވެ.


Raees ge scholarship gai SAARC gaumuthakun ekani kiyevey gothah badhalu koffi | Mihaaru\n2015 ވަނަ އަހަރުގެ އޭލެވެލް އިމްތިހާނުން ރާއްޖެއިން އެއް ވަނަ ހޯދި ދަރިވަރަކަށް ރައީސް ޔާމީން (ވ) އެވޯޑް ދެއްވަނީ: އެ އުސޫލު ވަނީ ބަދަލުކޮށްފައި.-- ފައިލް ފޮޓޯ: ރައީސް އޮފީސް\nހައި އެޗީވާސް ސްކޮލަޝިޕްގައި ކިޔެވޭނީ ސާކް ގައުމުތަކުން އެކަނި\n25 މެއި 2017 - 17:34 27 comments\nހައި އެޗީވާސް ސްކޮލަޝިޕްގައި މަތީ ތައުލީމަށް ކިޔެވުމުގެ އުސޫލު އާންމުކޮށްފި އެވެ.\nހައި އެޗީވާސް ސްކޮލަޝިޕަށް ހޮވަނީ ޖީސީއީ އޭލެވެލް އިމްތިހާނުގެ ތިން މާއްދާގެ އިތުރުން ދިވެއްސާއި އިސްލާމް މާއްދާ އިން ދަށްވެގެން އޭ ފާސް ހޯދާ ކުދިންނެވެ.\nމިިދިޔަ ހޯމަދުވަހު ގެޒެޓުކުރި އުސޫލުގައި ވާ ގޮތުން ސާކް ގައުމުތައް ފިޔަވައި އެހެން ގައުމަކުން ހައި އެޗީވާސް ސްކޮލަޝިޕްގައި ކިޔެވޭނީ ވަކި ގޮތެއްގެ މަތިންނެވެ.\nއޭގައި ބުނެފައިވާ ގޮތުން ސްކޮލަޝިޕްގައި ކިޔެވޭނީ ހަޔަ ޑިޕާޓްމަންޓުގެ ޝޯޓޭޖް ލިސްޓުގައި ހިމަނާފައިވާ ދާއިރާތަކުންނެވެ. އޭގައި 134 ދާއިރާއެއް ހިމެނޭއިރު އެއީ މިިދިޔަ އަހަރު ވެސް އަމަލުކުރަމުން ދިޔަ އުސޫލެވެ.\nއާ އުސޫލު ބުނާގޮތުން ދަރިވަރު ކިޔަވަން ބޭނުންވާ ކޯހަކީ ސާކުގެ ގައުމުތަކުން ލިބެން ނެތް ކޯހެއް ނަމަ، ނޮން-އޯއީސީޑީ ގައުމުތަކުގައި ކިޔެވުމުގެ ފުރުސަތު ލިބޭނެ އެވެ. ނަމަވެސް އެ ކަމަށް ހިނގާ ޚަރަދަކީ ސާކުގެ ގައުމެއްގައި ހަތަރު އަހަރުގެ ބެޗެލާސް ޑިގްރީއެއް ހެދުމަށް ހިނގާ ޚަރަދާ އެއްވަރު ނުވަތަ އެއަށް ވުރެ އަގުހެޔޮކޮށް ކިޔެވޭ ގައުމަކަށް ވާންޖެހޭނެ އެވެ.\nނޮން-އޯއީސީޑީ އަކީ އޮގަނައިޒޭޝަން ފޯ އިކޮނޮމިކް ފޯރަމްގައި ނުހިމެނޭ ގައުމުތަކެވެ.\nއާ އުސޫލު ބުނާގޮތުން މަތީ ސާނަވީ އިމްތިހާނުގެ ނަތީޖާ ލިބުމާއެކު، ހަޔާ އެޑިއުކޭޝަން ޑިޕާޓްމަންޓުން ސްކޮލަޝިޕަށް އިއުލާން ކުރަންޖެހެ އެވެ. އަދި އިއުލާނުގައި ބުނާ މުއްދަތަށް ފަހު ހުށަހަޅާ ދަރިވަރުންނަށް ސްކޮލަޝިޕްގެ ނުލިބޭނެ އެވެ.\nމީގެ އިތުރުން ސްކޮލަޝިޕް ލިބުނުކަމުގެ ލިޔުން ހަވާލުކުރާ ދުވަހުން ފެށިގެން 18 މަސް ދުވަހުގެ ތެރޭގައި ކިޔަވަން ފަށަންޖެހޭނެ ކަމަށް ވެސް އުސޫލުގައި ބުނެ އެވެ. ނަމަވެސް މަގުބޫލު އުޒުރެއް މެދުވެރިވެއްޖެނަމަ، 18 މަސް ދުވަހުގެ ކުރިން ހަޔަ އެޑިއުކޭޝަން ޑިޕާޓްމަންޓަށް އެކަން އަންގައި ގޮތެއް ހަމަޖެހޭތޯ ބަލަން ޖެހެ އެވެ.\nއެމްބީބީއެސް ފިޔަވައި އެހެން ކޯސްތަކުގައި ކިޔަވަމުން އަންނަ ދަރިވަރުން އިންޓާންޝިޕް ފުރިހަމަކުރަންޖެހޭނަމަ އެކަމަށް ހުއްދަ ދޭނީ، އިންޓާންޝިޕް ކޮންމެެެހެން ފުރިހަމަކުރަންޖެހޭ ކޯސްތައް ހަދާ ދަރިވަރުންނަށެވެ. އަދި ޖާގަ ހޯދުމުގެ ކުރިން އިންޓާންޝިޕް ފުރިހަމަކުރަންޖެހޭތޯ ބަލައި ހަޔާ އެޑިއުކޭޝަން ޑިޕާޓްމަންޓުގެ ހުއްދަ ހޯދަން ޖެހޭނެ ކަމަށް އުސޫލުގައި ބަޔާންކޮށްފައިވެ އެވެ.\nއިތުރު ލިޔުންތައް އެޑިއުކޭޝަން މިނިސްޓްރީ ކިޔަވާކުދިން ސްކޮލަޝިޕް އޭލެވެލް އިމްތިހާން އޭލެވެލް ގަދަ ދިހައެއް


ހައްދުފަހަނައަޅާފައިވާ ލާދީނީ މީހުން އެއް މޭޒެއްގެ ދޮށަށް ގެނެސް ސުލްހައިގެ މަޝްވަރާތައް ކުރަންޖެހޭ: ޑރ.އިބްރާހީމް ޒަކަރިއްޔާ މޫސާ | | Sangu News\nހައްދުފަހަނައަޅާފައިވާ ލާދީނީ މީހުން އެއް މޭޒެއްގެ ދޮށަށް ގެނެސް ސުލްހައިގެ މަޝްވަރާތައް ކުރަންޖެހޭ: ޑރ.އިބްރާހީމް ޒަކަރިއްޔާ މޫސާ\n7 އޮކްޓޯބަރ 2019 - 12:06\nޑރ.އިބްރާހީމް ޒަކަރިއްޔާ މޫސާ: ފޮޓޯ މީސް މީޑިއާ\nހައްދުފަހަނައަޅާފައިވާ ލާދީނީ ފިކުރުގެ މީހުން އެއް މޭޒެއްގެ ދޮށަށް ގެނެސް ސުލްހައިގެ މަޝްވަރާތައް ކުރަންޖެހޭކަމަށް އިސްލާމީ ޔުނިވަރސިޓީގެ ވައިސް ޗާންސެލަރ ޑރ.އިބްރާހީމް ޒަކަރިއްޔާ މޫސާ ވިދާޅުވެއްޖެއެވެ.\nޑރ.އިބްރާހީމް ޒަކަރިއްޔާ މޫސާ މިހެން ވިދާޅުވީ މޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ނެރުނު ލާދީނީ ރިޕޯޓާއ ގުޅިގެން އިސްލާމިކް މިނިސްޓްރީ އިން ދާދި ދެންމެއަކު ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުންނެވެ.\nއެ ރިޕޯޓު ނެރުުމުން އެކަމާ ކަންބޮޑުވެލައްވާކަން ފާހަގަކުރައްވާ ޑރ.ޒަކަރިއްޔާ ވިދާޅުވީ މިފަފަ ހާލަތްތަކުގައި މާތް ނަބިއްޔާ ސއވ ދެެއްކެވި ރިވެތި މަންހަޖު ބޭނުންކުރަން ޖެހޭ ކަމަށެވެ. ޖަޒުބާތުގެ ކުރިޔަށް ހިކުމަތް ނެރެގެން މަސައްކަތް ކުރުމަކީ މިހުންމު ކަމެއް ކަމުގައި އޭނާ ވިދާޅުވިއެވެ.\nކީރިތި ގުރުއާނުގައިވެސް އިރުޝާދު އައިސްފައިވަނީ އެގޮތަށްކަން ފާހަގަކުރައްވައި ޑރ.ޒަކަރިއްޔާ ވިދާޅުވީ މީހުންނަށް ގަބޫލުކުރެވޭ ހަމަތަކުގެ މަތިން މަސަކަތް ކުރުމަށް އިސްކަން ދިނުމަކީ އެންމެ ރަނގަޅު ގޮތް ކަމަށެވެ. އަދި މިކަހަލަ ކޮންމެ ދަނޑިވަޅެއްގައި މީހުން ޖަޒުބާތުގައި ޖައްސުވައިގެން ނާޖާއިޒް ފައިދާ ނެގުމަށް ވާހަކަތައް ދައްކައި ޓުވީޓުކޮށް ހެދުމަކީ ރަނގަޅު ނަތީޖާއެއް ހާސިލް ކުރުމަށް ހުރަސް އެޅޭނެ ކަމެކަން ޑރ.ޒަކަރިއްޔާ ފާހަގަކުރެއްވިއެވެ.


COVID-19 ah bayaku positive vumun Hoadedhoo ah arai feybun HPA inn manaakoffu | Mihaaru\nގދ. ހޯޑެއްދޫ: ކޮވިޑަށް ޕޮޒިތިވް ހަ މީހުން އެ ރަށުގައި އެބަ ތިބި\nކޮވިޑަށް ބަޔަކު ޕޮޒިޓިވްވުމުން ހޯޑެއްދު އަށް އަރައިފޭބުން މަނާކޮށްފި\n04 ސެޕްޓެމްބަރ 2020 - 18:484comments\nގދ. އަތޮޅުގެ ކޮވިޑް ފޯކަލް ޕޮއިންޓް ޝަހުޒާ ހުސެއިން "މިހާރު" އަށް މިއަދު ވިދާޅުވީ، ކޮވިޑް-19 އަށް ޕޮޒިޓިވް ހަ މީހަކު ހޯޑެއްދޫގައި އެބަތިބި ކަމަށެވެ. އޭގެ ތެރެއިން ހަތަރު މީހަކު ކޮވިޑަށް ޕޮޒިޓިވްވި ކަން އެނގުނީ، ހޯމް ކަރަންޓީން ފުރިހަމަ ކުރުމަށް ފަހު ނެގި ރިލީޒް ސާމްޕަލްގެ ނަތީޖާ މިދިޔަ ބުދަ ދުވަހު ލިބުމުންނެވެ. އެ ހަތަރު މީހުންނަކީ އެއް ގެއެއްގައި އުޅުނު އާއިލާއެކެވެ. އޭގެ ތެރޭގައި އުމުރުން ހަ އަހަރުގެ ކުއްޖަކާއި 10 އަހަރުގެ ކުޑަކުއްޖަކު ވެސް ހިމެނެ އެވެ. އެ އާއިލާ އިން އިތުރު މީހަކު ކޮވިޑަށް ޓެެސްޓު ކުރި ނަމަވެސް އެ މީހާ އެ ބައްޔަށް ޕޮޒިޓިވް އެއް ނުވެ އެވެ.\nހޯޑެއްދޫ މޮނިޓަރިންގެ ހާލަތަށް ގެންނަން އެޗުޕީއޭ އިން ނިންމީ، އެ އާއިލާއާ ގުޅޭ އިތުރު ބަޔަކު ވެސް ކޮވިޑަށް ޕޮޒިޓިވްވުމުންނެވެ.\nޝަހުޒާ ވިދާޅުވިގޮތުގައި، އެ އާއިލާއާ ތިމާގެ ބަޔަކު އުޅޭ އިތުރު ދެ ގެއަކުން ތިން މީހަކު ކޮވިޑަށް ޓެސްޓު ކުރި އެވެ. އޭގެ ތެރެއިން އުމުރުން 21 އަހަރުގެ އަންހެނަކާއި 56 އަހަރުގެ ފިރިހެނަކު އެ ބައްޔަށް ޕޮޒިޓިވްވި ކަމަށް ޝަހުޒާ ވިދާޅުވި އެވެ..\n"ހޯމް ކަރަންޓީންގައި ތިބި މީހުންނާއި އެ ދެ ގޭގެ މީހުންނަކާ ޑައިރެކްޓް ކޮންޓެކްޓެއް ވެފަ އެއް ނެތް. ނަމަވެސް އެއް ގެ އިން އަނެއް ގެ އަށް ފޮއްޓެއް ގެންދިޔަ. އެއީ ހަމައެކަނި ކަނެކްޝަނަކީ،" އޭނާ ވިދާޅުވި އެވެ.\nއެ ތިން މީހުން ކޮވިޑަށް ޓެސްޓުކުރަން ނިންމީ ބަލީގެ އަލާމާތްތައް ފެނުމުންނެވެ.\nމި ކަމާ ގުޅިގެން ކޮންޓެކްޓް ޓްރޭސިންގެ ކަންކަން މިހާރު ކުރިއަށް ގެންދާ ކަމަށް ޝަހުޒާ ވިދާޅުވި އެވެ. ގދ. ތިނަދޫގައި ހުންނަ ޑރ. އަބްދުއްސަމަދު މެމޯރިއަލް ހޮސްޕިޓަލުން ހާއްސަ ޓީމެއް ވެސް ކޮންޓެކްޓް ޓްރޭސިންގެ ކަންތައްތަކުގައި އެހީތެރިވާން ހޯޑެއްދު އަށް ދިޔަ އެވެ.\n"ހައި ރިސްކު މީހުން ފާހަގަކޮށް، ސާމްޕަލް ނެގުމުގެ މަސައްކަތް މި ކުރަނީ،" ޝަހުޒާ ވިދާޅުވި އެވެ.\nހޯޑެއްދޫގެ އިތުރުން އެ އަތޮޅު ފަރެސްމާތޮޑާ އާއި ވިލިނގިލީގައި ވެސް ކޮވިޑަށް ޕޮޒިޓިވް ދެ މީހުން އެބަ ތިއްބެވެ. އެ ދެ މީހުން ވެސް ތިބީ ހޯމް ކަރަންޓީންގަ އެވެ.\nމިހާތަނަށް 8،281 މީހަކު ރާއްޖެއިން ކޮވިޑް-19 އަށް ޕޮޒިޓިވްވެފައިވި ނަމަވެސް އެ ބައްޔަށް މިހާރު ފަރުވާ ހޯދަމުން ދަނީ 2،769 މީހުންނެވެ.\nއިތުރު ލިޔުންތައް ގދ. ތިނަދޫ ގދ. ހޯނޑެއްދޫ ބަލިތައް ހެލްތު ޕްރޮޓެކްޝަން އެޖެންސީ ސިއްހަތު


SunOnline: Cash card aa nulaa faisaa jamaa kuraa ATM machine eh MIB in bahattaifi\nކޭޝްކާޑާ ނުލާ ފައިސާ ޖަމާކުރާ އޭޓީއެމް މެޝެނެއް އެމްއައިބީއިން ބަހައްޓައިފި\n01 Sep 2020, 19:07\nއެމްއައިބީ ހެޑް އޮފީސް -- ފޮޓޯ: އެމްއައިބީ\nމޯލްޑިވްސް އިސްލާމިކް ބޭންކުން ފައިސާ ޖަމާކުރަން އާ މެޝިނެއް ބަހައްޓައިފިއެވެ.\nފައިސާ ޖަމާކޮށް ނެގުމުގެ ހިދުމަތްލިބޭ މި އީސީއާރުއެމްގެ އެންމެ ތަފާތުކަމަކީ އެއްވެސް ކޭޝްކާޑެއް ބޭނުންނުކޮށް ފައިސާ ފަސޭހަކަމާއެކު ޖަމާކޮށްލެވުން ކަމަށް އެ ބޭންކުން ބުންޏެވެ.\nއެގޮތުން އެއެމްއައިބީ ގައި އެކައުންޓެއް ނެތް މީހުންނަށްވެސް ތިންވަނަ ފަރާތެއްގެ އިސްލާމިކް ބޭންކުގެ އެކައުންޓަކަށް މި މެޝެނުން ފައިސާ ޖަމާކުރެވޭނެއެވެ.\nކޭޝްކާޑަކާ ނުލައި ފައިސާ ޖަމާކުރެވޭނީ ކިހިނެއް؟\nކޭޝް ކާޑު ބޭނުންނުކޮށް ފައިސާ ޖަމާކުރުމުގެ ހިދުމަތަކީ ރާއްޖެއަށް އާ ހިދުމަތެކެވެ.\nމި ހިދުމަތް އިސްލާމިކް ބޭންކުން ދޭނީ ކޭޝް ކާޑުގެ ބަދަލުގައި ފޯނު ނަންބަރު ޖެހުމުން ފޯނަށް އޯޓީޕީއެއް ފޮނުވައިގެންނެވެ. އޯޓީޕީ ޖެހުމަށް ފަހު ފައިސާ ޖަމާކޮށްލަންވީއެވެ.\nމި އޭޓީއެމް މެދުވެރިކޮށް އާންމު ފަރުދުންގެ އިތުރުން ވިޔަފާރިވެރިންނަށްވެސް ފަސޭހަކާމާއެކު ފައިސާޖަމާކުރެވޭނެ ކަމަށް އެމްއައިބީ އިން ބުންޏެވެ.\nއެއްވެސް ކޭޝްކާޑެއްބޭނުން ކުރުމަކާނުލާ ފައިސާޖަމާކުރެވޭގޮތް ހަމަޖެހިފައިވާއިރު ވިޔަފާރި އެކައުންޓުތަކަށް ދުވާލަކު 500،000 ރުފިޔާ އަދި އަމިއްލަ ވިޔަފާރިތަކުގެ އެކައުންޓަށް އަދި އަމިއްލަ އެކައުންޓެއްނަމަ ދުވާލަކު 200،000 ރުފިޔާ ޖަމާކުރެވޭނެއެވެ.\nއެމްއައިބީގެ ހެޑް އޮފީސް އޭޓީއެމް ލޮބީގައި މި މެޝިން ބަހައްޓާފައިވާއިރު، ކުރިޔަށް އޮތް މަހެއްހާ ދުވަސްތެރޭ އަމީނީމަގު އެމްއެންޔޫ އޭޓިއެމް އަދިއަމީރު އަހްމަދުމަގު ފާމުދޭރިގޭގައި ބެހެއްޓިފައިވާ އޭޓީއެމް ލޮބީގައި މީގެެ ޒަމާނީ އޭޓީއެމްތައް ބަހައްޓާނެ ކަމަށް އެމްއައިބީ އިން ބުންޏެވެ.\nމި ވަގުތު މާލޭގައި އެމްއައިބީގެ ފަސް އޭޓީއޭމް ސެންޓަރު އެބަހުއްޓެވެ. އަދި ހުޅުމާލެ އަދި ހުޅުލޭގައިވެސް އެމްއައިބީގެ އޭޓީއެމް ބަހައްޓާފައިހުރެއެވެ. ހުޅުމާލޭގައި އިތުރު އޭޓީއެމް އެއް ބެހެއްޓުމުގެ މަސައްކަތް ކުރަމުންދާ ކަމަށް އެމްއައިބީ އިން ބުންޏެވެ.\nމަންޓާ އިން ކުޑަހުވަދޫ އަށް ޝެޑިއުލް ދަތުރުތައް ފަށައިފި\nއޮސްޓްރިއަން އެއާލައިނުން ރާއްޖެއަށް ދަތުރު ފަށައިފި\nއުރީދޫ ސުޕަނެޓްގެ ހިދުމަތް ހޯރަފުށްޓަށް


Windows7ahvure Windows 10 kuri araifi | Mihaaru\nވިންޑޯޒް 10 އަށް ވިންޑޯޒް7ފަހަތަށް ޖައްސާލެވުނީ، ވިންޑޯޒް7އަށް ސަޕޯޓް ހުއްޓާލަފާނެ ކަމަށް ބެލެވެން ފެށުމުން\nވިންޑޯޒް 10 އެންމެފަހުން ވިންޑޯޒް7އަށް ވުރެ ކުރިއަރައިފި\n08 ޖެނުއަރީ 2019 - 07:38\nވިންޑޯޒް 10 އާންމު މާކެޓަށް 2015 ގައި ނެރުމަށް ފަހު، މައިކްރޮސޮފްޓުން އަމާޒެއް ކަނޑައެޅި އެވެ. އެއީ 2018 ނިމުމުގެ ކުރިން އެއް ބިލިއަން ޑިވައިސްގައި ބޭނުންކުރެވޭ އޮޕަރޭޓިން ސިސްޓަމަކަށް ހެދުމެވެ. އެކަމަކު، މުއްދަތު ހަމަވިއިރު ވެސް، އެ ލަނޑުދަނޑި ހާސިލެއް ނުކުރެވުނެވެ.\nސްމާޓްފޯނުތަކާއި ޓެބްލެޓްތަކަށް ޚާއްސަ އަދަދެއް ވިންޑޯޒް 10 ގައި ހިމެނެ އެވެ. ވިންޑޯޒް 10 ހާސިލްކުރާނެ މިންވަރު އަންދާޒާކޮށް ގުނުމުގައި ސްމާޓް ޑިވައިސްތައް ވެސް ވަނީ ހިމަނާފަ އެވެ. މައިކްރޮސޮފްޓަށް އެ އަމާޒަށް ވާސިލުނުވެވުނު ސަބަބަކީ، ސްމާޓްފޯން މާކެޓްގައި ވިންޑޯޒް ފޯނުތަކަށް ފުރުސަތު ގެއްލިގެން ދިއުމެވެ.\nމައިކްރޮސޮފްޓުން ދެން މަސައްކަތްކުރީ ވިންޑޯޒް7އަށް ވުރެ މަގުބޫލް އޮޕަރޭޓިން ސިސްޓަމަކަށް، ވިންޑޯޒް 10 ހެދުމަށެވެ. އެހެން ނަމަވެސް، އެކަމުގައި ތަޖުރިބާކުރަން ޖެހުނު ދަތިތަކާ ހެދި، އަވަސް ތާރީޚެއްގައި އެކަން ވެސް ފުރިހަމަވާ ގޮތެއް ނުވި އެވެ. ވިންޑޯޒް 10 އަށް، ވިންޑޯޒް7އަށް ވުރެ ދަރަޖަ މަތިވެވުނީ ދާދި މިދާކަށް ދުވަހު، ފާއިތުވި އަހަރު ޑިސެމްބަރުގަ އެވެ.\nވެބް މާކެޓް ދިރާސާކުރާ ފާމެއް ކަމަށް ވާ "ނެޓް މާކެޓް ޝެއާ" އިން ހާމަކުރި ގޮތުގައި، ވިންޑޯޒް އާއިލާގައި މިހާރު އެންމެ ގިނަ މީހުން ބޭނުންކުރާ އޮޕަރޭޓިން ސިސްޓަމަކީ ވިންޑޯޒް 10 އެވެ. ވިންޑޯޒް7ބޭނުންކުރާ މީހުންގެ އަދަދު އަޑިއެޅި ސަބަބަކީ، ވިންޑޯޒް7ސަޕޯޓް ހުއްޓާލަން މައިކްރޮސޮފްޓުން ނިންމި ތާރީޚު ކައިރިވަމުން އައުމެވެ.\nއޮޕަރޭޓިން ސިސްޓަމަކަށް އަދި އެޕްލިކޭޝަނަކަށް ސަޕޯޓް ހުއްޓާލައިފި ނަމަ، ސެކިއުރިޓީ ޕެޗްތައް ފިޔަވައި އިތުރު ކުރިއެރުމެއް ފޯރުކޮށް ނުދެ އެވެ. ސެކިޔުރިޓީ ޕެޗްތައް ވެސް ދެނީ ވަކި މުއްދަތަކަށެވެ. އެ އަށް ފަހު އެ އެއްޗެއް މުޅިން ހުއްޓާލަ އެވެ.\nއިތުރު ލިޔުންތައް މައިކްރޮސޮފްޓް ވިންޑޯޒް ވިންޑޯޒް ފޯން ވިންޑޯޒް ފޯން7ވިންޑޯޒް އެކްސްޕީ\nމައިކްރޮސޮފްޓް ވިންޑޯޒް ފޯން ހުއްޓާލަނީ\nބުއްދިވެރި ގޮތަކީ ވިންޑޯޒް ފޯނު ހުއްޓާލުން\nދިވެއްސަކަށް 60 އަހަރުގައި ޑިގްރީ!\nޑީޑީ ސަސްޕެންޑް ކުރި އިރު އަނބިކަނބަލުން ވަޒީފާގައި!\nފޭކް ހައިޖެކަކުން އުމުރު ދުވަހުގެ ޖަލު ހުކުމެއް\n17 hours ago 165\nއެންމެ އުހުން ފެނުނު ހިތްގައިމުކަމާއި ކުރިއެރުން!\n"އަބަދުވެސް ބޭނުންވީ އެންމެންނަށް އިންސާފު ލިބެން"\nލަތީފާ ޖޭއެސްސީއަށް ހޮވީ ފަނޑިޔާރުންގެ ވޯޓުން: އިންތި\nPosted on: 18 June 2019\nVermillion International Pvt Ltd


Bali Gabool Kurumah Fahu Court Ah Dhiyumaky Hodulaafai Alun Eh Kaan Ulhunhaa Hadi Kameh - Ali Zahir - Vaguthu\nބަލި ގަބޫލުކުރުމަށްފަހު ކޯޓަށް ދިއުމަކީ ހޮޑުލާފައި އެ އަލުން ކާން އުޅުންހާ ހަޑިކަމެއް - އަލީ ޒާހިރު\nނޫސްވެރިންގެ ބައްދަލުވުމެއްގައި އަލީ ޒާހިރު ވާހަކަފުޅު ދައްކަވަނީ - ވަގުތު އިމޭޖަސް: އިބްރާހީމް ޝާބިލް\nބަލި ގަބޫލު ކުރުމަށްފަހު އިންތިހާބު ބާތިލް ކުރުމަށް ކޯޓަށް ދިއުމަކީ ހޮޑުލާފައި އަލުން އެ ކާން އުޅުންހާ ހަޑިކަމެއް ކަމަށް އަދާލަތު ޕާޓީގެ ނައިބު ރައީސް އަލީ ޒާހިރު ވިދާޅުވެއްޖެއެވެ.\nއަލީ ޒާހިރު ކުރެއްވި ޓްވީޓެއްގައި ވިދާޅުވީ ތަހްޒީބު މުޖުތަމައުތަކުގައި އިންތިހާބުގެ ބަލި ގަބޫލުކޮށްފައި ތާކުންތާކު ނުޖެހޭ ކަންތަކާ ކޯޓަށް ގޮސް ޝައްކު ކުރުމަކީ ހޮޑުލާފައި އެ އަލުން ކާން އުޅުން ހާ ހަޑިކަމެއް ކަމަށެވެ.\n" ރައްޔިތުން ބޮޑުތަނުން ނޫނެކޭ ބުނުމުން ތަހްޒީބު މުޖުތަމައުތަކުގައި މިފަދަ ގޮތަކަށް އަމަލު ނުކުރާނެ " އަލީ ޒާހިރު ވިދާޅުވިއެވެ.\nދައުވާ ކުރަން ނުވަތަ ނުކުރަން ޕީޖީއަށް އެންގުމުގެ ބާރެއް އަޅުގަނޑަކަށް ނެތް: އަލީ ޒާހިރު\nއޮކްޓޯބަރ 14, 2018 13:36\nކަލޭގެ ދީންވެރިކަމަށް ކޮށްފައިވާ އަސަރުފެނިނަ ހިނިވެސް އާދޭ، ދެރަވެސްވޭ! މިހާރު ދީނޭ ކިޔާކަށް ނޭނގޭ! މިހާރު ކިޔަން އެނގެނީ ޑިމޮކްރަސީ.. ތަހުޒީބު މުޖަތަމަޢު.. ވޯޓު.. މިނިވަންކަން.... ކަލޯ ހުރިހާ ދީނެއްގެ މީހުންނަށްވެސް ދިވަހިރާއްޖޭގައި އުޅެވޭނޭ ތިޔަދުލުން ބުނާ ދުވަހަކަށް މިހާރު މިއިންތިޒާރުކުރަނީ! މިމީހުންނަށް ރޭކާނުލާ ﷲ މިމީހުން ފަޟީޙަތްކުރައްވާއިރުވެސް.\nތިޔައީ ވަރަށް ބޮޑު ތެދުފުޅެއް.. މިފަހަރު މިޖެހުނީ އެއްބަސް ވާން.\nއަލީ ޒާހިރު ތީ ދީނީ އިލްމުވެރިއެއްބާ. މާ ލަދު ކުދަވެގެން ތިޔަ ޔަހޫދީންގެ ބައިގަނޑު ފަހަތުން ދުވަނީ ކޮބާއިބާ ދަސްވި އެއްޗަކީ. އުނގެނުނު އިލްމަކީ. އަދުލު އިންސާފަކީ އޮންނައެއްޗެއް. އިންތިޚާބުގެ ޝައްހަކަން ގެއްލުނީމަ ކެންޑިޑޭޓަށް ގާނޫނުން ލާޒިމުކުރޭ ސްޕްރީމް ކޯތަށް ދާން. އެންމެ ފަހު ބަސް ބުނާނީ އެކޯޓުން. ކަލެއެއް ނޫން.\nއޮކްޓޯބަރ 14, 2018 13:40\nބަލި ޤަބޫލުކުރުމަށްފަހުވެސް މައްސަލަ ތަކެއް އުޅޭކަމަށް ޝައްކު ކުރެވެންޏާ ކޯޓަށް ދިޔުމަކީ މައްސަލައެއް ނޫން.\nދީނީ ޢިލްމުވެރިއެއް ތިޔަގޮތައް އުޅުމަކީ ހުތުރު ކަމެއްނޫންތަ؟\nއޮކްޓޯބަރ 14, 2018 13:59\nޚ ކަލެއަށް ކެރޭނެތަ މީރު އެއްޗެއް ދިނިއްޔާ ކާން\nއޮކްޓޯބަރ 14, 2018 14:02\n2008 ގަ ވެރިކަމައް އެމްޑީޕީ ގެނެސްދީފަ ހަމަ އެވެރިކަންވައްޓާލަން އުޅުމަކީ ކަލޭ ފަހަރުވައްލާފަ އަމިއްލައައް ފަހަރުވައް ބުއިންކަހަލަ ހަޑިކަމެއް\nއޮކްޓޯބަރ 14, 2018 14:04\nޥެރިކަމާހެދި ބޫތު ކާފ\nއޮކްޓޯބަރ 14, 2018 14:11\nމި ޖަހާލަތު ޕާޓީ ކޮހފިޔޔާ ކޮންމެ ކަމެއްވެސް ހުއްދަ އަނާރާ ހަފތާކު އެއްފަހަރު ބުމަހަދަނީ މީ ﷲ ޙަރާމް ކުރެއްވި ކަމެއްކަން ނޭނގެނީބާ ވޯޓް ވަގު ވަގު ވޯޓް\nއޮކްޓޯބަރ 14, 2018 14:15\nތީގެ މާނަ އަކީ ފާފައެއް ކޮށްފަ ތައުބާވާން ވެސް ނުޖެހެއޭ ދޯ؟ ބަލިގަބޫލުކުރީ ބަލިވީމަ.. މަކަރު ހެދިކަން އިނގނީ ފަހުން.. އެހެން ވީމަ ފާފައަށް ތައުބާ ވާހެން މަކަރު ހެދިކަން އިނގުނީމަ އެކަން ވެސް ބަލަން ޖެހޭ.\nކޮން ކަމަކާ ބިރުން ތި ތެޅި ފޮޅެނީ.\nއޮކްޓޯބަރ 14, 2018 14:19\nޔަޤީންކަން ނެތީމާ ދެވަނަ ފަހަރަކަށް ވޯޓް ނުލާން ތި އުޅެނީ...\nއޮކްޓޯބަރ 14, 2018 14:28\nއަޅުގަނޑަކަށް ހިޔެއްނުވޭ އަލީޒާހިރު މިހާރު ހަމައިގަ ހުންނަވާހެންނެއް!!!! އެމްޑީޕީގެ ފިކުރުގައި ހަމަ ރަނގަޅަށް ވެސް ތިހުންނެވީ ޖެހިވަޑައިގެންފަ!!!ތީ މިހާރު އަދާލަތުޕާރޓީގެ ވިސްނުމާއި ފިކުރުގެ ބޭފުޅެއްކަމަކަށް ޤަބޫލެއް ނުކުރެވޭ....\nޢަރަބިއްޔާއާއި މަޢުހަދުން ކިޔެވުމަށްފަހު، މެދުއިރުމަތިން ކިޔަވާފައިވާ ބޭފުޅަކު، އަޒުހަރުގައި މަތީތަޢުލީމު ނިންމާ، ހިތްވަރާއި ޢަޒުމާއި ކެރުމާއެކު، ނުކުމެފައިވަނީ، އިޞްލާޙީ އެޖެންޑާއެއްގައި ބުރައުފުލަމުން ގެންދާ ބައެއްގެ ފަހަތުންނެވެ. އެހެނީ، ރައްޔިތުންގެ މަޖިލިސް ޙިސާރު ކޮށްފައިވާއިރު، މިނިވަން މުޢައްސަސާތައް ޕެރަލައިޒް ވެފައިވާއިރު، ކޯޓްތަކުގެ މައްޗަށް އުންމީދު ގެއްލިފައިވާއިރު، ހައްޔަރުގައި ތިއްބެވި ސިޔާސީ މުފައްކިރުންނާއި މުއައްރިޚުންނާއި މުޢައްލިމުންގެ ޙުރުމަތުގައި، ޤައުމަށްޓަކައި ރައްޔިތުންނަށްޓަކައި، އުތީމު ތިންބެއިންނާއި ދަންޑެހެލާއި ދެޙާޖީންގެ ދައުރު އަދާކުރާނެ ބަޔަކު މިހިނދުން، މިހިނދަށް ސިޔާސީ ސަފުތަކަށް ނާރައި ފަރުޖެހޭކަށް ނޯންނާނެއެވެ.\nދޮގެއްބުނުމަށްފަހު އެކަމުގެ ގޯސް ވިސްނިގެން ތެދެއްބުނުންވެސް އެފަދަތޯ ސޭޚު؟\nއޮކްޓޯބަރ 14, 2018 20:43\nއެންމެ ރީތި ގޮތަކަށް ވާނީ ބަލި ޤަބޫލުކުރުމަށްފަހު ދެން ދައުލަތުގެ މުދާ ތަކުގައި އަލިފާންޖެހުން.\nކަލޭ އަނގަ ފުޅާތިކުރަނީ މިޤައުމުން ކިތައް ޕަސެންޓް މީހުންގެ ތާއީދު ކަލެއަށް އޮވެގެންތަ، ހަޔާތް ކުޑަވިޔަސް ތީފުކެއް ބޮޑުވަރު، 3000 މީހުން ހަމަނުވޭ ކަލޭ ނިސްބަތްވާ ދީންވިއްކާ ޕާޓީއަށް


އިޒްރޭލުގައި 30 އަށްވުރެ ގިނަ ފިރިހެނުން ވެގެން ކުޑަކުއްޖަކު ގޭންގު ރޭޕްކޮށްފި – Haftha\nThu,3December, 2020, 6:08 pm\nއިޒްރޭލުގައި 16 އަހަރުގެ ކުއްޖަކު ގޭންގު ރޭޕްކުރި މައްސަލައާ ގުޅިގެން ބަޔަކު މުޒާހަރާ ކުރަނީ ---\nއިޒްރޭލުގައި 30 އަށްވުރެ ގިނަ ފިރިހެނުން ވެގެން ކުޑަކުއްޖަކު ގޭންގު ރޭޕްކޮށްފި\nއިޒްރޭލުގެ ދެކުނުގައި އޮންނަ ރިސޯޓް ޓައުންއެއްގެ ހޮޓަލެއްގައި 30 އަށްވުރެ ގިނަ މީހުން ވެގެން 16 އަހަރުގެ އަންހެން ކުއްޖަކު ގޭންގު ރޭޕްކުރި މައްސަލައެއް އެގައުމުގެ ފުލުހުން ބަލަން ފަށައިފި އެވެ.\nމީޑިއާ ރިޕޯޓްތައް ބުނާ ގޮތުން، އެ މައްސަލަ ކުއްޖާގެ ފަރާތުން ފުލުހުންނަށް ހުށަހެޅީ މިދިޔަ ހުކުރު ދުވަހު އެވެ. އަދި އެކަމުގެ ތުހުމަތުގައި ދެ މީހަކު ވަނީ ހައްޔަރުކޮށްފައިވާ އިރު، އޭގެ ތެރެއިން އެކަކަކު ވަނީ ކުއްޖާއާއެކު ޖިންސީ ގުޅުން ހިންގުމުގައި 30 އަށްވުރެ ގިނަ މީހުން ބައިވެރިވެފައިވާ ކަމަށް ބުނެފަ އެވެ. ނަމަވެސް އޭނާ އެކުއްޖާ ރޭޕްކުރި ކަމަށް އޭނާ އިންކާރު ކުރެ އެވެ.\nރިޕޯޓްތައް ބުނާ ގޮތުން، އެކުއްޖާ ރިސޯޓް ޓައުންއަށް ގޮސްފައިވަނީ ރައްޓިއްސަކާއެކު މިމަހުގެ ކުރީކޮޅު އެވެ. އެތަނުން ރައްޓެހިންތަކަކާ ދިމާވި ކަމަށާއި ކުއްޖާ ރޭޕްކޮށްފައިވަނީ މަސްތުކޮށްގެން ކަމަށް ވެސް ރިޕޯޓްތައް ބުނެ އެވެ.\nއެ މައްސަލައާ ގުޅިގެން އިޒްރޭލުގެ ބޮޑުވަޒީރު ބިންޔާމިން ނަތަންޔާހޫ ވަނީ، އެކަމުގައި ބައިވެރިވި އެންމެން އިންސާފުގެ ކުރިމައްޗަށް ގެންނަން ގޮވާލައިފަ އެވެ. އަދި މި މައްސަލައިގައި ކުއްޖާގެ ދިފާއުގައި އެގައުމުގައި އެތައް ހާސް ބަޔަކު ދަނީ މުޒާހަރާ ވެސް ކުރަމުންނެވެ.


ފޮހެވޭނޭ ބާއޭ… 34 – Esfiya\nވެހެމުން ދިޔަ ވާރެއަށް ބަދަލެއް ނާދެއެވެ. ހުއްޓާލުމެއް ނެތި ވާރޭ ވެހުމުގެ ނަތީޖާއަކަށް ވީ މަގުތަކުގައި ފެން ބޮޑުވުމެވެ. މަންޒިލާ ހަމައަށް ދެވެނީ ބޮޑެތި ފެން އާރުތައް ހުރަސްކޮށްގެންނެވެ. ދޭތެރެއަކުން ވިދާލާއިރު މުޅި ފަޒާ އަލިކޮށްލައެވެ. ރޯޅިތައް ވެސް އޭގެ ހަރުކަށިކަން ދައްކާލަމުން ދިޔައެވެ. ކުޑަތަކަށް ވެސް އެ ގަދަފަދަ ރޯޅިތަކާ ހަނގުރާމަ ކުރެވޭކަމަކަށް ނުވެއެވެ.\nކޮލެޖް ނިމުމާއެކު ފުރަތަމަވެސް ޒޯޔާ ގުޅާލީ ނަވްރަސް އަށެވެ. އަދި މި ވިއްސާރާގައި އޭނަ ބަލާނަޔަސް ރަގަޅު ވާނެ ކަމަށް ބުނެލިއެވެ. ނަވްރަސް އެކަމާ އެއްބަސް ކުރެވުނީ ޒޯޔާ އެތައް ބަހަނާއެއް ދެއްކި ފަހުންނެވެ. ޔަޝްމް ވެސް ބަލްޤީޝްއަށް ގުޅާލަމުން އެކްސްޓްރާ ކްލާސް ތަކެއް އޮތް ވާހަކަ ބުންޏެވެ.\n”ނަސީބެއް އެއްބަސް ވި ކަން…. އިރުކޮޅަކުން ޤާސިމް އަންނާނެ…..”\nފޯންކޯލް ނިންމާލަމުން ޒޯޔާ ބުންޏެވެ. ދެމީހުން އިންތިޒާރުގައި ތިއްބާ ކާރެއް އައިސް މަޑުކޮށްލައިފިއެވެ. އެއީ އަޅިކުލައަކަށް ދާ ކާރެކެވެ. ޒޯޔާ އެކަރާށް އިޝާރާތްކޮށްލިއެވެ. އަދި އެމީހުން ބަލާ އައިސްފިކަމަށް ޔަޝްމް ގާތު ބުންޏެވެ. ވާރޭ ތެރޭން ދުވެލާފައި ގޮސް ދެކުދިން ވެސް ކާރަށް އެރިއެވެ. ނަސީބަކުން އޭރު ވާރޭ އޮތީ ތުނިކޮށްލާފައެވެ. ތެމިގެން ދާން ޖެހުމުން ޔަޝްމްއަށް ފިނިވާ ގޮތް ވިއެވެ. ނުވީތާކަށް ކާރު ތެރެވެސް އެހާ ފިންޏެވެ. ޒޯޔާއަށް ވިސްނުނީ ކަން ނޭގެއެވެ. އޭނަ ޤާސިމް ގާތު އޭސީގެ ފިނި ދަށްކޮށްލަން ބުނެލިއެވެ.\n”ކްރިސްޓަލް” އަކީ ދެބުރިއަށް ނަގާފައިވާ ގެއެކެވެ. ގޭގެ ބޭރުން ބަލާއިރު މުސްކުޅި ގޮތެއް އިމާރާތުގައި ހުއްޓެއްކަމަކު އެތެރެއިން ފެންނަނީ ޒަމާނީ ކުލަތަކެކެވެ. ނުހަނު ޗާލެވެ. ގޯތީގެ ގޮތުން ބަގީޗާ ކުޑަ ކަމުގައި ވިޔަސް ހިތްދަމައިގަންނަ ފަދަ ޖާދުލެއް އެތާނގައި ވެސް އެކުލެވިގެން ވިއެވެ. އެއީ ޒޯޔާގެ މަންމަ ޝަރުމީލާގެ މިންނެއް މަސައްކަތެވެ. އޭނައަކީ ގަސްހެއްދުމަށް ފޯރިއެއް ހުންނަ މީހެކެވެ.\nޒޯޔާގެ އެކުވެރިޔާ ފެނުމުން ޝަރުމީލާ އަވަސްވެގަތީ މެހުމާން ދާރީ އަދާކުރުމަށެވެ. އޭނަ ޔަޝްމް ގާތުން މައުލޫމާތު ސާފުކޮށްލުމަށްފަހު އައީ ހޮޓްޗޮކްލެޓެއް ތައްޔާރުކޮށްލައިގެންނެވެ. އޭނަ ޔަޝްމް އާއި ޒޯޔާއާއެކު ބޮޑުކޮޓަރީގައި ވާހަކަ ދައްކަން މަޑުކޮށްލިއެވެ. ޝަރުމީލާއަށް މޫސުން ކަމުދާ ގޮތެއް ނުވިއެވެ. އޭނަ ކަންބޮޑުވެފައި ވަނީ އޭނަ އިންދާ ގަސްތަކާ މެދުގައެވެ.\nޒޯޔާ އިނީ މަންމަގެ ފަރާތުން ސަލާމަތްނުވެވިގެންނެވެ. ޔަޝްމްއާ އެހާ ގިނައިން ސުވާލުކުރަން ފެށުމުން ހިތްހަމަވެސް ނުޖެހުނެވެ. ނަމަވެސް އޭނަ އިނީ ހިނިތުންވުމަކުން ފުއްދާލައިގެންނެވެ. ވަގުތު ކުޑަތަން ވަމުން ދާތީއާއެކު ނުތަނަވަސްކަން ވެސް މޫނުމަތިން ފެނެއެވެ. ޔަޝްމްގެ ހާލަކީ ވެސް އެއީއެވެ. ޝަރުމީލާ ދިޔައީ ގަޑިއެއްހާ އިރު ފަހުންނެވެ. އެއާއެކު ޒޯޔާ އަވަސް އަވަހަށް ތެދުވުނެވެ. އަދި ޔަޝްމް ގާތު އަތުގެ އިޝާރާތުން އައުމަށް ބުންޏެވެ.\nދެކުދިން ދެވަނަ ފަންގިފިލާގެ ފުޅާ ކޮރިޑޯން ހިނގާލާފައި ގޮސް ދޮރެއް ހުޅުވާލިއެވެ. އަދި ކޮރިޑޯއަށް އަވަސް ނަޒަރެއް ދިނުމަށްފަހު އެތެރެއަށް ދެމިގެންފިއެވެ.\nކޮޓަރިއަށް ވެރިވެފައި އޮތް އަނދިރިކަމަށް ނިމުމެއް އައި ހިނދު އެތަން ހުރި ހާލު ފެނި ޒޯޔާއަށް ދެފަރާތަށް ބޯހޫރާލެވުނެވެ. އެތަން ހީވަނީ ކުޑަވަރެއްގެ ގޮނޑެއް ހެންނެވެ. ލައިމް އަދި ހުދުކުލައިގެ ލިޔާ މޭޒު މަތީ ނަވްރަސްގެ ލެޕްޓޮޕް ބަހައްޓާފައި ވާއިރު އެމޭޒު ވެސް ހިސޯރުކޮށްލާފައި ވަނީ ގަނޑުތަކުންނެވެ. ވަށައިގެން ހުރި ފޮތް ހަރުގަނޑުތަކުގައި ފޮތްތަކާއި ފައިލްތައް ތަރުތީބެއް ނެތި ބަހައްޓާފައި ހުއްޓެވެ. ޑަސްބިން ވަނީ ގުޅައަކަށް ޖަހާލެވިފައި ހުރި ގަނޑުތަކުން ފުރިބާރުވެފައެވެ. ބޭރަށް ވެސް ބައެއް ގަނޑުތައް ފައިބާފައި ހުއްޓެވެ. ފޮތް ހަރުގަނޑެއްގެ މަތީގައި ހުރި އޮޓޮމެޓިކް އެއާރ ޕްރެޝްނާރގެ އަޑު އިވިގެން ދިޔުމުން ޔަޝްމްއާއި ޒޯޔާ ސިހޭ ގޮތް ވިއެވެ.\nދެމީހުން ދެން އަވަސް ވެގަތީ ބޭނުންވާ ފަދަ އެއްޗެއް ފެނޭތޯއެވެ. ޔަޝްމް ފޮތް ހަރުގަނޑުތައް ބަލަމުން ދިޔައީ ފަރުވާތެރިކަމާ އެކުގައެވެ. ގަޑިއިރު ފާއިތުވެގެން ދިޔައިރު މާޔޫސްކަން ހިތަށް ވެރިވާން ފެއްޓިއެވެ. ޒޯޔާ ވެސް ޔަޝްމްއަށް ބަލާލީ ނާއުއްމީދުން ފުރިގެން ވި ފަދަ ނަޒަރަކުންނެވެ. ޔަޝްމް ގޮސް ޑަސްބިން ހާވަން ހުއްޓާ މޭގަނޑަށް ފިނިވެގެން ދިޔައީ ބަރު ފިޔަވަޅުތަކެއްގެ އަޑު އިވެން ފެށުމުންނެވެ. އެއާއެކު އޭނަގެ ހަރަކާތްތަކަށް ހުއްޓުމެއް އަތުވެއްޖެއެވެ. އޭނައަށް ބަލާލެވުނީ ޒޯޔާ އަށެވެ. ޒޯޔާ ވެސް ހުރީ ތަން މިނަށް ދެލޯ ބޮޑުކޮށްލައިގެން އަނގަމަތީ އަތް އަޅާލައިގެންނެވެ. އޭނަގެ މޫނުމަތިން ހާސްވެފައިވާވަރު ހާމަކޮށްދެއެވެ. ޔަޝްމްގެ ނިތުގައި ވެސް ފިނިދަލެއް ހިއްލާލިއެވެ. ދެމީހުން އެކަކު އަނެކަކަށް ބަލަން ތިބެފައި ޒޯޔާ ގޮސް ކޮޓަރީގެ ބޮކި ނިއްވާލިއެވެ. އަދި ލިޔާ މޭޒު ކައިރީ ހުރި ކުޑަދޮރުތަކުގެ ފޮތިގަނޑު ކުޑަކޮށް ދުރުކޮށްލަމުން ކޮރިޑޯއަށް ނަޒަރު ހިންގާލިއެވެ. އޭރު ނަވްރަސް ފޯނެއްގައި ހުރެ އެދިމާއަށް އާދެއެވެ.\n”ދޮންބެ…” ހަދާނެ ގޮތް ހުސްވެފައިވާ ރާގަކަށް ޒޯޔާ ބުންޏެވެ. އަނދިރީގެ ތެރޭން އޭނައަށް ކޮޓަރިއަށް އަވަސް ނަޒަރެއް ދެވުނެވެ. އަދި ޔަޝްމްއަށް އިޝާރާތްކޮށްލީ ފާޚަނާއާ ދިމާއަށެވެ. ދެމީހުން ދުވެލާފައި ގޮސް ފާޚަނާއަށް ވަދެ ދޮރު ލެއްޕި ތަނާ އިރުކޮޅެއްވެސް ނުވަނީސް ނަވްރަސް ކޮޓަރިއަށް ވަން އަޑު އިވުނެވެ.\nޒޯޔާއަށް ވުރެ ބޮޑަށް ހާސްވެފައި ހުރީ ޔަޝްމް އެވެ. އޭނަ ހުރީ ނޭވާ ހިފަހައްޓާލައިގެންނެވެ. ނަވްރަސް ސާފު އިބާރާތުން މަނާކޮށްފައި ވަނިކޮށް މިޝްޔާގެ ހަޤީޤަތް ހޯދަން އޭނަ ނަވްރަސްގެ ސްޓަޑީއަށް ވަންކަން ފަޅާއަރައިފިނަމަ އޭނަ ދެކެ ނަވްރަސް ހިތްހަމަނުޖެހޭނެކަން ކަށަވަރެވެ. ޔަޝްމް ބިރުގަތެވެ. އެހެން ވާކަށް އޭނަ ނޭދެއެވެ.\n”އައި ހޯޕް ހީ ޑަޒަންޓް ކަމް ހިޔާރ…” ވައިއަޑަކުން ޒޯޔާ ބުނެލިއެވެ. ޔަޝްމްގެ ފަރާތުން ޖަވާބެއް ނުލިބުނެވެ. ޔަޝްމް ހުރީ ފިނިވެފައެވެ. މޫނުމަތިން ހިއްލާފައިވާ ދާތިކިތައް އެކަމަށް ހެކިދެއެވެ. ނަވްރަސް އަވަހަށް އެތަނުން ދާނެ ވަގުތަކަށް އިންތިޒާރު ކުރެވެން ފެށުނީ ކެތްތެރިކަމެއް ނެތިއެވެ. އެނޫން ގޮތަކަށް އޭނަގެ ހާސްކަމަށް ނިމުމެއް ނެތެވެ.\nނަވްރަސް ވާހަކަ ދައްކާ އަޑު އިވެއެވެ. ޔަޝްމްގެ އިންތިޒާރަށް ނިމުމެއް އަންނަން ވަގުތުކޮޅެއް ނެގިއެވެ. ކޮޓަރީގެ ދޮރު ލެއްޕުނު އަޑަށް ޔަޝްމްއަށް ހަމަޖެހުމުގެ ނޭވާއެއް ދޫކޮށްލެވުނެވެ. ޒޯޔާއަށް ވެސް މެއެވެ. ޒޯޔާ ފާޚަނާއިން ނިކުންނަން ތަޅުގައި ހިފާލުމުން ހުޅުވޭ ގޮތެއް ނުވިއެވެ. އޭނަ އަތަށް ލެވުނު ހާ ބާރަކާއެކު ތަޅުގެ ގޮބު އަނބުރާލެވޭތޯ އުޅުނެވެ. ވީކަމެއް ނެތެވެ. އޭނަގެ ހާސްކަން މައްޗަށް ޖެހިލީ ދެނެވެ.\n”ޔުމް މިނުހުޅުވެޔޭ، ސްޓަކް ވެފަ…” ޒޯޔާ ބުނެލިއެވެ. ޔަޝްމްއަށް ޒޯޔާގެ ޖުމްލަ އަޑު އިވޭއިރަށް އަތްދަބަސް ތެރެއިން ފޯނުނަގައި ތަޅަށް އަލިއަޅުވާލިއެވެ. ”ޒޯ، އަދި އެއްފަހަރު ބަލާބަ…” ޔަޝްމް ބިރުގަންނަ ގޮތް ވިއެވެ.\n”އިޓްސް ޖޭމްޑް… ނުހުޅުވެޔޭ…” ޒޯޔާ އަތަށް ލެވުނުހާ ބާރަކާއެކު ދޮރު ހުޅުވަން މަސައްކަތްކުރިއެވެ. ޒޯޔާ ވަރުބަލި ވުމުން ޔަޝްމް ވެސް އެކަމާ އުޅުނެވެ. ދެމީހުންގެ ހިތަށް ބިރުވެރިކަން ފޭދިގެން ދިޔައީ އެހިސާބުންނެވެ. ދާހިތްލަން ފެށިއެވެ. މީހާ ފިނިވާން ފަށައިފިއެވެ. އަނދިރީގެ ތެރޭގައި ތިބެން ޖެހުމުންނެވެ.\n”ޔުމް އަޅެ ދެން ކިހިނެއްތަ ހަދާނީ… ވަރަށް ބިރުއެބަގަނޭ، ހީވަނީ މިތާ މީހަކު ހުރިހެން، ފޯނުން ލައިޓް ޖައްސަބަ…” ޒޯޔާއަށް ނޭވާލާން ވެސް އުނދަގޫވެއްޖެއެވެ. ޔަޝްމް ފޯނުގެ ލައިޓް ޖައްސާލިއެވެ. އޭނައަށް ހުދުވަމުން ދިޔަ ޒޯޔާގެ މޫނު ފެނި ކަންބޮޑުވުން އިތުރުވެގެން ދިޔައެވެ. ޒޯޔާގެ އަތުގައި ހިފާލެވުނެވެ. ޒޯޔާ ބުނީ އަނދިރިދެކެ ބިރުގަންނަނީ ކަމަށެވެ. އެއީ ޔަޝްމް ވެސް ބިރުގަންނަ އެއްކަމެވެ.\n”ޔުމް ދީބަ ފޯނު، މިތަނުން ނިކުމެވެން އޮތީ އެންމެ ގޮތެއް…” ޒޯޔާ ބުންޏެވެ.\n”އެކަމަކު އޭރުން…” ނަވްރަސްއަށް ބޭޒާރު ވެދާނެތީ ޔަޝްމްގެ އަޑުގައި ޖެހިލުންވުން އެކުލެވިގެން ވިއެވެ. އޭނޫން އިތުރު ގޮތެއް ނެތީ ހެއްޔެވެ؟\n”ނޯ އަދާރ ޗޮއިސް…” ޒޯޔާ ބުންޏެވެ. ޔަޝްމްއަށް ޖެހުނީ އެކަމާ އެއްބަސް ވާށެވެ. އޭނަ ވެސް ބަންދުވެފައިވާ ކުޑަ ގޮޅިއެއްގެ ތެރޭގައި ހުންނާކަށް ބޭނުމެއް ނޫނެވެ. ނަވްރަސްއާ ކުރިމަތިލާނެ ހިތްވަރެއް ވެސް އޭނަގެ ނެތެވެ. މިހުރިހާ ކަމަށްފަހު ނަވްރަސް އޭނަ ދެކެ ރުޅި އައިސްފިނަމަ ޔަޤީނުން ވެސް ހިތަށް ވޭން ލިބޭނެއެވެ.\n”ހެލޯ… ދޮންބޭ….” ނަވްރަސް ފޯނު ނެގުމާއެކު ޒޯޔާގެ އަޑު ކަންފަތުގައި ޖެހުނެވެ. ޒޯޔާގެ އަޑުއިވި ހާސްކަމުން ގޭގެ ފެންޑާއަށް ނިކުތް ނަވްރަސް ގަނޑުކޮށްލައިފިއެވެ.\n”ޒޯ…” ނަވްރަސްގެ އަޑުގައި ކަންބޮޑުވުން އެކުލެވިގެން ވިއެވެ.\n”ދޮންބޭ، އައި ނީޑް ޔޯރ ހެލްޕް، އައެމް ސްޓަކް…” ޒޯޔާ ބުނެލިއެވެ.\n”ވަޓް؟ ކޮންތާކު ތިހުރީ؟…” ނަވްރަސްގެ ހިތަށް ފިނިވެލައިފިއެވެ. ޒޯޔާއަށް ކަމެއް ވީ ކަމަށް ހީކޮށް މުޅި މީހާ ހާސްކޮށްލައިފިއެވެ. ހިތުގެ ތެޅުން އެތައް ގުނައަކަށް އަވަސް ވެގެން ދިޔައެވެ.\n”ދޮންބެ ސްޑަޓީ ރޫމްގެ ފާޚަނާގަ، ޕްލީޒް ހެލްޕް މީ، ހާސްވެގެން ގޮސް ނޭވާ ނުލެވިގެން މިއުޅެނީ….” ޒޯޔާ ބުނެލިއެވެ. އެއާއެކު ނަވްރަސްއަށް ދުއްވައިގަނެވުނީ ސްޓަޑީއާ ދިމާއަށެވެ.\nނަވްރަސްއަށް ޖެހުނީ ދޮރު ހަލާކުކުރާށެވެ. އެއަޑަށް ޒޯޔާއާއި ޔަޝްމް ތިބީ އެކަކު އަނެކަކު ގައިގައި ބައްދާލައިގެންނެވެ. ނަވްރަސް ކުރާނެ ސުވާލަކަށް ދޭނެ ޖަވާބަކާ މެދު ވިސްނާލާނެ ވަގުތެއް ވެސް ނުލިބުނެވެ. ހުޅުވިގެން ދިޔަ ދޮރާއެކު ޔަޝްމްއާއި ޒޯޔާ ފެނި ނަވްރަސްއަށް ލިބިގެން ދިޔައީ ހައިރާންކަމެކެވެ. އޭނައަށް ބަލަން ހުރެވުނީއެވެ.\n”ކީއްކުރަން މިތަނަށް ވަނީ؟….” ނަވްރަސް ސުވާލުކުރިއެވެ. ޔަޝްމް ބިރުގެންފައިވާ ތަން ފެނި އެއަންހެންކުއްޖާ ގެނެސް މޭގައި ޖައްސާލަން ބޭނުންވިއެވެ. ހިމާޔަތް ދޭން ބޭނުން ވިއެވެ. ނަމަވެސް އެފަދައިން ކަންތައް ކުރާނެ ހިތްވަރެއް ނުލިބުނީ ރޭގައި ހިނގާ ދިޔަ ހާދިސާ ހަނދާނަށް އައުމުންނެވެ.\n”ޒޯ އާއޭ ދޮންބެ ސުވާލު މިކުރަނީ….” ޖަވާބު ބޭނުންވެފައި ހުރެ ނަވްރަސް އެހިއެވެ. ޒޯޔާއަށް ކުށްވެރިއެއް ފަދައިން އިސްޖަހާލެވުނެވެ. އޭރު ޔަޝްމް ހުރީ ނަވްރަސްގެ މޫނަށް ނުބަލަން ހުވާކޮށްގެންކަން ނޭގެއެވެ. ފިނިވެފައިވާ ދެއަތްތިލަ ޖޯޑުކޮށްލައިގެން ހުރިއިރު އޭނަގެ ނަޒަރު ހުއްޓާލެވިފައިވަނީ ބިންމައްޗަށެވެ. ޔަޝްމްއާއި ޒޯޔާގެ ހިމޭންކަން ނަވްރަސްއަށް ދޭހަވާން ނެގީ މަދު ސިކުންތުކޮޅެކެވެ. އެއާއެކު އޭނަގެ ނަޒަރު ހުއްޓިގެން ދިޔައީ ޔަޝްމް އަށެވެ.\n”ޖަވާބު…” ކުރިއަށް ފިޔަވަޅެއް އަޅާލަމުން ނަވްރަސް ބުންޏެވެ. އޭނަގެ އަޑުގައި ރުޅިވެރިކަމެއް އެކުލެވިގެން ނުވެއެވެ. އެހެނަސް ޔަޝްމްއަށް ނަގައިގަނެވުނީ މުޅިން ގޯސްކޮށެވެ. ބިރުން ހުރުމުން ކަމަށް ވެސް ވެދާނެއެވެ. އޭނަގެ ހިތަށް އަސަރުކުރިއެވެ. އޭނަގެ ބިރު ހަޤީޤަތަކަށް ވުމުންނެވެ. ނަވްރަސް އެހުރީ އޭނަ ދެކެ ރުޅިއައިސްފައެވެ. މިފަދަ ފިޔަވަޅެއް އެޅުމުގެ ކުރިން ވިސްނާލެވުނު ނަމައެވެ. ކުރެވޭނެ ކަމެއް ނެތެވެ. މިހާރު ވަގުތު ފާއިތުވެއްޖެއެވެ. އޭނައަށް އެވަނީ ނަވްރަސްގެ ރުޅިވެރިކަމާ ކުރިމަތިލާން ޖެހިފައެވެ.\nނަވްރަސްގެ ސުވާލަށް ޖަވާބެއް ނުލިބުނެވެ.\n”ދޮންބެ ބޭނުން ޔަޝްމްއާ އެކަނި ވާހަކައެއް ދައްކާލަން…” ޒޯޔާއަށް ބަލާލަމުން ނަވްރަސް ބުންޏެވެ. އެޖުމްލައިން ޔަޝްމްގެ މޭގަނޑަށް ލޮޅުމެއް އަރައިފިއެވެ. އިހްތިޔާރަކާ ނުލާ އިސްއުފުލާލެވުނެވެ.\nޒޯޔާއަށް ބަލާލެވުނީ ޔަޝްމްއަށެވެ. ޔަޝްމް އެކަނި ދޫކޮށްލާފައި ނުދާނަމޭ ބުނާ ފަދަ ގޮތަކަށެވެ. މިކަމުގައި ދެމީހުންގެ އަތެއް ވެސް އެބައޮތެވެ. ހަމައެކަނި ޔަޝްމް ކުށްވެރިވާކަށް އޭނަ ނޭދެއެވެ.\n”ޒޯ އަހަރެން ނޫޅެމޭ ޔަޝްމްއަށް ގެއްލުމެއް ދޭކަށް، އަހަރެން ބޭނުމީ ހަމައެކަނި ވާހަކަ ދައްކަން…” ނަވްރަސް ޔަޤީންކަން ދެމުން ބުނެލިއެވެ.\nޔަޝްމް ޒޯޔާއާ ބަދަލުކޮށްލި ނަޒަރާއެކު ދެކެވުނު ސިއްރު ވާހަކަތަކަށް ފަހުގައި ޒޯޔާ ބޯޖަހާލިއެވެ. ޒޯޔާ ކުރިއަށް އަޅައަޅާ ހުރި ފިޔަވަޅުތައް ހުއްޓުނީ ނަވްރަސް ގޮވާލުމުންނެވެ.\n”ދެން ބޭރުން ދޮރުގަ ކަންފަތް ޖަހައިގެން ހުންނާނީކީ ނޫން…” ނަވްރަސް ބުނެލިއެވެ. އެއާއެކު ޒޯޔާ ތުން އަނބުރާލާފައި ނުކުމެއްޖެއެވެ. އަދި ކޮޓަރީގެ ދޮރުލައްޕާލިއެވެ. ނަމަވެސް އޭނަ އެތަނުން ދާކަށް ޚިޔާލެއް ނުކުރިއެވެ. ކޮޓަރީގެ ބޭރުގައި މަޑުކޮށްލައިގެން ހުއްޓާ ނަވްރަސް ދޮރު ހުޅުވާލުމުން ލަދުގަންނަ ގޮތް ވިއެވެ. ނަވްރަސް ހުރީ އުނަގަނޑުގައި ދެއަތްވިއްދާލައިގެންނެވެ.\n”މިދަނިއްޔޭ…..” ޒޯޔާ ފަޔަށް ލެވުނުހާ ބާރަކާއެކު ގޮސް ލޯކުރިމަތިން ގެއްލިއްޖެއެވެ.\nޔަޝްމް ހުރީ ހަދާނެ ގޮތް ހުސްވެފައެވެ. ދެއަތް މޮޑެލަމުން ދިޔައިރު ނަވްރަސްގެ ތޫނު ދެލޯ އޭނައަށް އަމާޒުވެގެން ދިޔުމާއެކު ހިތުގެ ތެޅުން މަޑު ޖެހިލިހެން ހީވިއެވެ. އޭނައަށް ބަލަން ހުރެވުނީ އެވެ. ހިތުގައި އޮތް ބިރު އޭރު ވެސް ފިލައިގެން ނުދެއެވެ.\nނަވްރަސް އައިސް ޔަޝްމްއާ ކުރިމައްޗަށް ވާހެން މޭޒުގެ ކަނުގައި އިށީނެވެ. ދެއަތް މޭޒުގައި ވިއްދާލައިގެން އިންއިރު އޭނަ ފަރުވާތެރިކަމާއެކު ޔަޝްމްއަށް ބަލަމުން ގެންދިޔައެވެ. ޔަޝްމްއަށް ވަށައިގެން ހޯދާލެވުނެވެ. ނަވްރަސްއަށް ނުބަލައި ވޭތޯ އޭނަ މަސައްކަތްކުރިއެވެ. ނަމަވެސް ހިތުގެ އެދުމާ އޭނަ ދެކޮޅު ހަދާނީ ފަހެ ކިހިނެއް ހެއްޔެވެ؟ ނަވްރަސް ވެފައިވަނީ ޚާއްސަ މީހަކަށެވެ.\n”އަހަންނަށް ބުނެ ދީފާނަންތަ ޔަޝްމް ތިހާވަރަކުން މިޝްޔާގެ މައުލޫމާތު ހޯދަން ބޭނުންވާ ސަބަބެއް؟…” ނަވްރަސް ސީދާ ދިޔައީ އޭނަގެ މައުޟޫއުއަށެވެ. ”އަހަރެން މީނީ ޔަޝްމްގެ ޖަވާބެއްގެ އިންތިޒާރުގަ…” ނަވްރަސް ބުނެލިއެވެ.\n”ޔަޝްމް…” އެދެމެދަށް ވެރިވެފައި އޮތް މަރުގެ ހިމޭންކަމަށް ނަވްރަސް ނިމުމެއް ގެނުވިއެވެ. ހަޤީޤަތުގައި އޭނަ އިންތިޒާރުކުރަމުން ދިޔައީ ޔަޝްމްގެ އަޑު އިވޭނެ ވަގުތަކަށެވެ. އެއަޑު ވެފައި ވަނީ ކަންފަތަށް ވިރިގެންދާ ފަދަ ހިތްގައިމު ރީތި މިޔުޒިކަކަށެވެ.\n”އެއީ…އެއީ…” ޔަޝްމްއަށް ވާހަކަދައްކަން އުނދަގޫވިއެވެ.\n”ޓޭކް އެ ޑީޕް ބްރެތް….” ނަވްރަސް ބުނެލިއެވެ.\nނަވްރަސް ބުނި ފަދައިން ޔަޝްމް ކަންތައް ކުރިއެވެ. އޭނައާއި ނަވްރަސްގެ ހަތަރުކަޅި ގުޅިލާމެހިގެން ދިޔައިރު އެދެމެދުގައި ދަގަތްޕާނީ ބާރެއް ވާ ހެނެންވެސް ހީވިއެވެ. ޔަޝްމްއަށް ކަޅި ޖަހާނުލައި ބަލަން ހުރެވުނެވެ. އެސޫރައިން ހިތަށް ފިނިކަމެއް ގެނެސްދެއެވެ. އިރުކޮޅަކަށް ވިޔަސް ހުރިހާ ކަމެއް މަތިން ޔަޝްމް ހަނދާން ނެތުނެވެ. ނަވްރަސް ވެސް އިނީ ޔަޝްމްގެ ސޫރައަށް ގެއްލިފައެވެ. އެތަފާތު ރީތިކަން ދެކެ ލޯބި ވެވިއްޖެއެވެ. ހިތުގައި ވާ އިހުސާސްތައް ބަންޑުންކޮށްލަން ހިތް ބާރުއަޅަން ފެއްޓިއެވެ. ޔަޝްމްގެ ދެލޮލުން ވެސް އޭނައަށް ތަފާތު ޖަޒުބާތުތަކެއް ފާހަގަ ކުރެވިގެން ދިޔައެވެ. އެހެނަސް އެހިތުގައިވާ ޖަޒުބާތުތަތައް ފާޅުކުރަން ނަވްރަސް ޖެހިލުންވި ސަބަބެއް އޭނައަށް ނޭގުނެވެ. ހިމޭންކަމާއެކު ވަގުތު ފާއިތުވަމުން ދިޔައެވެ.\n”ނަވްރަސް އަހަރެން ދެކެ ރުޅި ނާންނައްޗޭ، އަހަރެން މިއަދު މިތަނަށް އައީ އިތުރު ޗޮއިސްއެއް ނެތީމަ، ފަހަރެއްގައި ވެސް ނަވްރަސް ރުޅިއަރުވާލާކަށް ނޫން، އައެމް ސޮރީ….” ހިތްވަރުލިބުމާއެކު ޔަޝްމް ފުރަތަމަ ވެސް މާފަށް އެދުނެވެ.\n”ކީއްވެގެންތަ އަހަރެން ޔަޝްމް ދެކެ ރުޅިއަންނަންވީ؟، ދުވަހަކު ވެސް އެހެން ވާނެ ހެނެއް ހިޔެއް ނުވޭ… އެކަމަކު ރޭގަ ޔަޝްމް ދިޔައީ އަހަރެން ދެކެ ރުޅިއައިސްގެނެއްނު؟…” ނަވްރަސްގެ ޖުމްލައިގައި ވި ފޮރުވިފައިވާ މާނަ ޔަޝްމްއަށް ނަގިގަނެވުނެވެ. އެއާއެކު ހިތަށް ހަމަޖެހުމެއް ގެނެސްދިނެވެ.\n”އަސްލު އެފަދަ ޖަވާބެއް ލިބިދާނެ ކަމަކަށް ނޫން ދިޔައީ، އެހެންވެ އެގޮތަށް ރިއެކްޓް ކުރެވުނީ، އައެމް ސޮރީ….” ޔަޝްމް ބުންޏެވެ. ”ދެން ތިހާ ގިނައިން މާފަށް ނޭދުނަސް ވާނެޔޭ… އަދި ވެސް އަހަރެން ކުރި ސުވާލަށް ޖަވާބެއް ނުދެމެއްނު…” ނަވްރަސް ހިނިތުންވުމަކާއެކު ބުންޏެވެ. އެހިނިތުންވުމުގެ ތެރެއަށް ޔަޝްމް ގެއްލުނެވެ. ހަމަހޭވެރިކަން ވީ ނަވްރަސް އޭނަގެ ލޯކުރިމަތިން އަތް ހުރަސްކޮށްލުމުންނެވެ.\nޔަޝްމްއަށް ސިހިފައި ފަހަތަށް ފިޔަވަޅެއް އަޅާލެވުނެވެ. އޭރުވެސް ނަވްރަސް އިނީ ހިނިތުންވެލައިގެންނެވެ.\n”އެއީ، އެއީ…. އަހަރެންގެ ކްލޯޒް ފްރެންޑެއް، އަހަރެން ބޭނުންވަނީ މިޝްޔާ ޓްރީޓްމެންޓް ނަގަން ޖެހުނު ސަބަބު އޮޅުން ފިލުވަން….” ޔަޝްމް ބުނެދިނެވެ.\n”ވައި؟…” ނަވްރަސް ބުމަ އަރުވާލިއެވެ.\n”އެއީ އަހަންނަށް ބަޔަކު އޮޅުވާތީހެން ހީވާތީ… އަހަރެން ބޭނުން ވަނީ މިޝްޔާއަށް ވީ ގޮތް ބަލަން، މިޝްޔާއަށް އެކްސިޑެންޓް ދިމާވުމުގެ ފަހަތުގައި ސިއްރުތަކެއް ވާހެން ހީވާތީ، އަހަރެން ހަޤީޤަތް ހޯދަން ވަރަށް މަސައްކަތް ކުރިން، އެކަމަކު އެކަށީގެންވާ ފަދަ ނަތީޖާއެއް ނުނެރެވުނު، އެންޑް ދެން އައި މެޓް ޔޫ…. އަހަރެންގެ ހިތް ބުނަނީ މިޝްޔާއަށް ވަރަށް ބޮޑު އަނިޔާއެއް ލިބިފައިވާކަމަށް……” ޔަޝްމް ވިސްނުން ތެރިކަމާއެކު ވާހަކަ އަތުރާލަމުން ދިޔައެވެ. ނަމަވެސް ހިތުގައި ބިރުވެރިކަން އޮތެވެ. ނަވްރަސް އަކީ ވިސްނުން ތޫނު ޒުވާނެކެވެ. ބުނެވޭ އެއްޗަކުން އޭނަ ބޭޒާރު ވެސް ވެދާނެއެވެ.\n”ކޮން ބަޔަކު؟…” ނަވްރަސް ސުވާލަކަށް ފަހު ސުވާލެއް ކުރަމުން ދިޔައެވެ. ހާސްވިއެއްކަމަކު ޔަޝްމް ބެލީ އެކަން ސިއްރުކުރެވޭ ތޯ އެވެ.\n”ފެމިލީ، ދެން ބުނެބަލަ، އާރ ޔޫ ގޮއިންގް ޓު ޓެލް މީ؟، އަހަރެން ދުވަހަކު ވެސް މީހަކު ގާތު މިހާ ބޮޑަށް އާދޭސް ނުކުރަން…. ޕްލީޒް… ޔޫ އާރ މައި އޮންލީ ހޯޕް….” ޔަޝްމް އާދޭހުގެ ރާގަކަށް ބުންޏެވެ.\nAlhey haada reechey .thanx ingey mifadha vaahakatah genesdhey thee\nNice story ira tha first 😉\nލޯ މެރޭ ހިނދު ހީވޭ ގާތުގާ ވާހެން(38)\nހިތާމަ އެހެނިހެން ލޯބި May 25, 2017


Dhipika Ves TicTok Ge Avaigai jehihjjeh - Vaguthu\nދީޕިކާ ވެސް ޓިކްޓޮކްގެ އަވައިގައި ޖެހިއްޖެ\nބޮލީވުޑްގެ އެންމެ އަގުބޮޑު ތަރި ދީޕިކާ ޕަޑުކޮން ވެސް ޓިކްޓޮކް ބޭނުން ކުރަން ފަށައިފިއެެވެ.\nގިނަ ބަޔެއްގެ ލޯބި ހޯދައިފައިވާ ދީޕިކާ ޓިކްޓޮކް ކުޅެން ފަށައިފި ކަމަށް އޭނާ ސޯޝަލް މީޑިއާ މެދުވެރިކޮށް ހިއްސާކުރި ވީޑިއޯ އަކުން އަންގައިފައިވާއިރު ދީޕިކާ ޕަޑުކޮން ޖަހައިގެން އޭނާ ޓިކްޓޮކުން ފެންނާނެ ކަމަށް ވަނީ ބުނެފައެވެ.\nދީޕިކާ ޕަދުކޯން އަކީ މިހާރު މުޅި ދުނިޔެ ވެސް ދަންނަ މަޝްހޫރު ބަތަލާ އެކެވެ. އޭނާއަކީ ބޮލީވުޑްގައި މިހާރު މަސައްކަތްކުރާ އެންމެ އަގުބޮޑު ބަތަލާ އެވެ. އެންމެ އަގުބޮޑު ބަތަލާގެ މަގާމު ލިބުމަކީ އުފާވުމުގެ އިތުރުން އަމިއްލަ ނަފްސަށް ކުޑަކޮށް ކުށެއް ކުރެވޭ ކަމުގެ އިހްސާސް ކުރެވޭ ކަމަށް ދީޕިކާ ބުންޏެވެ. ސަބަބަކީ ފައިސާއަށް ވުރެ ފިލްމަށް އިސްކަން ދޭން ބޭނުންވާތީ އެވެ.\nގިނަ ބައެއްގެ ލޯބި ހޯދާފައިވާ ދީޕިކާ އެންމެ ފަހުން ފެނިގެން ދިޔައީ "ޕަދްމާވަތު" އިންނެވެ. ދީޕިކާގެ ކުރިއަށް އޮތް ފިލްމަކީ މެގްނާ ގުލްޒާރުގެ "ޗަޕާކް" އެވެ. އެފިލްމު ނެރުމަށް ހަމަޖެހިފައިވަނީ މިމަހުގެ 10 ވަނަ ދުވަހުއެވެ.\nގިނަ ބަޔަކު ޓިކްޓޮކް ބެލުމަށް މަރު ދޭއިރުގައި ދީޕިކާ ޓިކްޓޮކް ބޭނުން ކުރަން ފެށުން ވެގެން ދިޔައީ ގިނަ ބަޔެއްގެ ސަމާލުކަން ހުއްޓިގެން ދިޔަ ކަމަކަށެވެ.\nއިންސްޓަގްރާމް އަށް އަފްކޮށްފައިވާ މި ވީޑިޔޯގެ ކެފްޝަންގައި ބުނެފައިވަަނީ ޓިކްޓޮކް ބޭނުން ކުރައްވާ ފަރާތްތައް ލަސްނުކޮށް އަވަހަށް ދީޕިކާއަށް ފޮލޯ ކުރުމަށެވެ.\n#DeepikaPadukone now finally makes her #TikTok debut..💃🏻❤ Have you followed her? . Follow @iwmbuzz for more updates. . . . #actress #celebrity #celebrities #bolly #bollywood #bollynews #bollyupdates #TikTok #film #filmindustry #filmynews #filmyupdates #iwmbuzz #iwmbuzzhindi\nA post shared by IWMBuzz (@iwmbuzz) on Jan 4, 2020 at 1:30am PST\nޖެނުއަރީ 5, 2020 11:35\nރާއްޖޭގައި ޓިކްޓޮކް އެއްޗަކަށް ނުވިޔަސް ދުނިޔޭގެ މަޝްހޫރު ހުރހާތަރިން އެބައުޅޭ


vnews - UAE rayyithun raajje ah dhathuru kurumugai samaaluvumah angaifi\nޔޫއޭއީ ރައްޔިތުން ރާއްޖެއަށް ދަތުރުކުރުމުގައި ސަމާލުވުމަށް އަންގައިފި\nރާއްޖޭގައި ޗުއްޓީ ހޭދަކުރި ފަތުރުވެރިންތަކެއް - ފޮޓޯ: ޑަބްލިއުޕީއާރް\nރާއްޖެއަށް ދަތުރުކުރާ ޔޫއޭއީ މީހުން ރާއްޖޭގައި އުޅޭއިރު އަމިއްލަ ސަލާމަތާ ރައްކާތެރިކަަމަށް ސަމާލުވުމަށް ޔޫއޭއީ ސަރުކާރުން އެގައުމުގެ ރައްޔިތުންނަށް އިލްތިމާސްކޮށްފި އެވެ.\nޔޫއޭއީ ސަރުކާރުން މިފަދަ އިލްތިމާސްއެއް ކޮށްފައި މިވަނީ ދިވެހި ރާއްޖޭގެ ސުޕްރީމް ކޯޓުން ހުސްވި މަހުގެ އެއް ވަނަ ދުވަހު ނެރެފައިވާ އަމުރާ ގުޅިގެން ރާއްޖޭގެ ސިޔާސީ މަޝްރަހު ވަރަށް ބޮޑަށް ހަލަބޮލިވެ، ރާއްޖޭގައި މިމަހުގެ ފަސް ވަނަ ދުވަހުން ފެށިގެން 15 ދުވަހަށް ކުއްލި ނުރައްކަލުގެ ހާލަތު ވެސް އިއުލާން ކޮށްފައި ވުމުންނެވެ.\nޔޫއޭއީގެ މިނިސްޓްރީ އޮފް ފޮރިން އެފެއާޒް އެންޑް އިންޓަނޭޝަނަލް ކޯޕަރޭޝަންގެ ރަސްމީ ޓުވިޓާ އެކައުންޓުން އިއްޔެ ކުރި ޓުވީޓެއްގައި ބުނީ ސިޔާސީ ގޮތުން ރާއްޖެ ހަލަބޮލިވެފައިވާ މިދަނޑިވަޅުގައި ރާއްޖެ އަށް ދަތުރުކުރާ އެ ގައުމުގެ ރައްޔިތުން ސަމާލުވުމަށް އެދޭ ކަމަށެވެ. އަދި ރާއްޖެއަށް ދަތުކުރާ ޔޫއޭއީގެ ރައްޔިތުން އިމަޖެންސީ ހާލަތުގައި ގުޅޭނެ ހޮޓްލައިން ނަންބަރެއް ވެސް ވަނީ އެޓްވީޓްއާއެކު އާންމު ކޮށްފައެވެ.\nރާއްޖޭގައި ކުއްލި ނުރައްކަލުގެ ހާލަތު އިއުލާނު ކުރުމާއި ގުޅިގެން ޔޫއޭއީގެ އިތުރުން ދުނިޔޭގެ އެހެން ބައެއް ބޮޑެތި ގައުމުތަކުން ވެސް ވަނީ އެގައުމު ތަކުގެ ރައްޔިތުން މިވަގުތު ރާއްޖެއަށް ދަތުރުނުކުރުމަށް އެދިފަ އެވެ. އޭނގެ ތެރޭގައި ރަޝިޔާ، އެމެރިކާ، ޗައިނާ، ޖަރުމަން، އިނގިރޭސިވިލާތް އަދި އިންޑިއާ ހިމެނެއެވެ.\nރާއްޖޭގެ ސިޔާސީ މަސްރަހު ގޯސްވުމާއި ގުޅިގެން ދުނިޔޭގެ މީޑިއާތަކުގެ ސަމާލުކަމަށް ވެސް މިވަގުތު ރާއްޖެ ވަނީ އައިސްފަ އެވެ. އަދި ރާއްޖޭގައި ކުއްލި ނުރައްކަލުގެ އަމުރު ހިންގައި ސަރުކާރުން ހިންގަމުން ގެންދާ އަމަލުތަކާ ގުޅިގެން އެކަމާ ދެކޮޅަށް ގިނަ ބަޔަކު ދަނީ ވެރިރަށް މާލޭގައި މެދުނުކެނޑި މުޒާހަރާތައް ކުރަމުންނެވެ.


SunOnline: Sirisena anekkaaves parliament inthihaabugai vaadha kuravvany\nސިރިސޭނާ އަނެއްކާވެސް ޕާލިމެންޓު އިންތިހާބުގައި ވާދަ ކުރައްވަނީ\nރުގިއްޔާ މުހައްމަދު މޫސާ 28 Dec 2019, 13:11\nކުރީގެ ރައީސް މައިތިރިޕާލާ ސިރިސޭނާ ވަނީ އަނެއްކާވެސް ޕާލިމެންޓަށް ވާދަ ކުރައްވާނެކަން އިއުލާން ކުރައްވާފަ -- ފޮޓޯ: އޭޕީ\nކޮލަމްބޯ (ޑިސެމްބަރު 28): ސްރީލަންކާގެ ކުރީގެ ރައީސް މައިތިރިޕާލާ ސިރިސޭނާ އަނެއްކާވެސް އެގައުމުގެ ޕާލިމެންޓުގެ ގޮނޑިއަކަށް ވާދަ ކުރައްވާނެކަން އިއުލާން ކުރައްވައިފި އެވެ.\nއަންނަ އަހަރު ބާއްވަން ހަމަޖެހިފައިވާ ޕާލިމެންޓު އިންތިހާބުގައި ސިރިސޭނާ ވާދަ ކުރައްވާނީ 1989އިން 2015އަށް އޭނާ ތަމްސީލު ކުރެއްވި ޕޮލޮނަރުވަ ޑިސްޓުރިކްޓުގެ ގޮނޑިއަށެވެ. އަދި ވާދަ ކުރައްވާނީ އޭނާ އިސްކޮށް ހުންނަވާ ސްރީލަންކާގެ ފްރީޑަމް ޕާޓީ (އެސްއެލްއެފްޕީ) އެލަޔަންސްގެ ކެންޑިޑޭޓެއްގެ ގޮތުގަ އެވެ.\nދެހާސްފަނަރަ ވަނަ އަހަރުން ފެށިގެން ލަންކާގައި ރައީސްކަން ކުރެއްވި ސިރިސޭނާ މިދިޔަ މަހު ބޭއްވި ރިޔާސީ އިންތިހާބުގައި ވާދަ ނުކުރައްވަ އެވެ. އެއީ އެސްއެލްއެފްޕީގެ ރިޔާސީ ކެންޑިޑޭޓު ކަމަށް ސިރިސޭނާ ހޮވުމަށް ގިނަ މެމްބަރުންގެ ތާއިދު ނުލިބުމުންނެވެ.\nމީގެ އިތުރުން މިދިޔަ އަހަރުގެ އޮކްޓޫބަރު މަހު ސިރިސޭނާ ކުއްލި ގޮތަކަށް އޭރުގެ ބޮޑުވަޒީރު ރަނިލް ވިކްރަމަސިންހަ މަގާމުން ދުރުކުރައްވާ، ގައުމު ހަލަބޮލި ކުރެއްވުމާ ގުޅިގެންނާއި މިދިޔަ އޭޕްރިލް މަހު އެގައުމުގައި ދިން ހަމަލާތައް ނުހުއްޓުވުނީ ރައީސްގެ އިހުމާލުން ކަމަށް ގިނަ އަދަދެއްގެ ރައްޔިތުން ގަބޫލު ކުރާތީ، ސިރިސޭނާއަށް ގިނަ ބައެއްގެ ނުރުހުން އަމާޒުވެފައި ވުމުންނެވެ.\nއެ އިންތިހާބު ކާމިޔާބު ކުރެއްވީ އެސްއެލްއެފްޕީންވެސް ތާއިދު ކުރި އިދިކޮޅު ކެންޑިޑޭޓު ގޯޓާބަޔަ ރާޖަޕަކްސަ އެވެ. އަދި އޭނާ ބޮޑުވަޒީރު ކަމަށް އައްޔަން ކުރެއްވީ ބޭބޭފުޅު މަހިންދަ އެވެ.\nމަހިންދަ 2005އިން 2015އަށް ލަންކާގެ ރައީސްކަން ކުރެއްވި އިރު ސިރިސެނާ ވަނީ ހަތަރު އަހަރުވަންދެން ހެލްތު މިނިސްޓަރުކަން ކުރައްވާފަ އެވެ.\nއަންނަ އަހަރުގެ ޑިސެމްބަރު މަހުގެ ކުރިން ބާއްވަން ޖެހޭ ލަންކާގެ ޕާލިމެންޓު އިންތިހާބު ބާއްވާނެ ވަކި ތާރީހެއް އަދި ކަނޑައަޅާފައި ނުވެ އެވެ. ނަމަވެސް ރައީސް ގޯޓާބަޔަ ވަނީ އެ އިންތިހާބު ބޭއްވެން އޮތް އެންމެ އަވަހަކަށް ބާއްވާނެ ކަމަށް ވިދާޅުވެފަ އެވެ.


Covid test ge natheeja nulibi lasvaathy Meera ah masaiykaiy nukurevifai!\nކޮވިޑް ޓެސްޓުގެ ނަތީޖާ ނުލިބި ލަސްވާތީ މީރާއަށް މަސައްކަތް ނުކުރެވިފައި!\nކޮވިޑް-19ގެ ޕެންޑެމިކަށް އަހަރެއް ވެގެން ދިޔައިރު، އެ ބަލިމަޑުކަމުން އަރައިނުގަނެވުމަކީ، މުޅި ދުނިޔެއަށްވެސް ދިމާވެފައިވާ ބޮޑު ގޮންޖެހުމެކެވެ. ފަސޭހަކަމާއިއެކު ގައިން ގަޔަށް އަރާ މިބައްޔަކީ މާ ނުރައްކާތެރި ބައްޔެއް ނޫން ކަމުގައިވިޔަސް، އުމުރުން ދުވަސްވީ މީހުންނާއި، ބައެއް ކަހަލަ ޞިއްޙީ ހާލަތްތައް ކުރިމަތިވެފައިވާ ފަރާތްތަކަށް މިއީ ނުރައްކާވާ ބައްޔެކެވެ. ބައެއް ފަހަރު ފުރާނައަށް ނުރައްކާވާ ހާލަތަށްވެސް ދެއެވެ.\nކޮވިޑްގެ ކޭސްތައް އަދިވެސް މުޅީން މައިިތިރި ނުވާތީ، ރައްކާތެރިކަމުގެ ފިޔަވަޅުތައް ދޫކޮށްލެވޭކަށްވެސް ނެތެވެ. މި ޕެންޑެމިކްގައި، ރައްކާތެރިކަމުގެ ފިޔަވަޅުތަކާއިއެކު އެންމެ ބޮޑު ދަތިކަމެއް ކުރިމަތިވެފައިވަނީ ފަންނާނުންގެ މަސައްކަތަށެވެ. އެގޮތުން ރިސޯޓުތަކަށް ގޮސް، ފަތުރުވެރިން މުނިފޫހިފިލުވައިދީ، ލަވަކިޔައިދޭ ހުނަރުވެރިންގެ މަސައްކަތަށް ގިނަ ގޮންޖެހުންތަކެއް ވަނީ ކުރިމަތިވެފައެވެ.\nރާއްޖޭގައި މިވަގުތު ހުރި އެންމެ މަޤުބޫލު އެއް ލަވަކިޔުންތެރިޔާ، މީރާ މުޙައްމަދު މާޖިދު މިވަނީ، ކޮވިޑަށް ޓެސްޓު ކުރުމަށް ހަދާ ޕީސީއާރް ޓެސްޓުގެ ނަތީޖާ ލަސްވާތީ ކަންބޮޑުވުން ފާޅުކޮށްފައެވެ. އޭނާ ކުރި ޓްވީޓެއްގައި ބުނީ ހަފުތާއަކު ދެތިން ފަހަރަށް ޕީސީއާރް ޓެސްޓު ހަދަންޖެހޭއިރު، އެ ޓެސްޓުތަކުގެ ނަތީޖާ ލިބުން ދަތިވާތީ މަސައްކަތަށް ވަރަށް ބޮޑަށް ހުރަސް އެޅޭ ކަމަށެވެ.\n"އަހަރުމެން މި އުޅެނީ އާމްދަނީ ހޯދަން މަސައްކަތް ކުރަން. ބައެއްގެ ނާގާބިލުކަމުން އެކަމަށް ހުރަސް އެޅުނީމަ ގެއްލުން ވަނީ ކޮންބަޔަކަށް؟" މީރާގެ ޓްވީޓުގައި ސުވާލު އުފައްދާފައިވެއެވެ.\nމީރާ ކުރި އިތުރު ޓްވީޓެއްގައި ބުނީ ކޮވިޑް ޓެސްޓުތަކުގެ ނަތީޖާ ލިބުން އަވަސް ކުރުމަށް ކަމާއިބެހޭ ފަރާތްތަކަށް ގޮވައިލާ ކަމަށެވެ. އެ ޓްވީޓުގައި ހެލްތު މިނިސްޓަރު އަޙްމަދު ނަސީމާއި، ޑިރެކްޓަރ ޖެެނެރަލް އޮފް ޕަބްލިކް ހެލްތު މައިމޫނާ އަބޫބަކުރުގެ އިތުރުން، ހެލްތު ޕްރޮޓެކްޝަން އެޖެންސީ (އެޗްޕީއޭ)ވެސް ވަނީ ޓެގް ކޮށްފައެވެ.\nކޮވިޑް ޓެސްޓުގެ ނަތީޖާ ލިބެންދެން، ޓެސްޓު ހެދި މީހާ ހުންނަން ޖެހެނީ "ހޯމް އައިސޮލޭޝަން"ގައެވެ. މާނައަކީ، އެމީހަކު ހުންނަން ޖެހޭނީ ޓެސްޓުގެ ނަތީޖާ ލިބެންދެން ގޭގައި އެކަހެރިވެގެންނެެވެ. މިއީ ވަޒީފާ އަދާކުރާ މީހުންނަށް ވަރަށް ދަތިވާ ކަމެކެވެ. ޓެސްޓުގެ ނަތީޖާ ނުލިބިގެން، މަސައްކަތް ކުރާ އޮފީހަށް ނުނިކުމެވި ސަލާމް ބުނަން ޖެހޭ ފަހަރުވެސް އާދެއެެވެ.